BREAKING NEWS: Anhenaku Rajam Kuran Kuri Hukum Supreme Court In Baathilkohfi - Vaguthu\nއަންހެނަކު ރަޖަމް ކުރަން ކުރި ޙުކުމް ސުޕްރީމް ކޯޓުން ބާތިލްކޮށްފި\nޒިނޭ ކުރި އަންހެނަކު ރަޖަމް ކުރަން ނައިފަރު މެޖިސްޓްރޭޓް ކޯޓުން އިއްޔެ ކުރި ޙުކުމް ސުޕްރީމް ކޯޓުން ބާތިލްކޮށްފިއެވެ.\nސުޕްރީމް ކޯޓުން ދެންމެ ނެރުއްވި އަމުރެއްގައި ވިދާޅުވީ ޅ.ނައިފަރު/ހަނީމޫން، އާމިނަތު ޝަރީފާ މުހައްމަދުގެ މައްޗަށް ޕްރޮސެކިއުޓަރ ޖެނެރަލް ޅ.ނައިފަރު މެޖިސްޓްރޭޓް ކޯޓަށް ހުށަހަޅާފައިވާ ޒިނޭ ކުރުމުގެ ކުށުގެ ދައުވާގެ މައްސަލައިގައި ނައިފަރު މެޖިސްޓްރޭޓް ކޯޓުން ޝަރީޢަތް ހިންގައި ނިންމާފައި ވަނީ އެގަޒިއްޔާގެ ދައުވާގައި ޕްރޮސެކިއުޓަރ ޖެނެރަލްގެ ފަރާތުން ހަވާލާދީފައިވާ ޖިންސީ ކުށުގެ ޤާނޫނުގެ 27 ވަނަ މާއްދާއާ ހިލާފަށް ކަމަށްވާތީ ނައިފަރު މެޖިސްޓްރޭޓް ކޯޓުގެ ޙުކުމް ބާތިލް ކުރާކަމަށެވެ.\nއިސްލާމްދީނުގައި ހައްދު ކަނޑައެޅިފައިވާ ކުށްތައް ސާބިތުވެ ހައްދު ޖަހަން މިހާރު ވެސް ރާއްޖޭގެ ކޯޓުތަކުން ޙުކުމް ކުރެއެވެ. ނަމަވެސް ސުޕްރީމް ކޯޓުން ނިންމާފައި އޮންނަނީ އެފަދަ ޙުކުމްތައް ތަންފީޒު ކުރެވޭނީ ސުޕްރީމް ކޯޓުން ގޮތެއް ނިންމުމުން ކަމަށެވެ. އެފަދަ މައްސަލަތައް ދައުލަތުން އިސްތިއުނާފު ނުކުރާތީ ހައްދު ޖެހުމަކީ ވެސް މިހާރު ރާއްޖޭގައި ކުރާ ކަމެއް ނޫނެވެ.\nޖެނުއަރީ 7, 2019 11:09\nކޮބާ ކޮބާ ކޯޓުތަކަށް ވަނީ ސުޢޫދު އެބުނާ ކެނެރީ ނަސީދުގެ ބާރާއި ގޭންގު ވަދެފަ\nޖެނުއަރީ 7, 2019 11:10\nމިސަރުކާރުގައި ޒިނޭއަކީ މާބޮޑުމަށްސަލައެއްނޫން ބޯދެތި މުޖުރިމުން މިނިވަންކުރާފަދައިން\nޒިނޭގެ ހަށްދު ވާގިބުވިމީހާވެސް ތިއޮތީ މިނިވަންވެފަ ދެން ލަލަ!\nޖެނުއަރީ 7, 2019 11:40\n2015 ވަނަ އަހަރު ހުކުމް ތަންފީޒް ނުކުރެވުނީ ކޮން ސަރުކާރެއް އޮވެގެންތޯ؟ މިހާރު ބޭފުޅާވެސް ހައްދަވަނީ ކަލްކިއުލޭޓަރު ބޭނުން ނުކޮށް އަދުރަމެޓިކްސް ދެއްތޯ. ސަރުކާރު ކުށްވެރި ނުކޮށް އަމިއްލައަށް ގޯންޏަކަށް ހިލަ އަޅައިގެން ގޮސް އެ އަންހެނާ ރަޖަމް ކުރަންވީނޫންތޯ. ޢެމީހާ އެހެރީ އަދަބަށް ހުށަހެޅިގެން. ތިތާ ފަޅުރަށަކަށް އޭނައާ ބޭފުޅާއާ ދެމީހުން ގޮސް ތަންފީޒުކޮށްލަންވީ. ކައިވެނި ވެސް އެގޮތަށް ކުރޭ ނޫންތޯ\nޖެނުއަރީ 7, 2019 11:12\nބާތިލްކުރީ ސަރުކާރުގެ ނުފޫޒުންކަމަށް ހާދަ ބެލެވެޔޭ\nޖެނުއަރީ 7, 2019 11:19\nޖެނުއަރީ 7, 2019 11:24\nﷲ ގެ ހުކުމް ބަދަލު ކުރާމީހަކީ ތޯއޫތެކެވެ\nޖެނުއަރީ 7, 2019 11:33\nﷲއަށް ބިރުވެތިވޭ...ސުނާމީއެއްއައިމަ ބިރުންތެޅޭނެ...ފިރުއައުނުހެން...\nޖެނުއަރީ 7, 2019 11:36\nއޭނަ ޒިނޭކުރީ އެކަނި؟ އޭނައާއި އެކީ އެކަންކުރި މީހާ ކޮބާ؟\nޖެނުއަރީ 7, 2019 12:05\nކަލޭ ކޯޓުގަ ސާބިތުކޮށްދިނިންތަ؟\nޖެނުއަރީ 7, 2019 11:38\nކަލޯމެން އިސްޕިރީންކޯޓު ހަދައިގެން ހަތްއުޑު މަތިން އައިސްފައުވާ ހުކުމްތައް ބާޠިލްކުރަން ތިބޭ! މިއަދު ބަންޑަޅި ބަންޑަޅިން ކަލޯމެންނަށް ފައިސާ ލިބޭނެ! މާދަމާ ލިބޭނެ އެއްޗަކާމެދު ވިސްނާލާ!\nޖެނުއަރީ 8, 2019 02:12\nސުޕުރީމް ކޯޓައް ނަރަކައިގެ އަނގުރުއަލިފާނަކީ ފިނި އެއްޗަކައްވީތޯއެވެ.\nމިހާރު މި ސަރުކާރު ވީމަ. 2015 ގަ އެހެންވީ ވެސް ސަރުކާރުގެ ހެޔޮފުޅު ކަމުން ދޯ. ވިސްނާފަ ބަަސް ބުނެބަލަ... ??\nޖެނުއަރީ 7, 2019 11:43\nސޭކު އިލިޔާސް / ގިޔާސް ޓްވީޓެއް ނެތީތަ ބޮޑުތަނުން ބަލިވީމައޭ ކިޔައިގެނަ ހޭރޭކަށް\nޖެނުއަރީ 7, 2019 11:44\nމި ދިވެހި ރާއްޖެއަށް ކޯޓް ތަކަކީ ބޭކާރު ތަންތަން\nޖެނުއަރީ 7, 2019 11:46\nވ. ރަނގަޅު ނިންމުމެއް! މާތްﷲ ސުޕްރީކޯޓުގެ ފަނޑިޔާރުންގެ އެއްމެހާ ފާފަތަށް ފުއްސަވާ ރަހުމަތްލައްވާފާންދޭ. އަދި ނަރަކައިން މިންޖުކުރައްވާ ސުވަރުގެ ދެއްވާ އެބޭފުޅުންގެ މަސައްކަތުގައި ބަރަކާތް ލައްވަވާފާންދޭ!\nޖެނުއަރީ 7, 2019 11:47\nﷲގެ ހަޞުރަތުގައި ޖަވާބުދާރީ ވާންޖެހޭ ދުވަހު މިވެރިން ހަވާލާދޭނެ މާއްދާތަކަކީ ކޮބާބާ .\nއެކަމަކު އަޑަށް ބާރުލާފަ ބުނާނެ އަހަރެމެން ތަބާވާނީ އަދި އަމަލުކުރާނީ އިސްލާމްދީނުގަވާ އުސޫލުތަކަށޭ..މިވީ ކޯއްޗަކަށް..\nޖެނުއަރީ 7, 2019 12:11\nލާދީނީ ރީނދޫ ބައިގަނޑަށް ބާރުލިބުމާ އެކު އިސްލާމް ދީނަށް މިއޮތީ މިގައުމުގައި ގޮންޖެހުން ކުރިމަތިވެފަ.\nކޮބާ! މަބުނީމެއްނު ކުރިންވެސް ތިހެން ވާނެޔޭ!\nޖެނުއަރީ 7, 2019 12:52\nހާދައަވަހޭ ދޯ ކީއްވެތަ ހުރިހާ މައްސަލަތަކެއްގައި ތިގޮތަށް ވަގުތުން އިސްތިއުނާފް ނުކުރިޔަސް ގޮތް ނިންމާނަމަ ހާދަ ވަގުތެއް ރުފިޔާއެއް ނިކަމެތި ރައްޔިތުންނަށް ސަލާމަތްވާނޭ\nސްޕްރީމް ކޯޓުން އެންމެ މާއްދާއަކަށް ރިއާޔަތްކޮށް މައްސަލަ ބާތިލްްކުރި އިރު ޖިނާއީ އިޖުރާތުގައިވެސް އޮންނާނެ އިސްލާމްދީނުގައި ހައްދު ކަނޑައެޅިފައިވާ ކުށެއްނަމަ އިސްލާމްދީނުގައި ބަޔާންކޮށްފައިވާ ހުކުމެއް ކުރެވިދާނޭ. (އެވެސް އޮތީ ކުރެވިދާނޭ) ދެން އަމިއްލައަށް މީހަކު އިސްތިއުފާ ނުކުރަނީސް ބައެއް މައްސަލަތަކުގައި ގޮތް ނިންމުމުން ރައްޔިތުން މެދުގައި ކޯޓްތަކާއި މެދު ނުތަނަވަސްކަން އިތުރުވޭ\nޖެނުއަރީ 7, 2019 13:13\nދިވެހިރާއްޖޭގެ ގާނޫނުލް އުގޫބާތުގެ 1205 ވަމަ މާއްދާގައި ބުނާކަމަށް މިހާރުގެ ލިޔުމެއްގައި ވަނީ، "ގުރުއާނުގައި ހައްްދު ކަނޑައެޅިފައިވާ ކުށެއް މީހެއްގެ މައްޗަށް ސާބިތުވެއްޖެ ނަމަ އިސްލާމީ ޝަރީއަތުގެ އަސްލުތަކާ އެއްގޮތްވާ ގޮތުގެ މަތިން އެ ގާނޫނާއި ގުރުއާނުގައި ކަނޑައަޅާފައިވާ ހުކުމެއް އެމީހެއްގެ މައްޗަށް އިއްވަން ވާނެ ކަމަށެވެ. ނަމަވެސް ...".ސުވާލަކީ، ހަމައެކަނި ޤުރްއާނުގައި ޙައްދު ކަނޑައެޅިވައިވާ ކަމަކަށްވާނަމަތޯ ދިވެހި މުސްލިމިންގެ މައްޗަށް އެ އުޤޫބާތް ހިގަންވަނީ؟ މިހެންވެގެންތާ ނައިފަރު ކޯޓުގެ އެ ޙުކުމް ރާއްޖޭގެ ޤާނޫނުލް ޢުޤޫބާތާ ޚިލާފް ކަމަށްވީ!\nޤުރްއާނުގެ އިތުރުން އިސްލާމް-ދީނުގެ އަސްލުތައް(ރަސޫލު ޞ ގެ ސުންނަތް، އިޖުމާޢު، ޤިޔާސް) އަށް ރާއްޖޭގެ ޤާނޫނުތަކުގައި ޖާގައެއް ނެތީތޯ؟ އެހެންނަމަ އީމާންވެވެނީ ދީނުގެ އެއްބަޔަށް ކަމުގައި ބެލެވޭނެ ޖާގެ އެބައޮތް. މިއީ ބާޠިލް މާއްދާއެއް ނޫންތޯ!\nޖެނުއަރީ 7, 2019 13:40\nމ8ހެންތަ ކޯޓުތައް އިްލާހުވެ އަފުލުއިންސާފު ގާއިމުވަނީ؟\nޖެނުއަރީ 7, 2019 13:43\nޙައިރާންވެއްޖެ ! މާތްﷲ ގެ ޙުމެއް ބަދަލު ކުރުމުގެ ބާރު އެއްވެސް މަޚްލޫޤަކަށް ލިބިގެނެއް ނުވޭ! މާތްﷲ އެއިލާހަށް އީމާންވާ ، އެއިލާހުގެ އެއްކައުވަންތަކަން ޤަބޫލު ކުރާ އެންމެހާ އިސްލާމުންނަށް ކީރިތި ޤުރުޢާނުގެ މޫރިތި އެތައް އާޔަތެއްގައި އަމުރުކުރައްވާފައި ވަނީ އެއިލާހު އަންގަވާފައިވާ ގޮތަށް ޙުކުމް ކުރަން. އެއްއާޔަތެއްގައި އަންގަވަނީ،- '' ﷲ ގެ އަންގަވާފައިވާ ގޮތަށް ޙުކުމް ނުކުރާ މީހުންނަކީ ކާފަރުން ކަމުގައި '' އަނެއް އާޔަތެއްގައި އަންގަވާފައިވަނީ އަނިޔާވެރިން ކަމުގައި ، އަނެއް އާޔަތެއްގައި އަންގަވާފައިވަނީ ފާސިޤުން ކަމުގައި،\nމާތްﷲގެ އަމުރުފުޅާއި އެއްގޮތަށް ޙުކުމްކުރި ޤާޟީޢަށް ހިތްވަރުދެން .ތިޔައީ މާތްﷲ އަށް އިޚްލާޞްތެރި އެއިލާހު ދެކެލޯބިވާ އެއިލާހުގެ އަޅެއް . ސުޕްރިމްކޯޓުގެ ފަނޑިޔާރުންނަށް ޤިޔާމަތްދުވަހުވެސް އެމީހާ ދިފާޢު ކޮށްދެވޭނެބާ. ޒިނޭކުރި މީހާ އެކަމަށް މަޖުބޫރުކަމެއްނެތި އިޢުތިރާފުވީމާ ދެންބަލަންޖެހޭނީވެސް ދަޢުވާގެ ޞީޣާއަށް ބާ . ހިތާމައިގެ ކޮޅެއްނެތް .ފަނޑިޔާރުުންނަށް ތައުބާ ވުމަށް ގޮވާލަން .\nޖެނުއަރީ 7, 2019 13:47\nހައިކޯޓުގަ ތިބެނީ ގަމާރުންތަ އަޅެ. ޤާޟީއެއް ޙުކުމެއް ކުރާ އިރަށް އެބަ ބާތިލްކުރޭ\nޖެނުއަރީ 7, 2019 15:53\nމިއޮތީ ލާދީނީ ސަރުކާރު މުޅު ގައުމުގެ ހުރިހާ މުވައްސަސާތަކެއް ބޭނުން ކޮށްގެން ކާފަރު ކޮއްފައި. ދީނީ މީހުންގެ ވާހަކަ ތައްވެސް އަޑު އަހާލަން ޖެހޭ.\nޖެނުއަރީ 7, 2019 16:25\nޣޯގާތެރިސަރުކާރުން މިޣޮތީ ޒިނޭޣާމްމުކޮޣްފަ ދެން ޣަތްޖަހާޣެމްދީޕީ މީހުން\nޖެނުއަރީ 7, 2019 16:56\nސްޕްރީމްކޯޓުގެ ފަޑިޔާރުންނަކަށް ދީނުގައި ކަޑައަޅުއްވާފައިވާ ގޮތަށް ހުކުމް ކުރުމުން ބާޠިލެއް ނުކުރެވޭނެ.މުޙައްމަދު މޫސާއަށް މަރުޙަބާ ދަންނަވަން.ތިޔަ މަޤާމުން އިސްތިޢްފާ ދެއްވާ.\nޖެނުއަރީ 7, 2019 19:06\nޖެނުއަރީ 8, 2019 02:10\nސުޕުރީމް ކޯޓައް ހަތް އުޑުގެނަތީން ލައުނަތް ހުރި. މިއީ އަހުރެން ބުނެލާ ބަހެއް ނޫން.\nޖެނުއަރީ 15, 2019 15:28\nﷲ ގެ ހަސްރަތުން ހުކުމް އައީ މަ ވެސް ތިޔަ ސްޕްރީމް ކޯޓުން ބާތިލު ކުރާނެބާ؟


ރައްޔިތުންގެ މަޖިލީހުގެ ރައީސް، އަދި އެމް.ޑީ.ޕީ. ގެ ރައީސް، ރައީސް މުޙައްމަދު ނަޝީދު އަވަހާރަކޮށްލުމަށް ދިން ޓެރަރިސްޓް ޙަމަލާއާގުޅިގެން ރައްޔިތުންގެ މަޖިލީހުން ހެއްދެވި ޕާލިމެންޓަރީ އިންކްއަރީއަށް އެމް.ޑީ.ޕީ. އިން މަރުޙަބާކިއުން. – Maldivian Democratic Party\n09 ޖުލައި 2021\nރައްޔިތުންގެ މަޖިލީހުގެ ރައީސް، އަދި އެމް.ޑީ.ޕީ. ގެ ރައީސް، ރައީސް މުޙައްމަދު ނަޝީދު އަވަހާރަކޮށްލުމަށް ދިން ޓެރަރިސްޓް ޙަމަލާއާގުޅިގެން ރައްޔިތުންގެ މަޖިލީހުން ހެއްދެވި ޕާލިމެންޓަރީ އިންކްއަރީއަށް އެމް.ޑީ.ޕީ. އިން މަރުޙަބާކިއުން.\nރައްޔިތުންގެ މަޖިލީހުގެ ރައީސް، އަދި ދިވެހިރައްޔިތުންގެ ޑިމޮކްރެޓިކް ޕާރޓީ (އެމް.ޑީ.ޕީ.) ގެ ރައީސް، ރައީސް މުޙައްމަދު ނަޝީދު އަވަހާރަކޮށްލުމަށް6މޭ 2021 ވަނަ ދުވަހުގެ ރޭ ދިން ޓެރަރިސްޓް ޙަމަލާއާ ގުޅޭ ޕާލިމެންޓަރީ އިންކްއަރީއެއް، ރައްޔިތުންގެ މަޖިލީހުގެ ސަލާމަތީ ޚިދުމަތްތަކާ ބެހޭ ކޮމެޓީ (241 ކޮމެޓީ) އިން ހައްދަވައި، ރައްޔިތުންގެ މަޖިލީހުން އެ އިންކްއަރީގެ ރިޕޯރޓް ފާސްކުރައްވާފައިވާތީ، މި ޕާރޓީން އެކަމަށް މަރުޙަބާ ކިޔަމެވެ.\nރައީސް މުޙައްމަދު ނަޝީދަށް ދިން ޓެރަރިސްޓް ޙަމަލާއާ ގުޅޭގޮތުން ރައްޔިތުންގެ މަޖިލީހުގެ 241 ކޮމެޓީން ހިންގަވާފައިވަނީ ވަރަށް ފުރިހަމަ އަދި ތަފްސީލީ އިންކްއަރީ އެއްކަމަށް މި ޕާރޓީން ދެކެމެވެ. އަދި އެ އިންކްއަރީގެ ތެރެއިން ވަރަށް ގިނަ ހޯދުންތަކެއް ހޯއްދެވުމާއެކު، އެ ރިޕޯރޓްގައި ހިމަނުއްވާފައިވާކަން ފާހަގަކުރަމެވެ. މިގޮތުން، ރައީސް މުޙައްމަދު ނަޝީދަށް ޙަމަލާދިނުމަށް މެދުވެރިވި ސަބަބުތަކާއި، ސެކިޔުރިޓީ އަދި އިންޓެލިގެންސް ފޫއަޅުވާލި ގޮތް އެ އިންކްއަރީ ރިޕޯރޓްގައި ފާހަގަކޮށްދެއްވާފައިވުމަކީ ވަރަށް މުޙިއްމު ކަމެއްގެގޮތުގައި ދެކެމެވެ.\nރައްޔިތުންގެ މަޖިލީހުގެ 241 ކޮމެޓީން ހިންގަވާފައިވާ އިންކްއަރީ އިން 46 ރެކޮމެންޑޭޝަނެއް ހުށަހަޅުއްވާފައިވެއެވެ. އެއިން ކޮންމެ ރެކޮމެންޑޭޝަނަކީ، އިންކްއަރީއަށް ފާހަގަވެފައިވާ ކަންތައްތަކާ ގުޅިގެން، އެކަންތައްތައް އަލުން ތަކުރާރުވިޔަ ނުދިނުމަށް ހުށަހަޅުއްވާފައިވާ، ނުހަނު މުޙިއްމު ރެކޮމެންޑޭޝަންތަކެކެވެ. އަދި އެއީ މި ޤައުމުގެ ސަލާމަތާ ރައްކާތެރިކަމަށްޓަކައި ކޮންމެހެން ތަންފީޒުކުރަންޖެހޭ ރެކޮމެންޑޭޝަންތަކެއްކަމުގައި ދެކެމެވެ.\nޓެރަރިޒަމާއި ދީނީގޮތުން ހައްދުފަހަނާޅާ ދިއުމުގެ ބޮޑު މައްސަލައަކީ ޤައުމީ ސަލާމަތަށް އޮތް ބޮޑު ނުރައްކަލެއްކަމަށް ވާއިރު، އެ އިންކްއަރީ ރިޕޯރޓުން ހުށަހަޅާފައިވާ އެންމެހައި ރެކޮމެންޑޭޝަންތައް ތަންފީޒުކުރުން ސަރުކާރާއި ދައުލަތުގެ ކަމާބެހޭ އިދާރާތަކުން ވަގުތުން ފެށުމަށް މި ޕާރޓީން ގޮވާލަމެވެ.


Biruveri vaahaka؛ "SHAITHONA" dhahkaalaifi\n"ބިރުވެރި ވާހަކަ" ސީރީޒްގެ ޕްރޮމޯޝަނަލް ލަވައިގެ ކަވާ ފޮޓޯ\nޓީވީ ޕްރޮޑިއުސަރެއްގެ ގޮތުގައި މަޝްހޫރުކަން ހޯދި އަދި މިހާރު ފިލްމް އިންޑަސްޓްރީގައި އެންމެ ފާހަގަކޮށްލެވޭ ޑައިރެކްޓަރުންގެ ތެރޭގައި ހިމެނޭ އިލްޔާސް ވަހީދު (އިއްލެ) ގެ އައު ޕްރޮޖެކްޓަކީ "ބިރުވެރި ވާހަކަ" ސީރީޒް އެވެ. ދިރާގު ޓީވީ އިން ދައްކާ މި ސީރީޒްގެ މަސައްކަތަށް އިއްލެގެ ވަގުތު ހުސްކޮށްފައިވާއިރު އެ ސީރީޒްގެ ޕްރޮމޯޝަނަލް ލަވަ މިއަދު ވަނީ ބެލުންތެރިންނާއި ހަމައަށް ގެނެސްދީފައެވެ.\nޕްރޮމޯޝަނަލް ލަވަ އަކީ "ޝައިތޯނާ" އެވެ. ޒުވާން ލަވަކިޔުންތެރިޔާ އަންދަލާ ހަލީމްގެ ހިތްގައިމު އަޑުން ކިޔާފައިވާ މި ލަވަޔާއެކު "ބިރުވެރި ސީރީޒް" އަށް ކުރެވޭ އިންތިޒާރު ވީ އިތުރެވެ.\nލަވަ ވަރަށް ފުރިހަމަ އެވެ. މިއީ މި ފަހުން ފެނުނު އެންމެ މޮޅު އެއް ލަވައޭ ބުނެވިދާނެ އެވެ. ޕްރޮމޯޝަނަލް ލަވައިން ސީރީޒްގެ މުހިންމު ކެރެކްޓާތައް ދައްކާލައެވެ. އޭގެ ތެރޭގައި މަރިޔަމް އައްޒަ އާއި އައިޝަތު ރިޝްމީ އާއި ނުޒުހަތު ޝުއައިބް ފާހަގަކޮށްލެވއެވެ.\nއަދި އަލަށް މި ދާއިރާއަށް ނިކުތް ވަރަށް ގިނަ ތަރިން ފެނިގެން ދެއެވެ.\nއަވަސްއަށް އިއްލެ ބުނީ ޕްރޮމޯޝަނަލް ލަވައިން ނުފެންނަ ވަރަށް ގިނަ ތަރިން ސީރީޒް އިން ފެނިގެންދާނެ ކަމަށެވެ. އަދި ވަރަށް އަވަހަށް "ބިރުވެރި ވާހަކަ" ދިރާގު ޓީވީ އިން ދައްކަން ފަށާނެ ކަމަށެވެ.


Ooredoo Supernet Ge Hidhumaiy Maamendhoo Ah - Vaguthu\nމާމެންދޫ މަތިން ނަގާފައިވާ ފޮޓޯއެއް-- ފޮޓޯ: އުރީދޫ\nއުރީދޫގެ ފިކްސްޑް ބްރޯޑް ބޭންޑުގެ ހިދުމަތް، "ސުޕަނެޓް" ގއ. މާމެންދު އަށް މިއަދު ތައާރަފްކޮށްފިއެވެ.\nމި ހިދުމަތުގެ ސަބަބުން އިންޓަނެޓް 100 އެމްބީޕީއެސް އާ ހަމައަށް ހަލުވިވެ، ބޮޑެތި އެލަވަންސްތަކެއް ލިބޭނެއެވެ. އަދި ސުޕަނެޓްގެ ހިދުމަތް މާމެންދޫއިން ހޯދާ ފުރަތަމަ 20 ފަރާތަށް މައިކްރޮސޮފްޓް 360 ލައިސެންސް ވެސް ލިބޭނެއެވެ.\nއުރީދޫގެ އެކްޓިން ޗީފް ކޮމާޝަލް އޮފިސަރު ހުސައިން ނިޔާޒު މިއަދު ވިދާޅުވީ އެ ކުންފުނިން އަބަދުވެސް މަސައްކަތް ކުރަނީ ރާއްޖޭގެ އެކި ކަންކޮޅުތަކުގައި ދިރިއުޅޭ ރައްޔިތުންނަށް ފެންވަރު ރަނގަޅު އިންޓަނެޓްގެ ހިދުމަތް ފޯރުކޮށްދިނުމަށް ކަމަށެވެ.\n"މިއަދު އުރީދޫ ހޯމް ބްރޯޑްބޭންޑް، ސުޕަނެޓްގެ ހިދުމަތް މާމެންދޫގެ ރައްޔިތުންނަށް ފޯރުކޮށްދީ އިތުރު ފުރިހަމަކަމާއި އެކު އިންޓަނެޓް ބޭނުންކުރުމުގެ ފުރުސަތު ހުޅުވާލެވުމަކީ، އަޅުގަނޑުމެންނަށް ލިބޭ ވަރަށް ބޮޑު އުފަލެއް،" ނިޔާޒް ވިދާޅުވިއެވެ.\n"ކުރިއަށް އޮތް ތަނުގައި ވެސް ރައްޔިތުންގެ ދިރިއުޅުން އިތުރަށް ފާގަތިކޮށް ކުރިއެރުން ހޯދައިދިނުމަށް އަޅުގަނޑުމެން ކުރަމުންދާ މަސައްކަތްތައް ރާއްޖޭގެ ހުރިހާ ކަންކޮޅުތަކެއްގައި ވެސް ކުރަމުންދާނެކަމުގެ ޔަގީންކަން އަރުވަން،"\nއުރީދޫން ވަނީ ދާދި ފަހުން އެ ކުންފުނީގެ ސުޕަނެޓް ޕެކޭޖްތަކަށް ބޮޑެތި ބަދަލުތަކެއް ގެނެސް އަޕްގްރޭޑްކޮށްފައެވެ. އެ ބަދަލާއެކު ސުޕަނެޓް ކަސްޓަމަރުންނަށް ފަސް ގުނަ އިތުރު ސްޕީޑާއެކު 68 އިންސައްތައާ ހަމައަށް އިތުރު ޑޭޓާ އަދި ކުރިއަށްވުރެ ހަލުވި ތްރޮޓްލް އިންޓަނެޓް ސްޕީޑް ލިބެއެވެ.\nއުރީދޫން %100 އާއި ހަމައަށް އިތުރު ޑޭޓާ އާއިއެކު ބާކީ ޑޭޓާ އަނެއް މަހަށް\nމުޅި މާލެ ވައިފައި ކުރަން ސިޓީ ކައުންސިލުން ނިންމައިފި


Goas aadhathah badhalu kollan beynunvany kuda hihvareh\nނުރަނގަޅު އާދަތަކުގެ ސަބަބުން އެތައް ގެއްލުމެއް\nގޯސް އާދަތައް ބަދަލުކޮށްލަން ބޭނުންވަނީ ކުޑަ ހިތްވަރެއް\nނުރަނގަޅު އާދަތަކުގެ ސަބަބުން މީހާގެ ދިރިއުޅުމަށް އެތަކެއްގެ ގޮތަކުން އަސަރުކުރެއެވެ. ތިމާ ވާސިލުވާން ބޭނުންވާ ލަނޑުދަނޑިތަކާއި ހާސިލުކުރަން ބޭނުންވާ އަމާޒުތަކަށް ވާސިލުވުމަށް ނުރަނގަޅު އާދަތައް ހުރަސްއަޅައެވެ. އަދި މިކަހަލަ އާދަތަކުގެ ސަބަބުން ތިމާގެ ސިއްހަތަށް އެތަކެއް ގެއްލުންތަކެއްވެއެވެ. ނަފުސާނީ އަދި ޖިސްމާނީ ގޮތުންވެސް އެތައް ގެއްލުމެއްވާއިރު ތިމާގެ ހަކަތައާއި ވަގުތު ވެސް ނުރަނގަޅު އާދަތަކުގެ ސަބަބުން ބޭކާރުވެއެވެ.\nއެހެންކަމަށްވުމާއެކު އަހަރެމެން ނުރަނގަޅު އާދަތައް ގެންގުޅެނީ ކީއްވެގެން ހެއްޔެވެ؟ އަދި އެކަމާ ގުޅިގެން އަހަރެމެނަށް ކުރެވޭނެ ކަމެއް އެބައޮތް ހެއްޔެވެ؟ މިކަން ދެނެގަތުމަށް ކުރެވޭނެ ކަންތައްތަކަށް ބަލާލަމާ ހެއްޔެވެ؟\nނުރަނގަޅު އާދަތައް ކުރިމަތިވަނީ ކީއްވެގެން ހެއްޔެވެ؟\nއާންމުގޮތެއްގައި ނުރަނގަޅު އާދަތަކަށް މީހާ ހުށައެޅެނީ ވިސްނަންޖެހޭ ކަންކަން ގިނަވުމުގެ ސަބަބުން ސްޓްރެސްވުމުންނާއި ފޫހިވުމުގެ ސަބަބުންނެވެ. ގިނަ ވަގުތުތަކުގައި ނުރަނގަޅު އާދަތަކަކީ ސްޓްރެސްއާއި ކުރިމަތިލާން ގެންގުޅޭ ހަތިޔާރަކަށްވެއެވެ. އަތުގައިހުންނަ ނިޔަފަތިތައް ކެއުމުން ފެށިގެން ގޮސް ޝޮޕިންގް މޯލްތަކުގައި ހުންނަ އެއްޗެހި ގަނެ ބޭކާރު ހަރަތުތައްކުރުމާއި ކޮންމެ ހަފްތާ ބަންދެއްގައި ރާބުއިމާއި ސޯޝަލް މީޑިއާގެ ޕުލްޓްފޯމްތަކުގައި މުޅި ވަގުތު ހޭދަކޮށްލުމަކީ ސްޓްރެސްއާއި ފޫހިކަން ފިލުވާލަން އެންމެ އާންމުގޮތެއްގައި މީހުންކޮށްއުޅޭ ކަންތައްތަކެވެ.\nނަމަވެސް މިކަންކަން މިހެން ހުންނާކަށް ނުޖެހެއެވެ. ސްޓްރެސްއާއި ފޫހިކަމާ ކުރިމަތި ލެވޭނެ ސިއްހަތަށް ފައިދާހުރި ގޮތްތައް ހޯދައި ނުރަނގަޅު އާދަތަކުގެ ބަދަލުގައި އެކަންކަން ކުރަން ތިމާގެ އަމިއްލަ ސިކުނޑިއަށް ވިސްނައިދެވޭނެއެވެ. އެހެނަމަވެސް ސްޓްރެސް އާންމުކޮށްވެފައި ތިބެވެނީ ކުދިކުދި ކަންކަމަކާ ނޫނެވެ. ވިސްނަން ޖެހޭ އެތައް ކަމެއް ހުންނައިރު މިއީ ވަރަށް ބޮލުގައިރިހުން އިތުރުވާ ވަރަށް ބޮޑުކަމެކެވެ. ނަމަވެސް ބަދަލުތައް ގެންނަން އަޒުމު ކަނޑައަޅައިން އެކަމަށް މަސައްކަތްކޮށްފިނަމަ މިކަންކަންވެސް ހާސިލްވާނެއެވެ.\nމިކަހަލަ ކަންކަމުން އެންމެ ފަސޭހައިން އަރައިގަނެވޭނީ މިކަމުގެ މޫގަނޑު ހޯދިގެންނެވެ. މިކަންކަން ދިމާވާ ސަބަބު ދެނެގަތުމަކީ ނުރަނގަޅު އާދަތަކުން އަރައިގަންނަން އެޅޭ އެންމެ ބޮޑު އެއް ފިޔަވަޅެވެ. އެހެންކަމުން އެކަންކަން އެނގުމަކީ ވަރަށް މުހިންމު ކަމެކެވެ.\nދިރިއުޅުމުގައި ކޮންމެ ކަމެއް ވެސް ދިމާވަނީ ކޮންމެވެސް ސަބަބަކާ ހުރެއެވެ. އެހެންކަމުން މިހުންނަ އާދަތައްވެސް ދިރިއުޅުމުގައި މިގެންގުޅެނީ ކޮންމެވެސް ސަބަބަކާހުރެއެވެ. އެއީ އަދި ރަނގަޅު އާދަތަކެއް ނުވަތަ ނުރަނގަޅު އާދަތައް ކަމުގައިވީ ނަމަވެސް އެވެ. މިއާދަތަކުގެ ސަބަބުން ބައެއް ގޮތްގޮތުން ގެއްލުންވީ ނަމަވެސް މިކަންކަމުގެ ސަބަބުން ފައިދާވެސް ކޮންމެސް ގޮތަކުން ވެއެވެ.\nނުރަނގަޅު އާދަތަކުގެ ސަބަބުން ކޮންމެވެސް ކަހަލަ ފައިދާތަކެއްވާއިރު އެކަންކަން ކުއްލިއަކަށް ނައްތާލުމަކީ އުދަނގޫ ކަމެކެވެ. ކަމެއް ހުއްޓާލާށޭ ބުނުމުން އެކަމެއް ހުއްޓާލުމަކީ ވަކި ފަސޭހަކަމަކަށް ނުވަނީ މިހެންވެއެވެ. އޭގެ ބަދަލުގައި ހަމަ އެކަހަލަ ފައިދާ ލިބޭ އެކަން އެހެން ކަމަކަށް ބަދަލުކޮށްލުމުން މާ ރަނގަޅު ވާނެއެވެ. މިސާލަކަށް ސްޓްރެސްވުމުން ސިނގިރޭޓް ބޯނަމަ އެކަން ހުއްޓާލަން އުދަނގޫވާނެއެވެ. އެހެންވީމާ ހުއްޓާލުމުގެ ބަދަލުގައި އެހެންގޮތެއް ހޯދާ ސިނގިރޭޓްގެ ބަދަލުގައި އެކަން ކުރެވޭނެއެވެ.\nނުރަނގަޅު އާދަތައް ނައްތާލާނެ އިތުރު ގޮތްތަކަކީ ކޮބާ؟\nއެކަމަށް މަގުފަހިވާ ހުރިހާ ރާސްތާއެއް ބަންދުކުރުން: އެގޮތުން ބާތަކަށް ގޮސް ރާބޮއެ ދުންފަތުގެ އިސްތިއުމާލް ކުރެވޭނަމަ އެތަންތަނަށް ނުދިއުމާއި ގޭގައި ސިޓިންގް ރޫމްގައި އުޅޭއިރު އަބަދު ޓީވީ ބެލެންޏާ ރިމޯޓް ފޮރުވުންފަދަ ކަންކަން ކުރެވިދާނެއެވެ.\nތިމާ ދިރިއުޅޭ މާހައުލުގައި ނުރަނގަޅު ސިފަތައް ދޫކޮށްލަން އުދަނގޫ ވެފައި ރަނގަޅު އާދަތަކުގައި ހިފަން އުދަނގޫވާނަމަ އެންމެ ރަނގަޅު ގޮތަކީ އެމާހައުލު ބަދަލުކޮށްލުމެވެ.\nރަނގަޅު އާދަތައް ގެންގުޅޭ މީހުންނާއެކު ގިނަ ވަގުތު ހޭދަކުރުން: ކުރިން އެކުގައި އުޅުން މީހުން ދޫނުކޮށްލި ނަމަވެސް ތިމާ އުޅެން ބޭނުންވާ ގޮތަށް އުޅޭ މީހުންނާ ގުޅުން ބަދަހިކުރުމަކީވެސް ނުރަނގަޅު އާދަތައް ދޫކޮށްލަން ފަސޭހަވާ އެއް ސަބަބެވެ.\nއެހެންކަމުން ނުރަނގަޅު އާދަތައް ތިމާގެ ދިރިއުޅުމުން ނައްތާލަން ބޭނުންނަމަ ބޭނުމީ ކުޑަކުޑަ ހިތްވަރެކެވެ. މިއީ އުޅެފިނަމަ އަހަރެމެން ތެރެއިން ކޮންމެ މީހަކަށް ކުރެވޭނެ ކަމެކެވެ.


JSC in ulhenee audio ge hageegaiy olhuvaalan: Idhikolhu Coalition\nޖޭއެސްސީން އުޅެނީ އޯޑިއޯގެ ޙަޤީޤަތް އޮޅުވާލަން: އިދިކޮޅު ކޯލިޝަން\nޖުޑީޝަލް ސާވިސް ކޮމިޝަން (ޖޭއެސްސީ)ން މަސައްކަތް ކުރަނީ ލީކުވި އޯޑިއޯގެ ޙަޤީޤަތް އޮޅުވާލަންކަމަށް އިދިކޮޅު ކޯލިޝަނުން ތުހުމަތުކޮށްފިއެވެ.\nކުރީގެ ރައީސް ޢަބްދުالله ޔާމީންގެ މައްޗަށް ކޮށްފައިވާ މަނީ ލޯންޑަރިންގެ ކުށުގެ ޙުކުމާއި ގުޅިގެން ފަނޑިޔާރުންގެ ބެންޗުގައި ހިމެނިވަޑައިގަންނަވާ ޙުސައިން ފިޔާޒް އާއި އިތުރު ފަނޑިޔާރުންތަކެއް މި މައްސަލައާއި ގުޅިގެން ވާހަކަ ދައްކާ އަޑު އިވޭ އޯޑިއޯ އެއް މިހާރު މީސް މީޑިއާގައި އަންނަނީ ދައުރުވަމުންނެވެ. މި އޯޑިއޯގައި އެ ޙުކުމަކީ ގަދަ ބާރުން ނުފޫޒު ފޯރުވައިގެން ކޮށްފައިވާ ޙުކުމެއް ކަމަށް ދޭހަވާ ގޮތަށް ޙުސައިން ފިޔާޒް ވަނީ ވާހަކަ ދައްކަވާފައެވެ.\nމި މައްސަލަ އާއި ގުޅިގެން ޖޭއެސްސީން ވިދާޅުވެފައި ވަނީ، އެ އޯޑިއޯގައި ދައްކަމުން އަންނަ ވާހަކަތަކަކީ ތެދު ޙަޤީޤތް ނޫން ކަމަށެވެ.\nމިކަަމަށް ރައްދުދީ އިދިކޮޅުން ވިދާޅުވީ ޖޭއެސްސީން މަސައްކަތް ކުރަމުން ދަނީ، އޯޑިއޯގެ ޙަޤީޤަތް އޮޅުވާލަން ކަމަށާއި، ފަނޑިޔާރުންނަށް ސިޔާސީ ނުފޫޒު ފޯރުވާ ބިރު ދެއްކުމަށް އެ ކޮމިޝަނުން އަންނަނީ އިތުރަށް މަސައްކަތް ކުރަމުން ކަމަށެވެ.\n"އެ އޯޑިއޯ ތަކަކީ އެއްވެސް އަސްލެއް ނެތް އޯޑިއޯ ތަކެއް ކަމަށް ދެއްކުމަށްޓަކައި އެ ފަނޑިޔާރުންނަށް އިތުރަށް ބިރު ދައްކާ ސިޔާސީ ނުފޫޒު ފޯރުވުމަށް ކުރަމުން ގެންދާ މަސައްކަތް އެންމެ ހަރުކަށި އިބާރާތުން ކުށްވެރި ކުރަން" އިދިކޮޅުން ބުންޏެވެ.


Raajje Ishthihaaru kurumah Europe ge 100 Tour Operator in athuvejje | Mihaaru\nރާއްޖޭގެ މެހެމާންދާރީ ތަޖުރިބާކޮށް ޕްރޮމޯޓް ކުރުމަށްޓަކާއި ޔޫރަޕްގެ 100 ޓުއާ އޮޕަރޭޓަރުން އައިސް، ހިންގާ ހަރަކާތް އިފްތިތާހު ކޮށްދެއްވީ މަޖިލީހުގެ ރައީސް މުހައްމަދު ނަޝީދު-- ފޮޓޯ: 960 އެމްވީ\nރާއްޖެ ތަޖުރިބާކޮށް އިޝްތިހާރުކުރަން ޔޫރަޕްގެ 100 ޓުއާ އޮޕަރޭޓަރުން އަތުވެއްޖެ\n13 ސެޕްޓެމްބަރ 2019 - 08:223comments\nމިކަން ފެށުމަށް ރޭ އަދާރަން ހުދުރަންފުށީގައި، އަދާރަން ރިސޯޓްސް އާއި ޖަރުމަނުގެ އަދި ޔޫރަޕްގެ މަޝްހޫރު ޓުއާ އޭޖެންސީއެއް ކަމުގައިވާ ފަސްޓް ޓޫރިސްޓް އިންޓަނޭޝަނަލް (އެފްޓީއާއި) އާ ގުޅިގެން ހާއްސަ ހަފުލާއެއް ވަނީ ބާއްވައިފަ އެވެ. މި ހަރަކާތް އިފްތިތާހުކޮށްދެއްވީ ރައްޔިތުންގެ މަޖިލީހުގެ ރައީސް މުހައްމަދު ނަޝީދެވެ.\nކުރީގެ ރައީސް ނަޝީދު ވިދާޅުވީ، ޓުއާ އޮޕަރޭޓަރުންނަކީ ގައުމުތަކުގެ ޓޫރިޒަމް ވިއްކާ މީހުން ކަމަށްވާ އިރު ރާއްޖެ އަށް އައިސް މި އޮޕަރޭޓަރުން ކުރާ ތަޖުރިބާގެ އަލީގައި މިހާރަށް ވުރެ ބޮޑަށް ރާއްޖެ ވިއްކުމަށް ޔޫރަޕްގެ ޓުއާ އޮޕަރޭޓަރުން މަސައްކަތްކުރާނެ ކަމަށް އުންމީދު ކުރައްވާ ކަމަށެވެ.\n"ރާއްޖެ އަކީ ހަމައެކަނި އަގު ބޮޑު ޓޫރިޒަމް އޮތް ގައުމެއް ނޫން. އެފޯޑް ކުރެވޭ ޓޫރިޒަމް ވެސް ރާއްޖޭގައި އެބަ އޮތް. ޓޫރިސްޓުންނަކީ ހަމައެކަނި ވަކިން އޮންނަ ރިސޯޓުތަކަށް އަންނަ ބައެއްގެ ބަދަލުގައި މީހުން ދިރިއުޅޭ ރަށްރަށަށް ވެސް ޓޫރިސްޓުންނަށް އާދެވޭނެ ގޮތް ހެދީ 2009 ވަނަ އަހަރު،" ނަޝީދު ވިދާޅުވި އެވެ.\nނަޝީދު ވިދާޅުވީ، ރާއްޖޭގައި ގެސްޓްހައުސް ވިޔަފާރި ވަރަށް ބާރު ސްޕީޑުގައި ކުރިއަރަމުން އަންނަ އިރު ޓޫރިސްޓުންނަށް މުޅި ރާއްޖެޭން މިހާރު މަރުހަބާ ކިޔާ ކަމަށެވެ. މި ޓުއާ އޮޕަރޭޓަރުންގެ ތެރެއިން އެންމެ ގިނައީ ޖަރުމަނުގެ އޭޖެންޓުންނެވެ. ޖަރުމަނުގެ ގިނަ އަދަދެއްގެ ޓުއާ އޮޕަރޭޓަރުންނާ އެކު ރާއްޖޭގެ ޓޫރިޒަމަށް އިތުރު ކުރިއެރުންތައް ލިބޭނެ ކަމަށް އުންމީދު ކުރައްވާ ކަމަށް އެމަނިކުފާނު ވިދާޅުވި އެވެ.\nޖަރުމަނަކީ ޔޫރަޕްގެ ގައުމުތަކުގެ ތެރެއިން ދެވަނަ އަށް އެންމެ ގިނައިން ޓޫރިސްޓުން ރާއްޖެ އަންނަ ގައުމެވެ. އެގޮތުން މިދިޔަ އަހަރު ވެސް އެގައުމުން 117،000 ޓޫރިސްޓުން ޒިޔާރަތް ކުރި އެވެ. މިއަހަރުގެ ފުރަތަމަ ހަ މަހު އެގައުމުން ރާއްޖެއަށް 77،000 ޓޫރިސްޓުން އައިސްފާވެ އެވެ. މިއީ މިދިޔަ އަހަރުގެ މި މުއްދަތަށް ވުރެ 13،000 އިތުރު އަދަދެކެވެ.\nއެފްޓީއައިގެ ގްރައުންޑް އޮޕަރޭޓަރު ކަމުގައިވާ ޑޭތަމްގެ ޖެނެރަލް މެނޭޖާ ހާވާޑް ބްރޯހިއާ "މިހާރު" އަށް ވިދާޅުވީ، މި 100 ޓުއާ އޮޕަރޭޓަރުންގެ ތެރޭގައި ހިމެނެނީ ޖަރުމަނު ސަރަހައްދުގައި އިންޑިއާ ކަނޑުގެ ގައުމުތައް އެންމެ ބޮޑަށް ޕްރޮމޯޓް ކުރާ އޭޖެންޓުން ކަމަށެވެ.\n"އިންޑިއާ ކަނޑުގެ އެންމެ ބޮޑު ދައުރެއް އަދާކުރާ ގައުމަކީ ރާއްޖެ. ޖަރުމަނުގެ އިތުރުން ޓުއާ އޮޕަރޭޓަރުންގެ ތެރޭގައި ޕޮލެންޑާއި އޮސްޓްރިއާ އާއި ނެދަލެންޑާއި އެ ސަރަހައްދުގެ އިތުރު ގައުމުތައް ހިމެނޭ،" އޭނާ ވިދާޅުވި އެވެ.\nހާވާޑް ވިދާޅުވީ، ޔޫރަފްގެ ޓޫރިސްޓުންނަކީ އާންމު ގޮތެއްގައި ޓުއާ އޮޕަރޭޓަރުން މެދުވެރިކޮށް ދަތުރުކުރާ ބަޔަކަށް ވުމުން މި ދަތުރުގެ ތަޖުރިބާއާ އެކު ދިވެހިރާއްޖެ މަންޒިލެއްގެ ގޮތުގައި ވަރަށް ބޮޑަށް ޕްރޮމޯޓް ވެގެންދާނެ ކަމަށެވެ.\nރާއްޖޭގެ މެހެމާންދާރީ ތަޖުރިބާކޮށް ޕްރޮމޯޓް ކުރުމަށްޓަކާއި ޔޫރަޕުން އާއި 100 ޓުއާ އޮޕަރޭޓަރުން-- ފޮޓޯ: 960 އެމްވީ\nމިއީ ރާއްޖޭގައި އެންމެ ގިނަ ޓުއާ އޮޕަރޭޓަރުން ބައިވެރިވި މިފަދަ ފުރަތަމަ ހަރަކާތެވެ. މިކަން އިންތިޒާމު ކުރުމުގައި ގަތަރު އެއާވޭސް އިން ވެސް އެހީވެފައިވެ އެވެ.\n"ޖަރުމަނު ފަދަ ގައުމުތަކުގައި ރާއްޖެއާ މެދު އަދިވެސް ދެކެނީ ހަނީމޫން މަންޒިލެއްގެ ގޮތުގައި. އެކަމަކު މިހާރު ރާއްޖޭގެ ޓޫރިޒަމްގެ ތެރެއިން ވަރަށް ގިނަ ކަންކަން އެބަ ހުރި. ވެލިއު އެޑިޝަންގެ ތެރެއިން ދެވޭ ހިދުމަތްތައް ވަރަށް ގިނަ،" އޭނާ ވިދާޅުވި އެވެ.\nޖަރުމަނާއި ޔޫރަފްގެ އެހެން ބައެއް ގައުމުތަކުގެ ޓުއާ އޮޕަރޭޓަރުން މިމަހުގެ 19 ވަނަ ދުވަހާ ހަމައަށް ރާއްޖޭގެ އެކި ރިސޯޓުތަކަށް ދާނެ އެވެ. އެގޮތުން އަދާރަންގެ ރިސޯޓުތައް ކަމަށްވާ ހުދުރަންދުއްޓާއި ވާދޫ އާއި ރަނާޅި އާއި ހެރިޓެންސް އާރަށް ރިސޯޓަށް ދާނެ އެވެ. އަދި އެމަރަލް މޯލްޑިވްސް އާއި ސްޓޭންޑާޑް އާއި ފުރަވެރި ރިސޯޓަށް ދިޔުމަށް ވަނީ ހަމަޖެހިފަ އެވެ.


Tom ge exco rasmeekoh Iulaankohfi\nޓޮމްގެ އެކްސްކޯ ރަސްމީކޮށް އިއުލާންކޮށްފި\nއަހުމަދު ތޯރިގު ޓޮމް: މިރޭ އޭނާގެ ޓީމް އިއުލާން ކުރެއްވި --\nފުޓްބޯޅަ އެސޯސިއޭޝަނުގެ ކުރިމަތިލެއްވި ކުރީގެ ރައީސް އަހުމަދު ތޯރިގް (ޓޮމް) ހުށަހަޅުއްވާ އެކްސްކޯ ރަސްމީކޮށް އިއުލާންކޮށްފި އެވެ. ޓޮމް އެކްސްކޯ އިއުލާން ކުރި އިރު އަންނަ މަހު 20 ވަނަ ދުވަހު ބާއްވާ އިންތިހާބުގައި ޓޮމްއަށް އަށް ތާއީދު ކުރާކަން ތިން ޑިވިޝަންގެ 21 ކުލަބަކުން ވަނީ ބުނެފަ އެވެ.\nއެފްއޭއެމްގައި ހުންނަވައިގެން ފުޓްބޯޅައަށް ބަދަލުތަކެއް ގެނެސް ދެއްވި ޓޮމްގެ އެކްސްކޯގައި އޭނާގެ ސީނިއާ ވައިސް ޕްރެޒިޑެންޓަކަށް ހަމަޖައްސާފައިވަނީ މާޒިޔާގެ ސީއީއޯ ހުސައިން ޝާފިއު (ކޮކީ) އެވެ. ވައިސް ޕްރެޒިޑެންޓަކަށް އީގަލްސްގެ ޗެއާމްން އަހުމަދު ޝިޔާމެވެ.\nކުރީގެ ގައުމީ ފޯވަޑް އަދި ރައްޔިތުންގެ މަޖިލީހުގެ މަހިބަދޫ ދާއިރާގެ މެމްބަރު ޓޮމްގެ ނުވަ މެމްބަރުން ތިއްބަވާ އެކްސްކޯއި ދެން ހިމެނެނީ ވިކްޓަރީގެ ބޯޑު މެމްބަރު އިބްރާހީމް ނަޒީމާއި ޖޭޖޭ ސްޕޯޓްސް ކުލަބުގެ ރައީސް އިބްރާހީމް ޝުޖާއު އާއި އިސްމާއީލް ޒިޔާމް އާއި މަހިބަދޫގެ ސްޕޯޓްސްގެ ދެ ބޯޑު މެމްބަރުން ކަމަށްވާ އައިޝަތު ރޯޒާ އާއި އެ ޓީމުގެ މެނޭޖަރު އަހުމަދު އަނީސް އަދި މާޒިޔާގެ ޖެނެރަލް ސެކްރެޓަރީ އަބުދުލް ވައްހާބެވެ.\nއެފްއޭއެމުގެ އިންތިހާބުގައި ޓޮމްއާ ވާދަކުރައްވަނީ އެފްއޭއެމުގެ ޖެނެރަލް ސެކްރެޓަރީ ބައްސާމް އަދީލް ޖަލީލެވެ.\nއެފްއޭއެމުގެ އާ އިންތިހާބެއް މިބާއްވަނީ ޓޮމް އެފްއޭއެމް ހިންގި ގޮތާމެދު އެކްސްކޯގެ ފަސް މެމަބަރަކު ހިތްހަމަނުޖެހިގެން އިސްތިއުފާދީ ޓޮމްގެ މަގާމުގެ ބާރު ކެނޑިގެން ދިއުމުންނެވެ.


Medianet Ge 16 Vana Aharee Dhuvahaai Gulhuvaigen Customerunnah MSTV Application! - Vaguthu\nމީޑިއާނެޓުގެ 16 ވަނަ އަހަރީ ދުވަހާއި ގުޅުވައިގެން ކަސްޓަމަރުންނަށް އެމްއެސްޓީވީ އެޕްލިކޭޝަން\nމީޑިއާނެޓުގެ 16 ވަނަ އަހަރީ ދުވަހާއި ގުޅުވައިގެން އެމްއެސްޓީވީގެ ނަމުގައި އެންޑްރޮއިޑް ޓީވީ އެޕްލިކޭޝަނެއް ތައާރަފު ކޮށްފިއެވެ.\nއެމްއެސްޓީވީ މެދުވެރިކޮށް ޓިވީ ޗެނަލްތައް ބަލާލުމުގެ އިތުރުން ވީޑިއޯ އޮން ޑިމާންޑު ލައިބްރަރީގެ ކޮންޓެންޓުތައް ބަލާލެވޭނެ އެވެ. އެގޮތުން ލަމްސް ކިޗަން، މަރިޔަމް އަދި ރޫމީ އާ ޖަންނަތު ފަދަ މީޑިއާނެޓުގެ އޮރިޖިނަލް އުފެއްދުންތައް ވީޑިއޯ އޮން ޑިމާންޑު ކޮންޓެންޓު ލައިބްރަރީ އިން ބަލާލެވޭނެ ކަމަށް މީޑިއާނެޓުން ބުންޏެވެ.\nމީޑިއާނެޓުން ބުނީ، އެމްއެސްޓީވީ ޗެނަލްތައް ބެލުމަށް ޑީކޯޑަރެއް ބޭނުން ނުވާނެ ކަމަށެެވެ. މި ޗެނަލްތައް ބަލަން ބޭނުންވާ ކަސްޓަމަރުންގެ އެންޑްރޮއިޑް ޔޫއެޗްޑީ ޓީވީ އަށް އެޕްލިކޭޝަން ޑައުންލޯޑު ކޮށްގެން ބެލޭނެެއެވެ. މި އެޕްލިކޭޝަން ގޫގުލް ޕްލޭ ސްޓޯރުން ޑައުންލޯޑު ކުރެވޭނެއެވެ. އަދި އެމްއެސްޓީވީ އަށް ބަދަލު ކުރަން ބޭނުންވާ ކަސްޓަމަރުންނަށް އެކައުންޓުތައް ބަދަލު ކޮށްދޭނެ ކަމަށް މީޑިއާނެޓުން ބުންޏެވެ.\nއެމްއެސްޓީވީ އަށް ރެޖިސްޓާ ކުުރުމަށް http://mstv.medianet.mv/ އަށް ޒިޔާރަތްކޮށް އެޕްލިކޭޝަން ފުރިހަމަ ކުރަން ޖެހޭނެއެވެ. މިޑިއާނެޓުގެ ފައިބާ ކަނެކްޝަން ގުޅައިދީ އެޕްލިކޭޝަން ފުރިހަމަ ކުރުމަށް މީޑިއާ ނެޓުގެ ޓެކްނީޝަނުން ކަސްޓަމަރުންގެ ގެއަށް ދާނެއެވެ. ކަނެކްޝަން ގުޅައިދިނުމަށް މިވަގުތު އެއްވެސް ފީ އެއް ނުނަގާނެ އެވެ.\nމީޑިއާނެޓުގެ އެމްއެސްޓީވީން ހަތަރު ދުވަހުގެ ކުރީގެ ކޮންޓެންޓު ބެލުމުގެ ފީޗާ އާއެކު ރިމައިންޑާ ސެޓްކޮށް، ޕްލޭ، ޕޯސް، ރިވައިންޑް ފީޗާ އަދި މޮޒެއިކް ފީޗާ ވެސް ހިމެނެއެވެ.\nމީޑިއާނެޓުން އަބަދުވެސް ގެންދަނީ ކަސްޓަމަރުންނަށް އެންމެ ރަނގަޅު ކޮންޓެންޓާއި ފީޗާތައް ގެނެސްދިނުމަށެވެ. އަދި އެންމެ ފަހުގެ އެންމެ ރަނގަޅު ޓެކްނޮލޮޖީ ބޭނުންކޮށްގެން ކަސްޓަމަރުންނަށް ހިދުމަތް ދިނުމަށް މީޑިއާނެޓުން އަބަދުވެސް މަސައްކަތް ކުރަމުންދާކަން ފާހަގަކޮށްލަން ޖެހެއެވެ.\nހަމައެކަނި މާލެއަށް ދޯ\nޖޫން 9, 2021 08:15\nވަރަށް ފައްކާ، އެޕަލް ޓީވީ އަށް ވެސް ތި އެޕްލިކޭޝަން ހެދި ނަމަ އަދި މާ ބޮޑަށް ފައްކާވީސް. އުއްމީދު ކުރަން ކުރިއަށް އޮތްތާގައި ތި އެޕް، އެޕަލްޓީވީ ގައި ބޭނުން ކުރެވޭނެކަމަށް.


vnews - Minor food outlet thakun M-FAISAA medhuverikoh faisaa dhekkey gothah hadhaifi\nމައިނަރ ފުޑް އައުޓްލެޓްތަކުން އެމްފައިސާ މެދުވެރިކޮށް ފައިސާ ދެއްކޭ ގޮތަށް ހަދައިފި\nއުރީދޫ މޯލްޑިވްސް އަދި މައިނަރ ފުޑް މޯލްޑިވްސް ގުޅިގެން މައިނަރ ފުޑް އައުޓްލެޓްތަކުން އެމްފައިސާ މެދުވެރިކޮށް ފައިސާ ދެއްކޭނެގޮތް ތަޢާރަފްކޮށްފި އެވެ.\nއުރީދޫއިން ބުނީ މިއާއެކު އެމްފައިސާ ބޭނުންކުރާ ކަސްޓަމަރުންނަށް ފަސޭހަކަމާއެކު ދަ ޕިއްޒާ ކޮމްޕެނީ، ދަ ކޮފީ ކްލަބް އަދި ބާގަރ ކިންގްގެ ބިލުތަކަށް އެމްފައިސާ ވޮލެޓް މެދުވެރިކޮށް ފައިސާ ދެއްކޭނެ ކަމަށެވެ. އަދި ވަރަށް ކައިރި މުސްތަޤުބަލެއްގައި ވެލާނާ އިންޓަނޭޝަނަލް އެއާޕޯޓުގެ މައިނަރ ފުޑް އައުޓްލެޓް ތަކުންވެސް މިޚިދުމަތް ލިބިގެންދާނެ ކަމަށްވެސް އުރީދޫއިން ބުންޏެވެ.\nއުރީދޫއާއި މައިނަރ ފުޑް ގްރޫޕް ގުޅިގެން މި ތަޢާރަފްކުރި ޚިދުމަތުގެ ސަބަބުން ކަސްޓަމަރުންނަށް ފަސޭހަކަމާއި ރައްކާތެރިކަމާއެކު ޚިދުމަތް ލިބިގަތުމުގެ މަގު ފަހިވެ، ކުރިމަގުގައި އިތުރު ފައިދާތައް ލިބުމުގެ މަގު ތަނަވަސް ވެގެންދާނެ ކަމަށްވެސް އުރީދޫއިން ބުންޏެވެ.\nއުރީދޫއިން ވަނީ މި ޚިދުމަތް ތަޢާރަފް ކުރުމާ ގުޅިގެން ޚާއްޞަ އޮފަރއެއްގެ ގޮތުގައި މައިނަރ ފުޑް އައުޓްލެޓްތަކުގެ ބިލުން އެމްފައިސާ ކަސްޓަމަރުންނަށް 15 އިންސައްތައިގެ ޑިސްކައުންޓް ލިބޭ ގޮތަށް ހަަމަޖައްސާފައެވެ.\nއުރީދޫ އެމްފައިސާ އެޕު ޑައުންލޯޑު ކުރެއްވުމަށްފަހު "ސްމާޓްޕޭ" އޮޕްޝަން މެދުވެރިކޮށް ފައިސާ ދެއްކެވުމުން މި ޑިސްކައުންޓު ލިބޭނެ ކަމަށެވެ.\nމައިނަރ ފުޑް ގްރޫޕުން މާލެ، އަދި ވެލާނާ އިންޓަނޭޝަނަލް އެއާޕޯޓުގައި ބައިނަލްއަޤްވާމީ5ފުޑްޗެއިން އޮޕަރޭޓްކުރަމުންގެންދެއެވެ.\nމީގެ ތެރޭގައި ދަ ޕިއްޒާ ކޮމްޕެނީ، ދަ ކޮފީ ކްލަބް، ބާގަރ ކިންގް، ތައި އެކްސްޕްރެސް އަދި ޑެއިރީ ކުއީން ހިމެނެއެވެ.


މަހްލޫފާއި އަކްރަމަށް ވާދަކުރެވޭނެ ކަމަށް ނިންމުން، ޕާޓީގެ އަސާސީ ގަވާއިދާ ހިލާފު: ޗެއާޕާސަން\n23 ސެޕްޓެމްބަރ 2021\nއެމްޑީޕީގެ އޮފީހުގައި ބޭއްވި ނޫސްވެރިންގެ ބައްދަލުވުމެއްގައި އެޕާޓީގެ ޗެއާޕާސަން ހަސަން ލަތީފު ވާހަކަދައްކަވަނީ: ފޮޓޯ / ހަތާވީސް\nސަރުކާރު ހިންގާ މައިޕާޓީ އެމްޑީޕީގެ އެތެރޭގައި އޮންނަ އެންމެ ބޮޑު އެއް އިންތިހާބު ކަމަށްވާ ގައުމީ މަޖިލިސް އިންތިހާބުގައި މަގާމުން ސަސްޕެންޑު ކޮށްފައިވާ ޔޫތު މިނިސްޓަރު އަހްމަދު މަހްލޫފާއި ހައުސިން މިނިސްޓްރީގެ ސްޓޭޓް މިނިސްޓަރު އަކްރަމް ކަމާލުއްދީނަށް ވާދަ ކުރެވޭނެ ކަމަށް އެޕާޓީގެ އިސްތިއުނާފު ފަނޑިޔާރުންގެ މަޖިލީހުން ނިންމާފައި ވަނީ އެޕާޓީގެ އަސާސީ ގަވާއިދާ ހިލާފަށް ކަމަށް ޕާޓީގެ ޗެއާޕާސަން ހަސަން ލަތީފް ވިދާޅުވެއްޖެއެވެ.\nއެމްޑީޕީގެ ގައުމީ މަޖިލީހުގެ އިންތިހާބުގެ ފަހުގެ ތައްޔާރީތަކާ ގުޅޭ މައުލޫމާތު ހިއްސާކުރުމަށް މިއަދު ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން ހަސަން ވިދާޅުވީ އިސްތިއުނާފު ފަނޑިޔާރުން މަޖިލީހުގެ ނިންމުން އެތައް ފަހަރު ވިދާޅުވެވިއްޖެ ކަމަށާއި ނަމަވެސް މަހްލޫފަށް ވާދަ ކުރެވެންވީ ސަބަބެއް އެއްގޮތަކަށްވެސް ވިސްނިވަޑައިނުގަންނަވާ ކަމަށެވެ.\nހަސަން ވިދާޅުވީ މަހްލޫފުގެ މައްސަލައާ ގުޅިގެން އިސްތިއުނާފު ފަނޑިޔާރުންގެ މަޖިލީހުގެ ނިންމުމާއެކު އިންތިހާބު ބާއްވަން މަސައްކަތް ކުރަމުން އަންނަ ކަމަށެވެ. އެއީ މިހާތަނަށް އެ ނިންމުން ބަދަލުކޮށްފައި ނުވާތީ ކަމަށް އޭނާ ވިދާޅުވިއެވެ.\n"އަޅުގަނޑު ހަ ފަހަރު ކިޔައިފިން އިސްތިއުނާފް ފަނޑިޔާރުންގެ މަޖިލީހުގެ ނިންމުން، އަޅުގަނޑަކަށް އަދިވެސް ގަބޫލެއް ނުކުރެވޭ އަދި ނުވެސް ވިސްނޭ، އޭގައި އެ ވިދާޅުވާ ސަބަބެއް، ކީއްވެގެން ކަމެއް ވާދަކުރެވެންވީ އެ ބޭފުޅުންނަށް،" ހަސަން ވިދާޅުވިއެވެ.\nމަހްލޫފު އަދި އަކްރަމަށް އިންތިހާބުގައި ވާދަ ނުކުރެވޭނެ ކަމަށް ނިންމި ނިންމުން އެބޭފުޅުން ވަނީ އިސްތިއުނާފު ފަޑިޔާރުންގެ މަޖިލީހަށް ހުށަހަޅާފައެވެ. ނަމަވެސް އެ މައްސަލަ ހުށަހެޅުއްވީ ދައުރު ހަމަވެފައިވާ އިސްތިއުނާފު ފަނޑިޔާރުންގެ މަޖިލީހަކަށެވެ. އޭރު އެ މަޖިލީހުން ނިންމީ އެ ދެބޭފުޅުންނަށް ވާދަ ނުކުރެވޭނެ ކަމަށެވެ.\nނަމަވެސް ދާދިފަހުން އައު އިސްތިއުނާފު ފަނޑިޔާރުންގެ މަޖިލީހެއް ވަނީ އިންތިހާބު ކޮށްފައެވެ. އަލަށް އިންތިހާބުކުރި އެ މަޖިލީހުން ވަނީ އެ މައްސަލަ އަލުން ބެލުމަށް ނިންމައިފައެވެ. އަދި އެ ދެ ބޭފުޅުންނަށް ވެސް ވާދަ ކުރެވޭނެ ކަމަށް ނިންމިއެވެ.


LGA ge board ah Isse aai Muizzu vaadha kurahvanee\nމާލޭގެ މޭޔަރު ޑރ. މުހައްމަދު މުއިއްޒު (ކ)ގައި އިސްމާއީލް ރަފީގު (ވ)ގައި. އެލްޖީއޭގެ ބޯޑަށް ދެ ބޭފުޅުން ވަނީ ވާދަކުރައްވާފައި\nލޯކަލް ގަވަމެންޓް އޮތޯރިޓީ (އެލްޖީއޭ)ގެ ބޯޑުގެ މޭޔަރުންގެ ގޮނޑިއަށް ފުވައްމުލަކުގެ މޭޔަރު އިސްމާއީލް ރަފީގައި މާލޭގެ މޭޔަރު ޑރ. މުހައްމަދު މުއިއްޒު ކުރިމަތިލައްވައިފި އެވެ.\nއިލެކްޝަންސް ކޮމިޝަނުން އެލްޖީއޭގެ ބޯޑަށް ކުރިމަތިލުމަށް ހުޅުވާލި ފުރުސަތުގައި ޕީޕީއެމްގެ ފަރާތުން މުއިއްޒުއާއި އެމްޑީޕީގެ ފަރާތުން އިސްމާއީލް ވާދަކުރެއްވުމާ ގުޅިގެން ސިޓީ ތަކުގެ ވާދަވެރިކަން ވަނީ ބޮޑުވެފަ އެވެ.\nމި ދޭ ބޭފުޅުންގެ ތެރެއިން ބޭފުޅަކު އެލްޖީއޭގެ ބޯޑަށް ހޮވުމަށް ވޯޓުލާނީ ސިޓީ ކައުންސިލްތަކަށް ނިސްބަތްވާ ކައުންސިލަރުންނެވެ.\nމާލެ ސިޓީގެ ސާފު މެޖޯރިޓީ ޕީޕީއެމްއަށް ލިބިފައިވާއިރު ކުޅުދުއްފުއްޓާއި، ފުވައްމުލަކާއި އައްޑޫ ސިޓީގެ މެޖޯރިޓީ އޮތީ އެމްޑީޕީ އަށެވެ. އެކަމަކު އެ ތިން ސިޓީގައި ވެސް ޕީޕީއެމްގެ ކައުންސިލަރުން މަސައްކަތް ކުރައްވަ އެވެ. އެހެންކަމުން އިއްސެ އާއި މުއިއްޒުގެ ވާދަވެރިކަން ވަރަށް ބޮޑުވެގެންދާނެ ކަމަށް ބެެލެވެ އެވެ.\nއެލްޖީއޭގެ ބޯޑަށް މެންބަރުން ހޮވާނީ ކުރިއަށް އޮތް ޖޫން މަހުގެ 12 ވަނަ ދުވަހު އެވެ. މި އިންތިހާބުގެ ހުރިހާ ކަމެއް ބަލަހައްޓާނީ އިލެކްޝަންސް ކޮމިޝަނުންނެވެ.\nއެލްޖީއޭގެ ބޯޑަށް އަތޮޅު ކައުންސިލަރުންގެ ތެރެއިން ހޮވަންޖެހޭ ކައުންސިލަރަކަށް ކ. އަތޮޅު ކައުންސިލްގެ ރައީސް މުހައްމަދު ނިމާލް ވަނީ އިންތިހާބު ވެފަ އެވެ. ޕީޕީއެމްގެ ނިމާލްއާ ވާދަކުރަން އެމްޑީޕީގެ ފަރާތުން ނަން ހުށަހެޅުއްވީ ނ. އަތޮޅު ކައުންސިލްގެ ރައީސް މުހައްމަދު ބަޝީރު އެވެ.\nބަޝީރުގެ ފޯމް ލިބުނީ ކުރިމަތިލުމަށް ހުޅުވާލި ވަގުތު ހަމަވި ފަހުން ކަމަށް ބުނެ އިލެކްޝަންސް ކޮމިޝަނުން ވަނީ ބަޝީރުގެ ފޯމް ބަލައިނުގަތުމަށް ނިންމާފަ އެވެ. ނަމަވެސް ގަޑި ޖެހުމުގެ ކުރިން ފޯމް ހުށަހެޅުއްވި ކަމަށް ވިދާޅުވެ ބަޝީރު ވަނީ އިލެކްޝަންސް ކޮމިޝަނާ ދެކޮޅަށް ހައިކޯޓަށް މައްސަލަ ހުށަހެޅުމަށް ނިންމަވާފަ އެވެ.\nއެލްޖީއޭގެ ބޯޑުގައި ރަށްތަކުގެ ކައުންސިލަރުން ތަމްސީލް ކުރާ ބޭފުޅަކު ވެސް އިންނަވަން ޖެހެ އެވެ. އެ މަގާމަށް ހަތް ކައުންސިލަރަކު ވަނީ ކުރިމަތިލައްވާފަ އެވެ. އެއީ އެމްޑީޕީގެ ފަސް ކައުންސިލަރުންނާއި ޕީޕީއެމް އާއި އަމިއްލަ ގޮތުން އިންތިހާބުވި ކައުންސިލަރެކެވެ.\nޑރ. މުހައްމަދު މުއިއްޒު އިލެކްޝަންސް ކޮމިޝަން އެލްޖީއޭ + އިސްމާއީލް ރަފީގް


Kandu ulhandhufaharuge valun madiah gehlun vanee\nއުޅަނދު އަޅާއިރު މަޑިއަށް ގެއްލުންވާތީ އިލްތިމާސެއް\nކަނޑުގައި އަޅާފައިވާ ވަލެއްގައި މަޑިއެއް ތާށިވެފައި. -- ފޮޓޯ: މަންޓާ ޓްރަސްޓް\nއުޅަނދުފަހަރު އެޅުމުގައި އަޅާ ވާތަކުގައި އޮޅި ތާށިވެ އެންމަޑިއަށް ގެއްލުންވާ ހާދިސާތައް ފަހަކަށް އައިސް އިތުރު ވަމުން ދާތީ، އެކަން ކުރުމުގައި ސަމާލުވާން އެންވަޔަރަމަންޓް ޕްރޮޓެކްޝަން އޭޖެންސީ (އީޕީއޭ) އިން އިލްތިމާސެއް ކޮށްފި އެވެ.\nއީޕީއޭ އިން މިއަދު ނެރުނު ބަޔާނެއްގައި ބުނީ، އުޅަނދުފަހަރު އެޅުމަށް ކަނޑާއި މޫދުގައި އަޅާފައިވާ ވާތަކުގައި ތާށިވެ، އެންމަޑި މަރުވުވުމުގެ ހާދިސާތައް އިތުރުވަމުން ދާކަން ފާހަގަ ކުރެވިފައިވާ ކަމަށެވެ.\nރާއްޖޭގެ ކަނޑުތަކުގައި އުޅޭ އެންމަޑީގެ ހުރިހާ ބާވަތްތަކަކީ 2014 ވަނަ އަހަރުން ފެށިގެން ހިމާޔަތް ކޮށްފައިވާ ދިރުންތަކެކެވެ. އުޅަނދުފަހަރު އެޅުމަށްޓަކައި ކަނޑާއި މޫދުގައި ވާ އަޅާއިރު، އެފަދަ ދިރުންތަކަށް ގެއްލުން ނުވާނެ ގޮތަށް ދޯނި އެޅުމަށް ވަނީ އެދިފަ އެވެ.\nއިތުރަށް ބުނީ، އެންމަޑި އަދި ވައިފިޔަމަޑި ފަދަ މަޑީގެ ބާވަތްތަކަކީ ތިމާވެށީގެ އިތުރުން އިގުތިސޯދީ ގޮތުން މުހިއްމު ދިރުންތަކަކަށްވާއިރު، އެ ދިރުންތައް ހިމާޔަތްކޮށް ރައްކާތެރި ކުރުމަށްޓަކައި އެންމެންގެ އެއްބާރުލުން ބޭނުންވާ ކަމަށެވެ.\nކަނޑުމަތީގެ ހާދިސާ އީޕީއޭ\nފަރަށް ލިބުނު ގެއްލުމުގެ ބަދަލަށް 100 މިލިއަން


ރައީސުލްޖުމްހޫރިއްޔާގެ އިންޑިއާ ދަތުރުފުޅުގެ ހުރިހައި ޚަރަދެއް ކުރާނީ އެޤައުމުން - ތަރުޖަމާނު ރައީސުލްޖުމްހޫރިއްޔާގެ އިންޑިއާ ދަތުރުފުޅުގެ ހުރިހައި ޚަރަދެއް ކުރާނީ އެޤައުމުން - ތަރުޖަމާނު\nރައީސުލްޖުމްހޫރިއްޔާގެ އިންޑިއާ ދަތުރުފުޅުގެ ހުރިހައި ޚަރަދެއް ކުރާނީ އެޤައުމުން - ތަރުޖަމާނު\nރައީސް ޞާލިޙް އިންޑިއާއަށް ކުރެއްވި ދަތުރުފުޅުގެ ތެރެއިން - ފޮޓޯ: ރައީސް އޮފީސް\nރައީސް ޞާލިޙާއި އިންޑިއާގެ ބޮޑު ވަޒީރު ނަރެންދުރަ މޯދީ\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙް އިންޑިއާއަށް ކުރައްވަން ހަމަޖެހިފައިވާ ދަތުރުފުޅުގެ ހުރިހައި ޚަރަދުތަކެއްވެސް ކުރައްވާނީ އެ ޤައުމުން ކަމަށް ރައީސް އޮފީހުން ވިދާޅުވެއްޖެއެވެ.\nނުރަސްމީ ދަތުރުފުޅެއްގައި ރައީސުލްޖުމްހޫރިއްޔާ އާދިއްތަ ދުވަހު ހެނދު އިންޑިއާއަށް ފުރާވަޑައިގަތުމަށް ވަނީ ހަމަޖެހިފައެވެ. އަދި އެމަނިކުފާނު އެނބުރި ރާއްޖެ ވަޑައިގެންނެވުމަށް ހަމަޖެހިފައިވަނީ ހޯމަ ދުވަހުއެވެ.\nރައީސް އޮފީހުގެ ތަރުޖަމާނު އިބްރާހީމް ހޫދު ވިދާޅުވީ ރައީސް ޞާލިޙް އިންޑިއާއަށް ވަޑައިގަންނަވަނީ އެޤައުމުގެ ކްރިކެޓް ބޯޑްގެ ދަޢުވަތަކަށްކަމަށާ އެމަނިކުފާނު ކުރައްވާ ދަތުރުފުޅުގެ ހުރިހައި ޚަރަދެއްވެސް ކުރާނީ އެ ޤައުމުން ކަމަށެވެ.\nއޭނާ ވިދާޅުވީ ރައީސް އިންޑިއާއަށް ވަޑައިގަންނަވަނީ މާދަމާ އިންޑިއާ ގަޑިން ރޭގަނޑު 8:00ގައި އިންޑިއަން ޕްރިމިއަރ ލީގުގައި ރޯޔަލް ޗެލެންޖާރސް ބެންގަލޯރ އާއި ޗެންނާއީ ސުޕަރ ކިންގްސް ބައްދަލުކުރާ ކްރިކެޓް މެޗް ބައްލަވައިލެއްވުމަށް ކަމަށެވެ. ރައީސްގެ ދަތުރުފުޅުގައި ރަސްމީ ބައްދަލުވުމެއް ބާއްވަން ހަމަޖެހިފައި ނުވި ނަމަވެސް އެމަނިކުފާނަށް ވަގުތު ލިބިވަޑައިގެންނެވި މިންވަރަކުން އިންޑިއާގައި ދިރިއުޅުއްވާ ދިވެހި ޢާއިލާތަކާއި ބައްދަލުކުރައްވާނެ ކަމަށް ރައީސް އޮފީހުން ވިދާޅުވެއެވެ.\nރައީސް ޞާލިޙްގެ މި ދަތުރުފުޅުގައި އެމަނިކުފާނުގެ އަރިހުގައި ޚާރިޖީ ވަޒީރު އަބްދުﷲ ޝާހިދާއި، ޒުވާނުންނާއި ކުޅިވަރާބެހޭ ވަޒީރު އަޙްމަދު މަހުލޫފްވެސް ވަޑައިގަންނަވާނެއެވެ. ރައީސް ޞާލިޙް ވެރިކަމަށް ވަޑައިގެންނެވިއިރު ދެ ޤައުމުގެ ދެމެދުގައި އޮތް ގުޅުން ހީނަރުވެފައި އޮތް ނަމަވެސް އެ ގުޅުން އިތުރަށް ރަނގަޅު ކުރެއްވުމަށް އެމަނިކުފާނު ވަނީ ގިނަ މަސައްކަތްތަކެއް ކުރައްވާފައެވެ. އެގޮތުން ރަސްމީ ދަތުރުފުޅެއްގައި އިންޑިއާއަށް ވަޑައިގެން މުހިންމު ގިނަ އެއްބަސްވުންތަކެއްގައި ވަނީ ސޮއި ކުރައްވާފައެވެ.


Ibu ah Mulakun hadhiyaakuree enme bodu maabondi | Mihaaru\nމުލަކުގައި ތިބި އިދިކޮޅު ސަޕޯޓަރުން އިބޫ އަށް މާބޮނޑި ހަދިޔާކުރަނީ. - ފޮޓޯ: އެމްޑީޕީ\nއިބޫ އަށް މުލަކުން ހަދިޔާކުރީ އެންމެ ބޮޑު މާބޮނޑި\n17 ސެޕްޓެމްބަރ 2018 - 17:12 22 comments\nއިދިކޮޅު ކޯލިޝަންގެ ރިޔާސީ ކެންޑިޑޭޓު، އެމްޑީޕީގެ ޕާލަމެންޓްރީ ގްރޫޕްގެ ލީޑަރު އިބްރާހިމް މުހައްމަދު ސޯލިހް (އިބޫ) ކެމްޕޭނުގައި މުޅި ރާއްޖެއަށް ދަތުރުކުރައްވާއިރު ކޮންމެ ރަށަކުން ވެސް މަރުހަބާ ކިޔަނީ މަލުގެ ހާރާއި މާބޮނޑިތަކުންނެވެ. އެކަމަކު މިއަދު މ. މުލަކުން އިބޫ އަށް ހަދިޔާކުރި މާބޮނޑި ތަފާތެވެ. އެއީ އިސްކޮޅަށް ވުރެ ބޮޑުކޮށް ހަދާފައި އޮތް ބޮޑު މާބޮނޑިއެކެވެ.\nގާތްގަނޑަކަށް ދެ ހާހުގެ އާބާދީއެއް އޮންނަ މުލަކަށް އިބޫ ވަޑައިގަތުމާ އެކު، ސަޕޯޓަރުން މަރުހަބާ ދެންނެވީ ބޮޑުބެރާއި ލަނގިރި ޖެހުމާއެކުގެ އެވެ. އަދި ސީޕްލޭނުން ފައިބައިވަޑަތުމާ އެކު އިބޫ އަށް ހަދިޔާކުރި މާބޮނޑީގެ ދިގު މިނުގައި ހަ ފޫޓު އަދި ފުޅާ މިނުގައި ތިން ފޫޓު ހުއްޓެވެ.\nމުލަކުގެ ކެމްޕެއިން މެނޭޖަރު އަދި އެމްޑީޕީގެ މުލަކު ދާއިރާގެ ނައިބު ރައީސް އިބްރާހިމް ލަތީފް "މިހާރު" އަށް ވިދާޅުވީ މިއީ ރަށުގައި ތިބި އިދިކޮޅު ސަޕޯޓަރުން ތަފާތު ކަމެއް ކޮށްލުމުގެ ގޮތުން ހަދިޔާކުރި އެއްޗެއް ކަމަށެވެ. އޭނާ ވިދާޅުވީ ކޮންމެ ރަށަކުން ވެސް އިބޫއަށް މަރުހަބާ ކިޔުމަށް ތަފާތު ކަމެއް ކުރެވޭތޯ ބަލާ ކަމަށެވެ.\nބޮޑު މާބޮނޑީގައި ބޯގަންވިލާ، ބޮކަރު، ސައިމާ އަދި ތައުޒަން ފްލާވާ ހުއްޓެވެ. އެއީ އިދިކޮޅު ޕާޓީތަކުގެ ކުލަތައް ހިމެނޭ ގޮތުންނެވެ.\n"މިއީ ރަށުން ލިބޭ ހުރިހާ މަލެއް ހިމަނައިގެން، ހެދި މާބޮނޑިއެއް،" ލަތީފް ވިދާޅުވި އެވެ.\nއިބޫ މިއަދު މުލަކަށް ވަޑައިގަތުމުން، އޭނާ އަށް މަރުހަބާ ކިޔަން ގިނަ އަދަދެއްގެ ބަޔަކު ނުކުތެވެ.\nލަތީފް ވިދާޅުވީ މީގެކުރިން، ބޭއްވި އިންތިހާބުތަކުގައި، ވެރިކަން ކުރާ ޕީޕީއެމަށް މުލަކުން މެޖޯރިޓީ ލިބުނު ކަމުގައިވިޔަސް، އާދިއްތަ ދުވަހު ބާއްވާ ރިޔާސީ އިންތިހާބުގައި މުލަކުގެ މެޖޯރިޓީ އޮންނާނީ އިބޫ އަށް ކަމަށެވެ.\nއިތުރު ލިޔުންތައް އެމްޑީޕީ އިދިކޮޅު ފަރާތްތައް އަދާލަތު ޕާޓީ މ. އަތޮޅު ޖުމްހޫރީ ޕާޓީ މ. މުލައް ރައީސް އިބްރާހިމް މުހައްމަދު ސޯލިހް\nއަޅުގަނޑުމެން ވެރިކަމުގެ ލައްޒަތުގައި ނޫޅޭނަން: ނަޝީދު\nލީޑަރުންގެ އެއްބަސްވުން "ސިއްރު"؟!


Zaeemaa ge mulhi dhiriulhun thundu kunaa viumugai\nޒައީމާގެ މުޅި ދިރިއުޅުން ތުނޑުކުނާ ވިޔުމުގައި!\nޒައީމާ ތުނޑުކުނާ ވިޔަމުން އަވަސް އަށް އިންޓަރވިއު ދެނީ!\nގދ، ގައްދޫ އަކީ ތުނޑުކުނާ ވިޔުމަށް އެންމެ މަޝްހޫރު ރަށެވެ. ގައްދޫ އަށް އުފަން ޒައީމާ ހުސެން މަނިކު، 53 އަކީ ތުނޑުކުނާ ވިޔުމުގައި ވޭތުވެ ދިޔަ ތިރީސް އަހަރު ފޫހިކަމެއްނެތި މަސައްކަތް ކުރަމުން އަންނަ މީހެކެވެ. ތުނޑުކުނާ ވިޔަން އެންމެ ފުރަތަމަ ދަސްކުރި ކުޑައިރު އެއްބަނޑު އެއްބަފާ ދައްތަ ކައިރީން ކަމުގައި ޒައީމާ ފަރިތަކަމާއި އެކު ވިޔަމުން ކިޔައިދިނެވެ.\nޒައީމާ ބުނިގޮތުގައި ވަރަށް ކުޑައިރު އޭނާގެ މަންމަ ނިޔާވެއްޖެ އެވެ. "ބޮޑުވެގެން އައީ ދައްތަމެންނާއެކު. ބޮޑުވަމުން އައި އިރު ތުނޑުކުނާގެ ވިޔަން ދަސްކުރީ އުމުރުން 16 ވަރަކަށް އަހަރުތެރޭ. ވަރަށް އުނދަގޫވި ފުރަތަމަ ދަސްކުރަން. ކަވި އުނދަގޫ ކަމަކަށްވި. އެކަމު ދަސްވީމަ މިކަން ކުރާހިއްވެއްޖެ ވަރަށް ބޮޑަށް".\nރަށުގައި މި މަސައްކަތްކުރުމަށްފަހު އަހަރުތަކެއްފަހުން 1990 ގެ ކުރީކޮޅި އާއިލާއެކު ޒައީމާ މާލެ ބަދަލުވީ އެވެ. މާލެ ބަދަލުވިއިރުވެސް އެއްކަމަކާއި ދުރެއްނުވެވުނުވެ. ރަށުން ދަސްކުރި މި ހުނަރުވެސް މާލެ ގެނައީ މިހެންވެ އެވެ. މާލެ އައިސް ހަމަޖެހިލާ ގޭގައި ކުނާ ވިޔަން ފެށީ އެވެ. އަދި އާމްދަނީ ހޯދުމަށް ކުރާ މަސައްކަތެއްގެ ގޮތުގައި އެ މަސައްކަތް ހެދި އެވެ. ރަށުން ތުނޑުކުނާ ވިޔަން ބޭނުންކުރާ ހާއްސަ ހަރެއް ފޮށި ތަންމައްޗާއެކު ގެނައީ އެވެ. ޒަައީމާގެ ދަރިން ބޮޑުވެ އަމިއްލަ ދިރިއުޅުން ފެށީ އެވެ. އެއްގެއިން އަނެއް ގެއަށް ބަދަލުވާއިރު ދާ ކޮންމެ ގެއަކަށް އެ ހަރު ގެންދެ އެވެ.\nޒައީމާ ގޭ ސިޓިނގް ރޫމްގައި ކުނާ ވިޔަނީ\nދިވެހިވަންތަކަން ދައްކައިދޭ ތުނޑުކުނާގައި ތަފާތު ޑިޒައިންތަށް ހުންނަ އިރު މި ޑިޒައިންތަކަކީ ކާބަފައިންގެ ފަރާތުން އެއް ޖީލުން އަނެއް ޖީލަށް ވާރުތަވެފައިވާ ޑިޒައިންތަކެކެވެ. އަދި ބައެއް ޑިޒައިން މިހާރު ނެތިގެންގޮސްފައިވުމަކީ އެކަށީގެންވާ ކަމަކެވެ. ޒައީމާ ބުނީ މިގޮތަށް ގަތަން މިއީ ދަސްވެފައި ހުރި ކަމެއް ކަމަށެވެ. "މި މަސައްކަތުގައި މިވީ ތިރީސް އަހަރުތެރޭ ވަރަށް ގިނަ ކުނާ ވިޔެވިފައި ހުންނާނެ. ނޭގެ ވިޔެވުނު އަދަދެއް ބުނެދޭކަށެއް. އަމިއްލައަށް ހަދަނީ ޑިޒައިންތައް. އެއްޗެއް ބަލައިގެނެއް ނޫން. 1 ފޫޓުގެ ކުނަލެއް ވިޔާލެވޭ ދެ ދުވަސްތެރޭ".\nޒައީމާ ވިޔެފައިވާ ކުނަލެއް\nޖާގައިގެ ދަތިކަން ހުރި މާލޭގައިވެސް ސިޓިންގް ރޫމް އެއްކޮޅުގައި ތުނޑުކުނާ ވިޔާ ހާއްސަ ހަރެއް ބަހައްޓައިގެން ވިޔަމުން ޒައީމާ ވާހަކަ ދެއްކިއެވެ. "ކުނާވިއުމަކީ މިކަން ކުރަން ދަސްވިފަހުން ވަރަށް ގަޔާވެގެން ކުރާކަމެއް. މިހާރު ގޭގޭ ގައި ކުނާ އަޅާލާނޭ އުނދޯއްޔެއް ނުހުރޭ. ސޯފާ މި ހުންނަނީ. އުނދޯލި ނެތަސް ކުނާ ގަންނަން މީހުން ބޭނުންވޭ. ބޮޑަށް ހަދިޔާއަކަށް ދޭން ނުވަތަ ރީއްޗަކަށް ބާއްވާލަން މި ކުނާ ގަންނަނީ. އޯޑަރު ދިނުމުން ވިޔަނީ"\nޒައީމާ ވިޔެފައި ހުރި ކުނާތަކެއް\nމާލޭގައި މި މަސައްކަތް އެންމެ ފުރިހަމަކޮށް ކުރުމަށް ދަތިވަނީ ކުނާ ވިޔުމަށް ބޭނުންވާ ތަކެތި ހޯދަންޖެހެނީ ރަށުން ކަމުގައިވާތީ ކަމުގަައި ޒައީމާ ބުންޏެވެ. "ހާ ހޯދަނީ ފިއޯރީން. ފިއޯރީން ގަނެގެން މާލެ ގެންނަނީ. ހާ ގައި ކުލަ ޖައްސާ އުޅުނިން ރަށުގައި ކުރިން. ވަރަށް އުނދަގޫ މަސައްކަތަކަށް ވަނީ މާލޭގައި މި ކަންކުރަން. ހާ ކައްކަނީ އޮނިގަހުގެ ތޮށިގަނޑު ތަޅައިގެން. ދެން ބާ ދަގަނޑު ތެރެއަށް ކާށިފެން އަޅާ ހަފްތާއެއް ވަންދެން ބަހައްޓާ އެ ކަޅުވެފަ ހުންނާނީ. ދެން އެ ކައްކާ ދުވާލު ދެއިރަށް ކައްކަނީ. ކައްކާ އަންދާ ދަނގަޑު ރާ އަޅަނީ ހާއަށް. މިތާނގައި މިކަހަލަ ގޭސް އުނދުނުގައި ކުލައެއް ނުޖެއްސޭނެ. ބޮޑެތި ދަރު ބުރި ލާ އުނދުނުގައި މި ކައްކަނީ".\nހާގައި ކޮންމެ ކުލައެއް ޖެއްސޭއިރު ރަތްކުލަ ވެސް ޖެއްސެ އެވެ. އެހެންނަމަވެސް މީހުން ގަޔާވަނީ ބޮޑަށް ރީނދޫ ކަޅު، އަދި މަޑު މުށި ކުލައެއް ކަމުގައި ޒައީމާ ބުންޏެވެ. ކުޑައިރު ދަސްކުރި ތުނޑުކުނާވިޔުމުގެ މި މަސައްކަތް، ގޭތެރޭގައި މަސައްކަތް ކުރުމުން ކުދިން ބަލަމުން ކުރަމުން އައިއިރުވެސް ފޫހިކަމެއް މި ކަމުގައި ނެތެވެ. ޒައީމާހުރީ އަދިވެސް ކުރިއަށް ދާށެވެ.\nދިވެހި ސަގާފަތާއި ގުޅޭ މިފަދަ މަސައްކަތް ކުރާ މީހުން މަދުވަމުން އަންނަ އިރު ތުނޑުކުނާ ވިއުމުގެ ހުނަރު އަހަރުމެންގެ ޒުވާން ޖީލަށް ދަސްކޮށްދިނުމަށް ޒައީމާގެ ޝައުގުވެރިކަން އެބަހުއްޓެވެ. "ކޯހެއް ބާއްވާށޭ ވަރަށް ކިޔާ އެކި މީހުން. ރަށުން ކުޑަކޮށް ހަރުޖަހައިގެން ގެނެސް މުސްތަގުބަލުގައި މި މަސައްްކަތް ދަސްކޮށްދިނުމަށް ކޯހެއް ވިމެން ސެންޓަރ ބައި ޔޫލިއާ އާއި ގުޅިގެން ބޭއްވުމަށް ވިސްނަން"\nދިވެހިވަންތަކަން ދައްކުވާ ދޭ ޒައީމާ ލޯބިޖެހިފައިވާ މި މަސައްކަތް ދަސްކޮށްދިނުމަށް ހުރީ ތައްޔާރަށެވެ.


Furathama mahuves mudhal zakath ah bodu adhadheh, 6.9 million rufiyaa\nމިރާއިން ބުނީ މިއީ ރަނގަޅު ތަރުހީބެއް ކަމަށް\nމުދަލު ޒަކާތަށް މީހުން ހޭލުންތެރި ކުރަން ފަށަނީ\nމީގެ ކުރިން މުދަލު ޒަކާތަށް ސަމާލުކަމެއް ނުދޭ\nފަގީރަކު މަގެއްގެ އެއްފަރާތުގައި ނިދާފައި: މުދަލު ޒަކާތަށް ބޮޑު އަދަދެއް ވަނީ ލިބިފައި. -- ފޮޓޯ: އައްވާ ފަހީމް\nދައުލަތުގެ ޓެކްސް އިދާރާ، މީރާއަށް މުދަލުގެ ޒަކާތް ނަގަން ފެށި ފުރަތަަމަ މަހުވެސް، އެ ޒަކާތުގެ ގޮތުގައި 6.9 މިލިއަން ރުފިޔާ ލިބިފައިވާ ކަން އެ އޮތޯރިޓީ އިން ހާމަ ކުރި މިދިޔަ މަހުގެ ތަފާސްހިސާބުތަކުން ދައްކައިފި އެވެ.\nމުދަލުގެ ޒަކާތުގެ ކަންކަން ބަލައިގަތުން މީރާއާ ހަވާލުކުރީ މީގެ ހަތަރު ވަރަކަށް މަސް ކުރިންނެވެ. ނަމަވެސް އަމަލީ ގޮތުން ޒަކާތް ބަލައިގަންނަން މީރާއިން ފަށާފައި ވަނީ ނިމުނު ޖޫން މަހުން ފެށިގެންނެވެ.\nމީރާ އަށް މިއަހަރުގެ މިހާތަނަށް ލިބިފައިވާ އާމްދަނީއާ ޓެކްސް ގެ ތަފްސީލު ހިމަނައިގެން ނެރެފައިވާ މީރާގެ ތަފާސްހިސާބުތަކުގައި ބުނެފައި ވަނީ، ހުސްވި ޖޫންމަހު މުދަލުގެ ޒަކާތުގެ ގޮތުގައި ޖުމްލަ 6.10 މިލިއަން ރުފިޔާ ލިބިފައިވާ ކަމަށެވެ. އެއީ، ޒަކާތުގެ ގޮތުގައި ލިބުނު 1095 ޑޮލަރާއި، ދިވެހި ރުފިޔާގެ ގޮތުގައި ލިބުނު 6.96 މިލިއަން ރުފިޔާ އެވެ. މިދިޔަ މަހު ޒަކާތުގެ ނިސޯބުގެ ގޮތުގައި ކަނޑައަޅާފައިވަނީ، 4212.60 ރުފިޔާ އެވެ.\nމީރާގެ ޑިރެކްޓާ ޖެނަރަލް މުހައްމަދު ޝާހިދު ވިދާޅުވީ، ރޯދަ މަހާއެކު މިދިޔަ މަސް ފާހަގަކުރެވުނީ ވަރަށް ގިނަ އަދަދެއްގެ ބަޔަކު ޒަކާތަށް ފަރުވާތެރިވި މަހެއްގެ ގޮތުގައި ކަމަށެވެ. އެއީ މީރާއަށް ހެޔޮ ފެށުމެއް ކަމަށާއި ކުރިއަށް އޮތްތަނުގައި ވެސް ޒަކާތަށް ފަރުވާތެރިވުމަށް ހަނދުމަކޮށްދޭ ކަމަށް ވެސް ޝާހިދު ވިދާޅުވި އެވެ.\nޝާހިދު ވިދާޅުވީ، ޒަކާތް ބަލައިގަތުން މީރާއާ ހަވާލުކުރުމާ ގުޅިގެން ކަމާއި ގުޅޭ ފަންނީ މައުލޫމާތާއި ތަމްރީން މުވައްޒަފުންނަށް ދިނުމަށް އިސްލާމިކް މިނިސްޓްރީއާ ގުޅިގެން މަސައްކަތްތަކެއް ފަށާފައިވާ ކަމަށެވެ. މުވައްޒަފުންނަށް މައުލޫމާތު ދިނުމަށް އިސްލާމިކް މިނިސްޓްރީއާ ގުޅިގެން މިހާތަނަށް ދެ ސެޝަނެއް ކުރިއަށް ގެންގޮސްފައިވާއިރު، އެ ސެޝަންތައް ނިމުމާއެކު އާންމުން ހޭލުންތެރިކުރުމުގެ ޕްރޮގްރާމްތަކެއް ފަށައިގަންނާނެ ކަމަށް ޝާހިދު ވިދާޅުވި އެވެ.\nމުދަލު ޒަކާތުގެ ގޮތުގައި މީރާއިން ބަލައިގަންނަ ފައިސާ ޖަމާކުރާނީ ދައުލަތުން އެކަމަށްޓަކައި ކަނޑައަޅާފައިވާ ހާއްސަ އެކައުންޓަކަށެވެ. ޒަކާތް ބެހުމުގައި ހަރަކާތްތެރިވާނީ އިސްލާމިކް މިނިސްޓްރީންނެވެ.


Kangana ge bahuge hamala thakeh Thapsee ah\nތާޕްސީ އާއި ކަންގަނާ\nކަންގަނާ ރަނާވަތު އަކީ ބޮލީވުޑް ތަރިންނާ ދިމާލަށް ހިތަށް އެރި އެއްޗެއް ސޯޝަލް މީޑިއާގައި އެހެނިހެން ވެސް ޕްލެޓްފޯމްތަކުގައި އަމާޒު ކުރަމުންދާ ބަތަލާ އެކެވެ. އެންމެ ފަހުން އޭނާގެ ހަމަލަ އަމާޒުވެފައި ވަނީ އަލަށް ބޮލީވުޑްގައި ފިޔަޖަހަމުންދާ ކުޅަދާނަ ބަތަލާ ތާޕްސީ ޕަންނޫ އަށެވެ.\n"ކަންގަނާގެ ޓީމު" އިން ކޮށްފައިވާ ޓުވީޓެއްގައި ބުނެފައިވާ ގޮތުގައި ތާޕްސީ އަކީ ވެސް "މޫވީ މާފިއާ" ގެ ސަޕޯޓަރެކެވެ. އަދި ކަންގަނާގެ ބާރު ކަނޑުވާލާ އިންޑަސްޓްރީން ބޭރުކޮށްލަން މަސައްކަތްކުރާ މީހުންގެ ތެރެއިން މީހެކެވެ.\nކަންގަނާއަކީ ފިލްމު އިންޑަސްޓްރީގައި އޮތް ނެޕޯޓިޒަމް އާ ދެކޮޅަށް އެންމެ ގަދަޔަށް ވަކާލާތުކުރާ މީހާ އެވެ. އޭނާ ދެކޭ ގޮތުގައި ފިލްމީ ތަރިންގެ ދަރިންނާއި އާއިލާގެ މީހުންނަށް ބޮލީވުޑްގެ އެންމެ ބާރުގަދަ ޕްރޮޑިސަރުންނާއި ޑައިރެކްޓަރުން އަބަދުވެސް އިސްކަންދީ އެހެން މީހުން ވަނީ ބާކީ ކޮށްފަ އެވެ. ޚުދް އޭނާ އަކީ ވެސް އެގޮތަށް ބާކީ ކޮށްލާފައިވާ ބަތަލާ އެއް ކަމަށް ކަންގަނާ ދެކެ އެވެ.\nތާޕްސީއަކީ ވެސް ފިލްމު އިންޑަސްޓްރީއާ އެއްވެސް ގުޅުމެއް ހުރި އެކްޓަރެއް ނޫނެވެ. އަދި ތާޕްސީ އަކީ ވަރަށް ކެރިގެން އޭނާ ބުނަން ބޭނުންވާ އެއްޗެއް އެ ބޭނުންވާ މީހަކާ ދިމާލަށް ބުނެލާ އެކްޓަރެކެވެ. ކަންގަނާ ދައްކާ ވާހަކައަކަށް ތާޕްސީ އެއްބަހެއް ނުވެ އެވެ. މިއީ ތާޕްސީ ދެކެ ކަންގަނާ ރުޅި އައި ސަބަބެކެވެ.\n"އިންޑަސްޓްރީން މަސައްކަތް ނުލިބެނީ ނެޕޯޓިޒަމްގެ ސަބަބުންނެކޭ އެއްވެސް މީހަކަށް ނުބުނެވޭނެ. އެމީހެއްގެ ހުނަރާއި ގާބިލްކަން ހުރިއްޔާ މަސައްކަތް ލިބޭނެ،" ތާޕްސީގެ ތަންކޮޅެއް ކުރީގެ އިންޓަވިއުއެއްގައި ބުނެފައި ވެއެވެ. ތާޕްސީ ބުނެފައިވާ ގޮތުގައި އިންޑަސްޓްރީން ބޭރުން އަންނަ މީހުންނަށް ދޮންމަންމަ ދޮން ދަރިއަކަށް ކަންތައް ކުރާ ގޮތަށް ކަންތައް ކުރާ ކަމަކަށް އޭނާ އަކަށް ނުބުނެވޭނެ އެވެ.\nނެޕޮޓިޒަމް އާ ބެހޭ ގޮތުން ތާޕްސީ ދައްކާފައިވާ ބައެއް ވާހަކަތައް ހިމެނޭ ޚަބަރުތަކުގެ ސްކްރީންޝޮޓާއެކު ކަންގަނާގެ ޓިމުން ކޮށްފައިވާ ޓުވީޓެއްގައި ބުނެފައިވަނީ "މޫވީ މާފިއާ" މީހުންގެ ކޮޅަށް ބައެއް މީހުން ޖެހެނީ ފިލްމުތަކާއި އެވޯޑުތައް ހޯދުމުގެ ބޭނުމުގައި ކަމަށެވެ. އަދި ކަންގަނާ އާ ދެކޮޅަށް ވާހަކަ ދައްކައިގެން އެމީހުން ހިތްހަމަޖައްސައިދޭން ތާޕްސީ މަސައްކަތް ކުރަނީކަމަށް ދޭހަވާ މޭރުމަކުން މި ޓުވީޓްގައި ބަޔާން ކޮށްފައި ވެއެވެ.\nކަންގަނާގެ ޓުވީޓެއް ދެ ގަޑިއެއްހާއިރު ތެރޭ ތާޕްސީ ވަނީ ކަންގަނާ އަށް ޖަވާބު ދީފަ އެވެ. "ނުބައިކޮށް ވިސްނާ މިހުން" އަބަދުވެސް ވިސްނާނީ ނުބައިކޮށް ކަމަށާއި ހަޔާތުގައި އޭނާ ގަބޫލުކުރާ އަދި އެގޮތަށް އަމަލުކުރާ ބައެއް ކަންކަން ހުންނަ ކަމަށާއި ޚާއްސަކޮށް ފާއިތުވީ މަސްތަކުގައި އޭނާގެ ވިސްނުމަށް ބަދަލުތަކެއް ގެނެސްފައިވާ ކަމަށް ތާޕްސީގެ ޓުވީޓްގައި ބުނެފައި ވެއެވެ.\n"ކޮންމެ ކަމެއް ނެގެޓިވްކޮށް ދެކޭ މީހުންނަކަށް ރަނގަޅު އެއްވެސް ކަމެއް ނުފެންނާނެ. އެހެން މީހެއްގެ ކާމިޔާބުން އެމީހުންނަކަށް އުފަލެއް ނުލިބޭނެ. ސަބަބަކީ އެމީހުން އަމިއްލަ ނަފްސަ މެދުވެސް ތިބެނީ ހިތްހަމަނުޖެހި ފޫހިވެފައި ކަމަށް ވާތީ. ކޮންމެހެން އެމީހުންނާ މެދު އެހެން މީހުން ގޯސްކޮށް ދެކޭނެކަމެއް ވެސް ނެތް. އެންމެ ރަނގަޅު ގޮތަކީ އެމީހުންނަށް ހެޔޮ ވިސްނުމާއި ތަރައްގީ ލިބޭތޯ ދުއާ ކުރުން،" ކަންގަނާގެ ޓުވީޓްގައި ބުނެފައި ވެއެވެ.\nކަންގަނާ ތާޕްސީ ޕަންނޫ


ހިތް އަދު ރޮނީއޭ ނުދާށޭ – 16 ވަނަ ބައި – – Esfiya\n– 12 މާރޗްގެ ބަޔާއި ގުޅޭ –\nއެއަށްފަހު، ދެކުދިންނަށް ޒުވާންކަމުގެ ޖޯޝުގައި ވެވުނު ލޯބި ވެސް ނުލިބުނެވެ. ނަމަވެސް ލައިޝާ ޢަޒުމް ކަނޑައެޅީ، ގޭގެ އެއްވެސް މީހަކަށް، އަދި ހަމަ ރަޙްމަތްތެރިއަކަށްވެސް އޭނާގެ ހިތުގެ ޙާލު ނޭނގުމަށެވެ. ބައްޕައާއި ކޮއްކޮގެ ހިތާމަތަކަށް އިތުރު ބަރުކަމެއް ނުދިނުމަށެވެ. އޭރުން ފެށިގެން ނާހިލްއައީ އެކި ގޮތްގޮތުން ލައިޝާއަށް ބްލެކް މެއިލްކޮށް އުނދަގޫ ކުރަމުންނެވެ. މިކަންތައް ނާހިލްގެ ބައްޕައާއި ހަމައަށް ގެންދިއުމަށް އެތައްފަހަރަކު ލައިޝާގެ ޙާލާއިމެދު ޙަމްދަރުދީވާ އެތައް ބަޔަކު މުވައްޒަފުންގެ ތެރެއިން ބޭނުންވިއެވެ. އެ އެންމެންވެސް ހުއްޓުވީ ލައިޝާއަމިއްލައަށެވެ. އޭނާއަށް ނާހިލް ދެކެ ވެވުނު ލޯބި، ނާހިލްއާއި އިދިކޮޅަށް ނުކުތުމަށް އޭނާއަށް ހުރަސްއެޅިއެވެ.\nހުކުރު ދުވަހަކީ ލަޔާއަށް ވަރަށްވެސް ބުރަ ދުވަހެކެވެ. ބަންދު ދުވަހެއް ކަމަކު އޮފީހުގެ އަހަރީ ދުވަހުގެ ބޮޑު ޕާރޓީއަށް ތައްޔާރު ވުމުގައި އެތަނުގެ ދުއިސައްތައެއްހާ މުވައްޒަފުން ހޭބޯނާރާ އެކި ކަންތައް މިރެއަށް އިންތިޒާމު ކުރަމުންދެއެވެ. ލައިގެންހުރި ހުދު ކުލައިގެ ޖީންސަކާއި ކުޑަ ރަބަރުލީ އަތްކޮޅެއްލާފައިވާާ މަޑު ނޫކުލައިގެ އެހެދުމުގައި ލަޔާ ފެންނަލެއް ވަރަށް ހިތްގައިމެވެ. ބްރައުން ކުލައަކަށްދާ އެ ފަންދިގު އިސްތަށިގަނޑު އޮތީ އުނދަގޫ ނުވާނެހެން މައްޗަށް ނަގައި ހިތެއްގެ ބައްޓަމަށް އިން ނޫކުލައިގެ ކްލިޕަކުން ހައްޔަރު ކޮށްލާފައެވެ. ޕާރޓީ އޮންނަ ހޯލުގައި ޙަރަކާތްތެރިވެގެން އުޅޭ ކޮންމެ މީހެއްގެ ލޮލުގައިވެސް މި ރީތި އަންހެންކުއްޖާ އަޅައިގަންނަމުން ދިޔައެވެ.\nއެތަނުގައި ތިބީ ހަމައެކަނި އެތަނަށް ނިސްބަތްވާ މީހުންނެއްވެސް ނޫނެވެ. އެކި ތަންތަނުން ފަންނުވެރިން ތަނުގެ ތައްޔާރީތައް ކުރުމުގައި ހޭލަމޭލައަށް އުޅެއެވެ. ޑިޒައިނިންގ އަކީ ތަނުގެ ރަސްމީ މަސައްކަތްކަން އެ ހޯލަށް ބަލާލި ހަމަ ކޮންމެ މީހަކަށްވެސް އިނގޭނެއެވެ. އެކަމަށްޓަކައި ރާއްޖޭން ބޭރުންނާއި ރާއްޖޭގެ ކަމަށް ޤާބިލް މީހުން އެތަނުގެ ވެރިޔާ، ރާއްޖޭގެ ނަން މަޝްހޫރު އައިމާ ޒާހިރު ގެނެސްފައިވެއެވެ. ހޯލަށް ވަދެވެން އޮތް ބޮޑު މަގުން ލަޔާ ހިނގަމުން ދިޔައިރު، ޝަހުމްއައީ އޭނާގެ އެކުވެރި ޒައިންއާއި އެކީ ހަމަ އެ މަގުގެ މެދުންނެވެ. އެއީ ޒާހިރުގެ ހުރި ހަމައެކަނި ފިރިހެން ދަރިފުޅެވެ.\nއަތުގައި ހުރި މާތައް ވެރިދާނެތީ ވަރަށް ބަލައިގެންއައި ލަޔާ މީހެއްގައި ލައިގަތެވެ. އެއޮށް ބަލައިގެން އައިމަވެސް ކުރިމަތިން އައި މީހާގެ ފަރުވާ ކުޑަކަމުން ލަޔާ ވަރަށް ރީތިކޮށް ތަރުތީބުކޮށް، އަތުރާލައިގެން ގެނައި މާތައް ދުރަށް ވިއްސައިގެން ދިޔައެވެ. އައި ރުޅިން އެމީހާއަށް ބަލައިވެސް ނުލައި ޗޮކެއް ކަނޑާލުމަށްފަހު ވަރަށް ބަލައިގެން އިނދެ އެއެއްޗެހި ހޮޮވަންފެށިއެވެ. އެއީ މިރޭގެ މެހެމާނުންގެ ހެދުންތަކުގައި ހަރުކުރުމަށް ސިންގަޕޯރއިން ގެނެސްފައިވާ މާތަކެކެވެ. ލަޔާ ރުޅިއައީ އެހެން ވެގެންނެވެ.\n“އޭތް ޝަހުމް ކިހިނެއް ތި ހެދީ؟… އެކުއްޖާގެ މަސައްކަތް ބޭކާރު ވީނުން ތި…” ލަޔާގެ ދާދި ކައިރިން ސޮރީ އޭ ބުނ ޝަހުމް އެ މާތައް ހޮވަިއިދީ، ބާސްކެޓަށް އަޅަން ފެށުމުން ލާނެތް ގޮތަކަށް ހެވިފައިހުރެ، ޒައިން ބުނެލިއެވެ.\nއެ ވަގުތު ލަޔާ ލަމުންއައި ނޭވާ އެތެރޭގައި ހިފެހެއްޓުނެވެ. އަދި އޭނާއަށް އެހީވުމަށް އިން ރީތި ޒުވާނާއަށް ބަލައިލެވުނީ ލަޔާގެ އިޚްތިޔާރުން ބޭރުގައެވެ. އެއާއި އެކު ލަޔާއަށް އުފަލުން ހަޅޭއްލަވައިގަނެވެންވެސް އުުުޅުނެވެ. ޝަހުމްއަށްވެސް އެ ކުއްޖާއާއި ދިމާއަށް ބަލައިލެވުނީ އެވަގުތުއެވެ. ދެމީހުންގެ ލޮލާލޯ ސީދާވި ވަގުތު ޝަހުމްއަށް ކުޑަ ކުއްޖެއްފަދަ މަޢުސޫމް މޫނަށް ބަލަހައްޓައިގެން އިނދެވުނެވެ. ޒައިން ޝަހުމްގެ ކޮނޑުގައި ޖަހައިލުމާއެކު ސިހިފައި ތެދުވެވުނެވެ. ކުރިއަށް އަޅަމުން ދިޔަ ފިޔަވަޅުތަކަސް ބަރުވެގެންދާހެންވެސް ހީވިއެވެ. ޝަހުމްއަށް ވީގޮތް ފެނިފައި ޒައިންގެ އެތަކެއް ސުވާލެއްވެސް އޭނާއަށް އަމާޒުވިއެވެ.\n“ހާދަ ވަރަކަށް އެ އަންހެން ކުއްޖާއާއި ދިމާއަށް ތިބެލީ؟ އަނެއްކަ އެއް އިރެއްގަ ޖެއްސި ކުއްޖަކީތަ؟” ޝަހުމްގެ ސިކުނޑީގައިވެސް ހައިޖާނެއް އުފެދިގެން އުޅޭ ކަހަލައެވެ. އެއީ ކާކު ހެއްޔެވެ؟ ކޮންެމެވެސް ތަނަކުން ޝަހުމްއާއި ދިމާވެ، ވާހަކަވެސް ދެކެވުންކަން ޝަހުމްއަށް އިޙްޞާޞް ވާކަހަލައެވެ. އަދިވެސް އެއްފަހަރު އެމޫނު ދެކިލުމަށް ޝަހުމް ފަހަތް އެނބުރި ބަލައިލިއެވެ. އޭރު އެ ހިސާބުން އެކަކުވެސް ފެންނާކަށް ނެތެވެ.\nމާ ވަށިގަނޑު ހިފައިގެން ދުވެފައި ކަހަލަ ގޮތަކަށް ގެންގޮސް ލަޔާމެން ސެކްޝަނުގެ އަތޫފް އަތަށް ޙަވާލުކުރެވުމާއި އެކީ ލަޔާ ވޮޝްރޫމާއި ދިމާއަށް ދިޔައީ ހިތަށް ކުރެވެމުން ދިޔަ އަސަރުތަކުގެ ސަބަބުންނެވެ. އެއީ ހަމަ ޝަހުމް ހެއްޔެވެ؟ އެކަމަކު ޝަހުމް މިތަނަށް އައީ ކީއްވެހެއްޔެވެ؟ އަނެއްކާ ޝަހުމް ސިއްރުން ޒައިން އާއި އެއްބައި ވެގެން ލަޔާގެ ޙަޤީޤަތް ހޯދަން އުޅެނީ ހެއްޔެވެ؟\n“ލަޔާ…އަވަސް ކޮށްގެން ހިނގާބާ…. ދެން ނޭނގެ އަހަރުންނަށް ގަޑިއަށް އާދެވޭކަމެއްވެސްް.” ލަޔާ ސިހުނީ ދޮރު ކައިރިން ފާތުންގެ އަޑު އިވުމުންނެވެ. އަވަހަށް މޫނު މަތީގެ ކުލަވަރު ހަމައަކަށް އަޅުވަމުން ލަޔާ ނިކުތްއިރު ފާތުންނާއި ނީލާ މަޑު ކޮށްގެން ތިއްބެވެ. އަބަދުވެސް ލަޔާ ގެއަށް ދާއިރު އެދެކުދިން ގެއަށް ލާފައި ނޫނީ، ނުދާނެއެވެ.\nދުވާލު އެއްކޮށް ފާއިޒް ވިސްނުމެއްގައި ފެންނާތީ ފާއިގާ ކަންބޮޑުވިއެވެ. ބޭބެ އަކީ ބަލި މީހަކަށްވެފައި ކަންތައް ތަކާއި ވިސްނުމަކީ އެއްގޮތަކަށްވެސް ބޭބެ ކޮށްގެން ވާނެ ކަމެއް ނޫނެވެ. މަޢްރިބް ނަމާަދުން ފައިބައިގެން ފާއިޒް ގެއަށް ވަދެގެން އައި އިރު ފާއިގާ އިނީ އޭނާއާއި ވާހަކަ ދައްކަން ރަނގަޅަށް ތައްޔާރު ވެގެންނެވެ.\n“އަނހާ… ފާއި ކޮއްކޮ އެކަނިތަ؟ މިގޭ ތެރެ މިހާރު ހާދަ ފަޅޭ ދޯ ކޮއްކޯ!…އެއުޅޭ ދެ ކުދިން ވެސް ގެއަށް އަންނަ އިރަށް އެތިބެނީ ވަރުބަލި ވެގެން ގޮސް ހަލާކުވެފަ. ގިނަ ފަހަރަށް ކެވޭ ކަންވެސް އެ މީހުންނަށް ނޭނގޭނެ. ” ނިތްކުރީގައި އަތް ބާއްވާލި ގޮތަށް ސޯފާގައި އޮށޯވެލިއެވެ.\n“އެދެކުދިންނާ ދޭތެރޭތަ ބޭބެ ވިސްނަނީ؟ ލަޔާމެން ގޯސް މަގަކުން ނުދޭނުން.. މިދުވަސް ކޮޅު ދެބެންވެސް އޮފީހުގައި މާ ބުރަވެގެނެއްނު އުޅެނީ..ބޭބެ ވިސްނަންވީ ބޭބެގެ ޞިއްހަތު ސަލާމަތުން ބަހައްޓަން..މިހާރު އެކުދިން އެ ތިބީ އަމިއްލަ ފައި މައްޗަށް ތެދުވެފަ…ދެން ދިރިއުޅުމެއް ފަށާފާނެ..” ފާއިގާ ވަރަށް ވިސްނުންތެރި ކަމާއިއެކީ ވާހަކަ ދައްކަމުން ދިޔައެވެ.\n“ތިވެސް ދޮގެއް ނޫން..އެކަމަކު ކޮއްކޯ.. މިފަހަކަށް އައިސް އެއްވަރަކަށްވެސް ލައިޝާގެ މޫނުމަތިން އުޖާލާ ކަމެއް ދުށިންތަ؟ ބޭބެއަށް ހީވަނީ އެމަންޖެ އެހެން ނުބަހައްޓައި ރަނގަޅު މީހަކު ހޯދައި، ކައިވެނި ކުރުވަން ވީހެން… މިހާރު ސައުވީސް އެވަނީ…” ފާއިޒްގެ ވާހަކައިން ފައިގާއަށް ނުތަނަވަސް ކަމެއް ލިބުން ނަމަވެސް، ބޭބެގެ އެ ނިންމުން ގޯހެކޭ އޭނާގެ ހިތެއް ނުބުނެއެވެ. އެއީ ޚުދު އޭނާވެސް އެކުދިންގެ މުސްތަޤްބަލަށް ފޮނި އުއްމީދު ތަކެއް ކުރާތީއެވެ.\nވވވވވވވވވވވވވވވވވވ ސަޅި އިނގެ އާތު….\nތަންކޮޅެއް އަވަހަށް 17 ވަނަ ބައި އަޕްޑޭޓް ކޮށްދޭށެވެ.\nމިހާރު މިދަނީ ގިނަ ބައިތަކެއް ލިޔަމުން..އިރާދަކުރެއްވިއްޔާ ލަހެއް ނުވާނެ..\nއާތު ހާދަ ސު ލޮ އޭ….\nEbunaahen varah las dhw\nathoo is the best\nkyvetha kudhin athoo dheke rulhi annany


Kelaa Youth Forum Ge Furathama Futsal Mubaaraai Fashaifi - Vaguthu\nކެލާ ޔޫތު ފޯރަމްގެ ފުރަތަމަ ފުޓްސަލް މުބާރާތް ފަށައިފި\nކޭވައިއެފް މުބާރާތުގެ މެޗެއްގެ ތެރެއިން\nކެލާ ޔޫތް ފޯރަމް (ކޭވައިއެފް) އިން އިންތިޒާމުކޮށްގެން އެ ރަށުގައި ބާއްވާ ފުރަތަމަ ފުޓްސަލް މުބާރާތުގެ ކުޅުން ފަށައިފިއެވެ.\nމިއީ އެ ރަށު ޒުވާނުންނާއި ގުޅިގެން ކޭވައިއެފް އިން އެ ރަށުގައި ބާއްވާ ފުރަތަމަ ފުޓްސަލް މުބާރާތެވެ. ބުދަދުވަހު ފެށި މި މުބާރާތުގެ ކުޅުން ކުރިޔަށްދާނީ ފަސް ޓީމާއެކު އެވެ.\n"ވަގުތު" އަށް މައުލޫމާތުދެއްވަމުން ކޭވައިއެފް ގެ ނައިބު ރައީސް މުހައްމަދު ހަސަން ވިދާޅުވީ މިއީ ރަށުގެ ޒުވާނުންގެ މެދުގައި ކުޅިވަރުގެ ރޫހު އާލާކޮށް، ގުޅުން ބަދަހިކުރުމުގެ މަގުސަދުގައި ބާއްވާ މުބާރާތެއް ކަމަށެވެ.\nމުބާރާތުގައި ބައިވެރިވެފައިވާ ޓީމުތަކަކީ އެފްސީ ތޫނުފިލި، އެފްސީ ވޯވޯ، ޔަންގް ސްޓާސް، ޓައިޓަން އެފްސީ އަދި ޔޫކޭ ކޮވިޑް އެފްސީ އެވެ.\nމުބާރާތުގެ މެޗެއްގެ މޮޅު ކުޅުންތެރިޔާ\nލީގު އުސޫލުން ކުރިޔަށްދާ މި މުބާރާތުގެ ފުރަތަމަ ދުވަހު ދެ މެޗެއް ކުޅުނެވެ. ފުރަތަމަ މެޗުގައި ބައްދަލުކުރީ އެފްސީ ވޯވޯ އަދި ޓައިޓަންސް އެފްސީ އެވެ. މި މެޗު 10-7 ގެ ނަތީޖާއަކުން ކާމިޔާބުކޮށްފައި ވަނީ ޓައިޓަންސް އެވެ. މެޗުގެ މޮޅު ކުޅުންތެރިއަކަށް ހޮވިފައިވަނީ ޓައިޓަންސް ޓީމުގެ މުހައްމަދު ޝައިބާން އެވެ.\nދެވަނަ މެޗުގައި ބައްދަލުކުރީ އެފްސީ ތޫނުފިލި އަދި ޔަންގްސްޓާސް އެވެ. މި މެޗު 20-1 ގެ ތަފާތު ބޮޑު ނަތީޖާއަކުން ކާމިޔާބުކޮށްފައި ވަނީ ތޫނުފިލި އެވެ. މެޗުގެ މޮޅު ކުޅުންތެރިއަކަށް ހޮވިފައިވަނީ އެފްސީ ތޫނުފިލި ޓީމުގެ އަހުމަދު ވަހީދެވެ.\nމި މުބާރާތް ކުރިޔަށްދާނީ މިމަހުގެ 28 އިން މެއި މަހުގެ4ގެ ނިޔަލަށެވެ. ފައިނަލް މެޗު ކުޅުމަށް ހަމަޖެހިފައިވަނީ މެއި4ވަނަ ދުވަހުގެ ރޭ 22:00 ގައެވެ. ޗެމްޕިއަން ޓީމަށް 5000 ރުފިޔާ ދިނުމަށް ވަނީ ހަމަޖެހިފައެވެ.\nއެމްޑީޕީ ލަދުގަންނަވާލުމަށްފަހު އިންފާޒް ތިންވަނަ ފަހަރަށް ކާމިޔާބު ހޯދައި ކެލާގެ ރައީސްކަމަށް\nހއ. ކެލާވެސް އެމްޑީޕީ އަށް ގެއްލި ޕީޕީއެމް އަށް\nޝާ ހު ގެނެސްދެނީ ކުޅިވަރު ހަބަރު ދޯ.\nވަރަށް ބުރަކޮށް ރަނގަޅަށް އަދި ފަރުވާތެރިކަމާއެކު ކުޅި ވަރުގެ ޙަބަރުތައް ގެނެސްދީފައި ހުންނަނީ.\nރާއްޖޭގެ ހުރި ހައި ނޫސްތަކާއި އަޅާ ބަލާއިރު ވަގުތު ކުޅިވަރު ހަބަރުތަށް ވ ބެސްޓް. ޝާޙްގެ ވަރަށް ބޮޑު ހިއްސާއެއް އޮންނަ ކަމަށް ފާ ހަނގަ ކުރެވޭނީ.\nކުޅިވަރާއި އަދި ލިޔުންތެރިކަމަކީ ޝާ ހްގެ އެންމެ ބޮޑު ދެ ޕެޝަން؟ ދެއްތޯ؟\nމަބުނާނޭ އިތުރު އެއްޗެއް ނެތް!


REPORT: MNDF In Huttumeh Nethi,4Dhuvahu Kuri Massakaiy, Varah Hiygaimu! - Vaguthu\nކޮވިޑް-19 އަށް ޝައްކު ކުރެވޭ މީހުންނާއި އެ ބަލި ޖެހިފައި ތިބޭ މީހުން ބައިތިއްބަން ސަރުކާރުން އެންމެ ފުރަތަމަ ހަމަޖެއްސީ ހުޅުމާލެ ދެވަނަ ފިޔަވަހީގައި ހުންނަ ފަރުކޮޅުފުއްޓެވެ. އެކަމަކު، އެ ތަނަށް ގެންދާ މީހުންގެ އަބަދުވެސް ޝަކުވާއަކަށް އޭރު ވެފައި އޮތީ ހޫނު ގަދަވުމެވެ. މަދިރިއާ ހެދި ނިދާލެވެން ނެތް ކަމެވެ. ފިނި ވައިކޮޅެއް ޖެހިނުލާތީ ހިތަށް ހިތްހަމަޖެހުމެއް ނުލިބެއެވެ. އެ ތަން ސިފަކުރީ އެއްވެސް ދިރުމެއް ނެތް، އިންސާނުން އެކަށީގެންވާ ގޮތެއްގައި އުޅެން ކަމުނުދާ ތަނެއްގެ ގޮތުގައެވެ.\nއެއީ ކޮވިޑް-19 އަށް ޝައްކު ކުރެވިގެން ޓެސްޓް ކުރި ބައެއް މީހުން އެ ތަނުގެ ހާލަތާ މެދުގައި ކުރި ޝަކުވާއެވެ.\nރާއްޖެ އަށް ޗުއްޓީ ހޭދަކޮށްލުމަށް އައި މީހަކާއި އޭނާގެ ދަރިފުޅު ފަރުކޮޅުފުށީގައި ބަހައްޓާފައި ހުރުމުން އެމީހުންގެ ޝަކުވާއަކަށްވީ ހޫނުވުމާއި މަދިރި ގިނަވުމެވެ. އެ ޝަކުވާތަކާ ގުޅިގެން ކަމާބެހޭ ފަރާތްތަކުން ވަނީ މަދިރި ބޭސް ޖަހައިގެން ވެސް އެކަން ހައްލުވޭތޯ މަސައްކަތްކޮށްފައެވެ.\n"އަހަރުމެންގެ ހާލު ގޯހެއް ނޫން. އެކަމަކު މި ތަން އެހާ ހޫނުވީމަ އަހަރުމެން ތިބެނީ ޑީހައިޑްރޭޓްވެފައި. މަދިރި އެހާ ގިނަ." އެ ބިދޭސީ އަންހެން މީހާ އޭނާގެ މީސްމީޑިއާގައި ކޮށްފައިވާ ޕޯސްޓެއްގައި ބުނެފައިވެއެެވެ.\nއެ ޝަކުވާތަކާ ގުޅިގެން ފަރުކޮޅުފުށީގައި މީހުން ބައިތިއްބަން ސަރުކާރުން ހުއްޓާލިއެވެ. އެއީ އެ ތަން މަރާމާތު ކުރުމުގެ ބޭނުމުގައެވެ. ސަރުކާރުން އެ މަސައްކަތް ހަވާލުކުރީ އެމްއެންޑީއެފްއާއެވެ. ސިފައިންގެ ގިނަ ބައެއްގެ މަސައްކަތުން އެ ތަން ރަނގަޅު ފެންވަރަކަށް ހެދީ ގައުމީ ވާޖިބެއް ކަމުގައި ދެކިގެންނެވެ.\nމިއީ އެމްއެންޑީއެފުން ކުރި ބުރަ މަސައްކަތެއް!\nފަރުކޮޅުފުށީގައި ޤާއިމްކޮށްފައިވާ އައިސޮލޭޝަން ވަސީލަތް: ވަގުތު އިމޭޖްސް/ މުހައްމަދު އަފްޒަލް\nފަރުކޮޅުފުށީގައި އައިސޮލޭޝަން ވަސީލަތް ގާއިމު ކުރީ އެމްއެންޑީއެފްގެ ފުރިހަމަ އެއްބާރުލުމާ އެކީގައި ކަން ކަށަވަރެވެ. މިކަމުގައި 20 ސިފައިން ބައިވެރިވި އިރު، އެމީހުން ވަނީ ހަތަރު ދުވަސްވަންދެން 24 ގަޑިއިރު މަސައްކަތްކޮށްފައެވެ. އެއީ މިހާރު ހިތްގައިމު ތަނެކެވެ.\nޝަކުވާއެއް ނުކުރެވޭހާ ފުރިހަމަ ތަނެކެވެ.\nއެމްއެންޑީއެފްގެ އޮފިޝަލް ނޫސްވެރިންނަށް މައުލޫމާތު ދެއްވަނީ: ވަގުތު އިމޭޖްސް/ މުހައްމަދު އަފްޒަލް\n"ފުރަތަމަ އަޅުގަނޑުމެން މިތަނާ ހަވާލުވި އިރު މިއީ ވަރަށް އޯޕެންކޮށް އޮތް ތަނެއް. މަތީގައި އަޅުގަނޑުމެން ފިލާ ޖަހާ ބަންދުކޮށް، ކަރަންޓު ވަޔަރު އަޅާ، މި ހުރިހާ ކަމެއް ހަމަ އަޅުގަނޑުމެން ކޮށްފައި މިހުރީ. ގާތްގަނޑަކަށް ވިއްސަކަށް ކުދިން ހަމަ 24 ގަޑިއިރުކޮށްފައި ހުރި ކަމެއް މިއީ." އެމްއެންޑީއެފްގެ މިލިޓަރީ އިންޖިނިއަރިންގެ ކޮމާންޑިން އޮފސަރ ލެފްޓިނެންޓް ކާނަލް އަހްމަދު ޝާރިމް ވިދާޅުވިއެވެ.\nލެފްޓިނެންޓް ކާނަލް އަހްމަދު ޝާރިމް ވިދާޅުވީ އެ ވަސީލަތުގައި ހުރި އިސްކުރުތައް އެލްބޯ ޓެޕް ބޭނުންކޮށްގެން، މަސައްކަތް ކުރާ ގޮތަށް ވެސް ބަދަލުކޮށްފައިވާނެ ކަމަށެވެ.\nފަރުކޮޅުފުށީގައިވާ އައިސޮލޭޝަން ވަސީލަތް: ވަގުތު އިމޭޖްސް/ މުހައްމަދު އަފްޒަލް\n"މިތަނުގައި އަޅުގަނޑުމެން އައިއިރު ހުރި އިސްކުރުތަކަކީ ޝޯލްޑަރ ބޭނުންކުރެވޭ ގޮތަށް ހުރި އިސްކުރުތަކެއް ނޫން. އެލްބޯ ޓެޕެއް ނޫން ވާހަކައަކީ. މިހާރު އަޅުގަނޑުމެން އެހެރީ މޮޑިފިކޭޝަނެއް ގެނެސްގެން އަސްލު، ރާއްޖެއަކު ނެތް އޭގެ ޓެޕެއް ވެސް އަގުހެޔޮކޮށް ލިބޭކަށް، އެހެންވީމަ އަޅުގަނޑުމެން އެހެރީ މޮޑިފައި ކޮށްގެން އެ ޓެޕް ވެސް އެލްބޯ ޓެޕަށް ބަދަލުކޮށްފައި، ބޭރުގައި އެހެރީ ނޫންތޯ އިސްކުރުތަކެއް،" އޭނާ ވިދާޅުވިއެވެ.\nމަދިރި ނައްތާލުމަށް ޚާއްސަ މަސައްކަތްތަކެއް: މުޅި ޕޫލް އެއްކޮށް ހިއްކާފައި\nފަރުކޮޅުފުށީގެ ޕޫލް އެއްކޮށް ހިއްކާފައިވަނިކޮށް ނަގާފައިވާ ފޮޓޮއެއް:ވަގުތު އިމޭޖްސް/ މުހައްމަދު އަފްޒަލް\nއެމްއެންޑީއެފުން ވަނީ މަދިރީގެ މައްސަލަ ހައްލުކުރުމަށް ވެސް ގިނަ މަސައްކަތްތަކެއްކޮށްފައެވެ.\nއެގޮތުން އެތަނުގައި ހުރި ޕޫލް އެއްކޮށް ހިއްކައި ކްލޮރިނޭޓް ކުރުމުގެ މަސައްކަތް އެމްއެންޑީއެފުން ކުރިއެވެ.\n"ސްވިމިން ޕޫލުގައި މަދިރި ފަނި އަޅާތީ، އެތަން އަޅުގަނޑުމެން ހަމަ ހިއްކާފައި މިހާރު ކްލޮރިނޭޓް ވެސް ކޮށްފައި އެހެރީ. ދެން ހިއްކަން ބޭނުންވެއްޖެއްޔާ އަޅުގަނޑުމެން ހުންނާނެ ހިއްކޭ ގޮތަށްވެސް ހަމަ ބަހައްޓާފައި،" ލެފްޓިނެންޓް ކާނަލް އަހްމަދު ޝާރިމް ވިދާޅުވިއެވެ.\nނާސިން ސްޓޭޝަނެއް ޤާއިމްކޮށްފައިވޭ\nފަރުކޮޅު ފުށީގައި ޤާއިމްކޮށްފައވާ ވަސީލަތުގައި ހުރި ބައެއް ސިއްހީ އާލާތްތައް: ވަގުތު އިމޭޖްސް/ މުހައްމަދު އަފްޒަލް\nފަރުކޮޅުފުށްޓަށް ބަދަލުތަކެއް ގެނައިއިރު ނާސިން ސްޓޭޝަނެއް ގާއިމްކޮށްފައިވެއެވެ. އެތަނުގައި ވެސް ވަށައިގެން ބިއްލޫރި ޖަހާ ވަނީ ބައްދާލައިފައެވެ.\nހެލްތު ޕްރޮޓެކްޝަން އެޖެންސީ (އެޗްޕީއޭ) ގެ އޮފިޝަލަކު ވަނީ އެތަނަށް ވަންނަ ސިއްހީ ޚިދުމަތްތެރިން އެ ތަނަށް ވަދެ ނުކުތުމުގައި ސަލާމަތީ ގޮތުން އަޅާ ފިޔަވަޅުތަކުގެ މައުލޫމާތު ވެސް ދެއްވައިފައެވެ.\nފަރުކޮޅުފުށީގައި ބަހައްޓާފައިވާ ލޮކަރުތަކެއް: ވަގުތު އިމޭޖްސް/ މުހައްމަދު އަފްޒަލް\nލެފްޓިނެންޓް ކާނަލް އަހްމަދު ޝާރިމް ވިދާޅުވީ އެތަނަށް އަންނަ ސިއްހީ ހިދުމަތްތެރިން ވަންނަ ދޮރާއި، ނިކުންނަ ދޮރު ހުންނާނީ މުޅިން ވަކިކޮށްފައި ކަމަށެވެ.\nއެގޮތުން އެތަނަށް ވަނުމަށް ފަހު ކަނާތް ފަރާތަށްވާ ގޮތަށް ފިރިހެނުން ހެދުން ބަދަލު ކުރަން ބޭނުން ކުރާ ކޮޓަރި ހުންނަ އިރު އަންހެނުން ހެދުން ބަދަލު ކުރަން ބޭނުންވާ ކޮޓަރި ހުންނަނީ އެއަށް ވުރެ ތަންކޮޅެއް ކުރީގައެވެ.\nއެއަށް ވުރެ އެތެރެއަށްވާ ގޮތަށް ހުންނަނީ ސިއްހީ ޚިދުމަތްތެރިން އަޅަން ޖެހޭ ރައްކާތެރިކަމުގެ ހެދުން އެޅުމަށް ބޭނުން ކުރާ ތަނެވެ.\nޚިދުމަތް ދިނުމަށް ސިއްހީ މަސައްކަތްތެރިން ޚިދުމަތް ދިނުމަށް ފަހު ގެއަށް ދާނީ ފެންވަރާ ޑިސްއިންފެކްޓް ކޮށްގެންނެވެ.\n50 އެނދާއި، އައިސީޔޫ ދެ އެނދު އެބަހުރި\nފަރޮކޮޅު ފުށީގައި ހުރި ވަރޑްގައި ހުރި އެނދުތައް: ވަގުތު އިމޭޖްސް/ މުހައްމަދު އަފްޒަލް\nފަރުކޮޅު ފުށީގައި މީގެ ކުރިން ޚިދުމަތް ދެމުން އައީ ބަލި މީހުން އެނދުމަތިކުރަން ބޭނުން ކުރާ 30 އެނދާ އެކުގައެވެ. ނަމަވެސް މިހާރު އެތަނުގައި ވަނީ 50 އެނދު ގާއިމްކޮށްފައެވެ. އަދި ހަޓްތައް ބަންދުކޮށް، ބިއްލޫރި ޖަހާ، ކާޓެއިން ވެސް ވަނީ ޖަހާފައެވެ. ޖުމްލަ ހަތަރުު ވާޑް އެ ވަސީލަތުގައި ހުރި އިރު އެ ހުރިހާ ތަނެއް ވަނީ އޭސީކޮށްފައެވެ. އަދި ކޮންމެ ވޯޑެއްގައި ޓީވީއެއް ވަނީ ހަރުކޮށްފައެވެ.\nމީގެ އިތުރުން އައިސީޔޫގައި ދެ އެނދު ހުންނަ އިރު، އެއް ވެންޓިލޭޓަރު ވެސް ވަނީ ބަހައްޓައިފައެވެ.\nފަރުކޮޅުފުށީގައި އައިސީޔޫގައި ބަހައްޓާފައިވާ ދެ އެނދު: ވަގުތު އިމޭޖްސް/ މުހައްމަދު އަފްޒަލް\nފަރުކޮޅުފުށްޓަށް ގެންދާ ހުރިހާ ބަލި މީހުންވެސް ގެންދަން ހަމަޖެހިފައި ވަނީ ކަނޑު މަގުންނެވެ.\nމީގެ ކުރިން ވެސް އެތަނަށް މީހުން ގެނައީ، ސީއެމްބިއުލާންސް މެދުވެރިކޮށް ކަނޑުމަގުންނެވެ. ބަލި މީހުން ގެނައުމުގައި އެއްވެސް ވަރަކަށް އެއްގަމު މަގުން މީހުން ނުގެންނަކަން އެޗްޕީއޭއިން ފާހަގަކުރެއެވެ.\nކޮވިޑް19 އާއި ގުޅޭގޮތުން މައުލޫމާތު ދިނުމަށް ކަނޑައަޅާފައިވާ ތަރުޖަމާނު އަދި ރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް އަޒީޒް ވަނީ އެތަނުގައި ބައިތިއްބާނީ ފަރުވާ ބޭނުންވާ މީހުންގެ ތެރެއިން ނުރައްކަލަށް ހުށަހެޅިދާނެ ފަދަ މީހުން ކަމަށެވެ.\nމަބްރޫކް ނޫސްވެރިންނަށް މައުލޫމާތު ދެއްވަނީ: ވަގުތު އިމޭޖްސް/ މުހައްމަދު އަފްޒަލް\nކޮވިޑް-19 ޖެހޭ މީހުންގެ ތެރެއިން ބޮޑަށް އަޅާލަން ޖެހޭ މީހުންނާއި، މޮނިޓާ ކުރަން ޖެހޭ މީހުން ތިބޭނީ ފަރުކޮޅުފުށީގައި ކަމަށް މަބްރޫކް ވިދާޅުވިއެވެ.\nމިވަގުތު ވިސްނުމަކީ ހުޅުލެ އައިލެންޑް ހޮޓެލް ފެސިލިޓީގައި ކުޑަކޮށް އަލާމާތްތައް ހުރި މީހުންނާއި، އެއްވެސް ވަރަކަށް އަލާމާތް ނެތް މީހުން ބޭތިއްބުން ކަމަށް އޭނާ ވިދާޅުވިއެެވެ.\n"ދެން މިތަން ބޭނުން ކުރެވިދާނޭ އަހަރުންނަށް، ކޮންމެެވެސް ވަރަކަށް ރިސްކް ހުރި އެކަމަކު ބަލި ބޮޑު ނުވެ ތިބި މީހުން ނޫނިއްޔާމު ރޯގާ ތަންކޮޅެއް ބޮޑުކޮށް ޖެހިފައި ތިބި މީހުން ތިބިއްޔާ. ޖެނެރަލީ ހައިރިސްކް، މޮނިޓަކުރަން ބޭނުންވާ މީހުން ގެންނަ ފެސިލިޓީއެއް ގޮތަށް" މަބްރޫކް ވިދާޅުވިއެވެ.\nއޭޕްރީލް 2, 2020 21:10\nރަނގަޅުވީހީ ކޮންމެ ދެއެނދެއްގެ ދޭތެރޭ ޕާރޓްޝަނެއްޖަހާ އެ ކަ ކު އަނެ ކަ ކަށް ނުފެންންގޮތަށް ހަދާލިނަމަ.\nއޭޕްރީލް 2, 2020 21:47\nކަލޭމެނަށް ނޯންނާނެ ރަގަޅު ހަމަ އެއްގޮތް ވެސް. ޕާޓިޝަން ޖެހިނަމަ ބުނާނެ މާ ހާސްވާނެއޭ.\nއޭޕްރީލް 2, 2020 23:17\nދަރުބާރުގެއޭ ކިޔާ ތަނެއް މާލޭގައި އެޅީވެސް ހަމަ ތިޔަ ކަހަލަ ގޮތަކަށް ފިލާޖަހައިގެން، ސާކުސަމިޓް ބޭއްވުމަށް. އޭގެ ފަހުން އެތައް އަހަރެއްވީއިރުވެސް އެތަން އެބަހުރި. ތިތަންވެސް ބަޔަކު ރަނގަޅަށް ހަދާފައި ހުރިއްޔާ ސްޕެޝަލް ކެއަރ ދޭ ހޮސްޕިޓަލަކަށް، ނުވަތަ މޮޔައިންގެ ހޮސްޕިޓަލަކަށް ހަދައިގެން ވިއްސަކަށް އަހަރު ބޭނުންކުރެވިދާނެ. އެތައް ބަޔަކަށް ރަނގަޅު އެތައް ޚިދުމަތެއް ދެވިދާނެ. އެކަހަލަ ވިސްނުމެއް ނެތްތޯ؟\nއޭޕްރީލް 3, 2020 09:05\nއޭޕްރީލް 7, 2020 16:12\nވަގުތާއި، ހާލަތުގެ ގޮތުން ޚަރަދަށްވެސް ވިސްނަންޖެހޭނެ ކަމަށް ނުފެންނަނީތޯ! ވިސްނާ އިރު ހުރިހާދިމާއަކަށް ފޯކަސް ބެހެއްޓެވީމަ ސަޅިވާނެ. ހަމަ އެކަނި ސިޔާސަ ވީމަ ވ ކިބަޅި..\nއޭޕްރީލް 2, 2020 23:48\n" "މީގެ ކުރިން ވެސް އެތަނަށް މީހުން ގެނައީ، ސީއެމްބިއުލާންސް މެދުވެރިކޮށް ކަނޑުމަގުންނެވެ. ބަލި މީހުން ގެނައުމުގައި އެއްވެސް ވަރަކަށް އެއްގަމު މަގުން މީހުން ނުގެންނަކަން އެޗްޕީއޭއިން ފާހަގަކުރެއެވެ "\nމީ ކަނޑައެޅިގެން ދޮގެއް. މަދަންނަ ވަރައް ގާތް މީހެއް ވެ ސް ގެންދިޔައީ އެއްގަމުން. އޭނާގެ އެހެން އެކުވެރި ބައެއް ވެސްމެ. ތިހެން ރައްޔިތުން އޮލުވައެއް ނުލެވޭނެ!!\nއޭޕްރީލް 2, 2020 23:49\nމީ ކަނޑައެޅިގެން ދޮގެއް. މަދަންނަ ވަރައް ގާތް މީހެއް ވެ ސް ގެންދިޔައީ އެއްގަމުން. އޭނާގެ އެހެން އެކުވެރި ބައެއް ވެސްމެ. ތިހެން ރައްޔިތުން އޮލުވައެއް ނުލެވޭނެ!!!!\nއޭޕްރީލް 3, 2020 00:15\nޔޫރަޕް ގެ މުއްސަދި ގައުމު ތަ ކުންވެސް ލާރި ނެތީމަ އެއް ނުން ޓެންޓް ހައުސް ހަދަނީ. ޓެންޕޮރަރީ ފެސިލިޓީސް ވީމަ\n.ލާރިން ތަޅާ ބުރުއްސަނީ.\nބުލޫ ސްޓަރ އޭސީ އަ ކީ ސްޕްރިންގ ކޫލް ކިޔާ އިންޑިއާ ކުންފުންޔަ ކުން ގެނެސް މާލެ ތެޜޭ ވ އަގު ބޮޑު ކޮއް ވިއް ކާ އޭސީ ތަ ކެއް... ވ .ވާހަ ކަ މިވެސް..\nއޭޕްރީލް 3, 2020 02:22\nއެއްކަލަ ހުޝާމަތު ކުރާ މީޑިޔާ ސުޓާޓްވެއްޖެ..\nއޭޕްރީލް 3, 2020 13:23\nކަޓެއް ނެގުނުތަ؟ ކިހާވަރެ ކަޓުވާލެވުނީ؟\nކަޓު ނުނެގޭނެ. ސިފައިންލައްވާ ކުރުވާ ކަންކަމުގައި ކަޓެއް ނޯންނާނެ. ކޮންޓްރެކްޓަށް ދިނީމަ ކަޓުގެ ފުރުސަތެއް ލިބޭނީ.\nއޭޕްރީލް 3, 2020 19:16\nޢަ އްޑޫ ކޮންވެންސަން ސެންޓަރު ހެދީ ސިފަ އިން ... ބިލް ކުރީ އަމީން ކޮންސްޓްރަކުސަނަށޯ ކިޔާ\nއޭޕްރީލް 3, 2020 19:31\nސަރުކާރުން މަބުރޫކެއް ދައްކާފަ ޑިޒިޝަން މޭކަރުން ހޮރުގަ ފިލާ.\nއޭޕްރީލް 3, 2020 22:07\nހެޓްސް އޯފް ޓު އެމްއެންޑީއެފް.\nއޭޕްރީލް 3, 2020 22:33\nފިރިހެނުންނަށް ވަކި ހޯލެއް އަދި އަންހެނުންނަށް ވަކި ހޯލެއް ހުރުން ކޮންމެހެން ވެސް މުހިއްމު.\nއޭޕްރީލް 16, 2020 23:56\nކޮބާ ވިލިވަރު ގަ ފުލުހުން 24 ގަޑީރު ކުރި މަސައްކަތް.


ލަވަ - ވިކިޕީޑިއާ\nލަވަ އަކީ ދިވެހި ޅެމުގެ ބާވަތްތަކުގެ ތެރެއިން ފަސްވަނަ ބާވަތެވެ. އެހެން ގޮތަކަށް ބުނާނަމަ ލަވަ އަކީ މިއުޒިކުގެ ހަމައަށް ފެތޭގޮތަށް ނެރޭ އަޑު އެވެ. ދިވެހި ބަހުން ރާގުރާގަށް ލަވަކިޔާ ނޫޅޭ ދުވަސްވަރެއް އައިކަމެއް ނޭގެއެވެ.\n1 ދިވެހި ލަވަކިޔަންފެށުން\n2 ލަވައިގެ ބާވަތްތައް\n3 ލަވައިގެ ޚާއްޞަ ސިފަ\n5 އިޖްތިމާޢީ ލަވަ\nނަމަވެސް ކުރިއަރާފައިވާ ދިވެހި ލަވަ ކިޔަން ފެށުނީ ހިޖުރައިން 1360 ވަނަ އަހަރު އަލްއަމީރު ޙަސަން ފަރީދު ދީދީގެ ވެރިކަމުގައި ކަމަށް ބުނެވެއެވެ. އަލްއަމީރު ޙަސަން ފަރީދު ދީދީދިވެހި ދައުލަތް ވަޒީރުއްދާޚިލިއްޔާގެ ގޮތުގައި ހުރެގެން ހިންގަމުން ދިޔަ ދުވަސްވަރު ކުރީގެ ލަވަތަކާއި މެދު ދެކޭގޮތް ބަދަލުކުރައްވައި އިސްލާހެއް ގެންނެވި އެވެ. ދިވެހި އުފަލާއި، ހިތްވަރާއި، ކުޅިވަރުގެ ލަވަ ދިވެހި ބަހުން ހެދުމަށް އަމުރުކުރައްވައިފިއެވެ. މިގޮތުން ހަދާ ލަވަތަކުގައި ގައުމާއި ބަހުގެ އަދަބު ކުރިއެރުވުމުގެ ޚިޔާލު ބެހެއްޓުމަށް ވެސް އަންގަވައިފި އެވެ.\nއަލްއަމީރު ޙަސަން ފަރީދު ދީދީގެ އެންގެވުމަށް މާލޭގެ ހަތަރު އަވަށުން ހެދި ލަވަތަކުގެ ތެރެއިން ކޮންމެ އަވަށަކުން 40 ލަވަ ހަދައި، ދިވެހި ލަވަ މިނަމުގައި ފޮތެއް ޗާޕުކޮށް5ޛުލްޙައްޖާ 1360ހ ގައި ފޮތެއްގެ ސިފައިގައި ނެރުނެވެ. މިއީ އަލްއަމީރު ޙަސަން ފަރީދު ދީދީދިވެހި ބަހުގެ އަދަބަށް ކޮށްދެއްވި އަގުބޮޑު ޚިދުމަތެއްކަން ފާހަގަކުރެވެއެވެ.\nއެގޮތުން ހެދި ލަވަތަކަކީ ބަހުގެ އަދަބާ ޅެންވެރިކަމުގެ ގޮތުން އަގުހުރި ޖަވާހިރު ތަކެކެވެ. ޚާއްޞަކޮށް އައްސައްޔިދު ބޮޑުފެންވަޅުގޭ ސީދީ ހައްދަވައި ދެއްވި ލަވަތައް ހޮވައިލެވެއެވެ. އޭގެތެރެއިން ، ވިލާ ރަތްލާ ތަނުންނައެ ފެން، ބަހާރު މޫސުމާ އެކުގައި، އަދި ފަތިހާ ފެންނާނޭ މީވާނޭ ޙާލުހޭ ފަދަ ލަވަތަކަކީ ސިފަކުރުމުގެ ގޮތުން ފާހަގަކޮށްލަން ޖެހޭ ލަވަތަކެކެވެ.\nދިވެހި ލަވައިގެ ތެރޭގައި ކުލަގަދަ ގޮތެއްގައި ފާހަގަކުރެވޭ ބައިތައް ތިރީގައި މިވަނީ އެވެ.\nގުދުރަތީ މަންޒަރުތައް ސިފަކުރުމުގެ ލަވަ\nމަދަހަ އާއި ތަޢުރީފް\nދިވެހި ލަވަތައް ފަށައިގަތް ދުވަސްވަރު ލަވަތައް އެނބުރެމުން ދިޔައީ މިބާވަތްތަކުގެ ތެރޭގައެވެ. ފަހުން ލަވައިގެ ތެރެއަށް އެހެން ބާވަތެއް އިތުރުވިއެވެ. އެއީ ލޯތްބާއި ޢިޝްޤުގެ ލަވަތަކެވެ. މިބާވަތުގެ ލަވަތައް ހެދެން ފެށީ ހިންދީ ފިލްމްތައް ފެންނަށް ފެށިފަހުންނެވެ. ފިލްމީ ލަވަތައް އިވޭން ފެށި ފަހުންނެވެ.\nހުރިހާ ބާވަތެއްގެ ލަވަތަކެއް ވެސް ކިޔަމުން ގެންދިޔައީ ހިންދުސްތާނު ލަވަތަކުގެ ރާގު ތަކަށެވެ. ބަބުރު ލަވައިގެ ރާގުތަކަށް ވެސް ދިވެހި ލަވަ ކިޔާފައި ހުރެއެވެ.\nލަވައިގެ ޚާއްޞަ ސިފަEdit\nދިވެހި ލަވައިގެ ޚާއްޞަ ސިފަ ތަކެއް ހުރެއެވެ. އެއީ:-\nކުރުކަން އަދި ދިގުނުވުން\nވަޒަން ޅެމާއި އެއްގޮތް ވިޔަސް، ބައިތުތަކުގެ އަދަދު މަދުކަން\nއަންބާ އަކީ ދިވެހި ލަވައިގެ ބާވަތެކެވެ. އަންބާ އަކީ މަސައްކަތު ގައްޔާއި، ކުޅިވަރުގައި ފޯރި ގެންނާން، ޒުވާބު ކިޔަމުން ކިޔާ ކުރު ލަވައެކެވެ. އެހެންކަމުން މިއީ ވެސް ދިވެހި ލަވައިގެ ބާވަތެކެވެ.\nއިޖްތިމާޢީ ލަވައަކީ ދިވެހި އިޖްތިމާޢީ ދިރިއުޅުމާއި ބެހޭގޮތުން ހެދިފައި ހުންނަ ލަވަތަކެވެ. މިސާލު ތައް ތިރީގައި މިވަނީއެވެ.\nއަސާސީ ތަޢުލީމާ ބެހޭ ލަވަ\nނުކުޅެދޭ މީހުންނާއި ބެހޭ ލަވަ\nމަސްވެރިންނާއި ގުޅޭ ލަވަ\nLast edited on 17 ޖުލައި 2008, at 00:07\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 17 ޖުލައި 2008، 00:07 ގައެވެ.


Raajje Ah Beynunvaa Eheetherikan Foarukohdhee, Gulhun Varugadha Kuran Thahyaaru - Italy - Vaguthu\nރާއްޖެއަށް ބޭނުންވާ އެހީތެރިކަން ފޯރުކޮށްދީ, ގުޅުން ވަރުގަދަ ކުރުމަށް ތައްޔާރު - އިޓަލީ\nރާއްޖެއަށް ބޭނުންވާ އެހީތެރިކަން ފޯރުކޮށްދީ، ދެޤައުމުގެ ގުޅުން އިތުރަށް ބަދަހިކުރަން އިޓަލީ ސަރުކާރުން ތައްޔާރަށް އޮތްކަމަށް އިޓަލީއިން ރާއްޖެއަށް ކަނޑައަޅުއްވާފައި ހުންނަވާ ސަފީރު ރީޓާ ޖޫލިއާނާ މަނޭއްލާ ވިދާޅުވެއްޖެއެވެ.\nއެކަމަނާ މިގޮތަށް ވިދާޅުވީ، އިޓަލީގެ މިލާނޯ ބިކޯކާ ޔުނިވަރސިޓީގެ އައުޓްޕޯސްޓް ފ.މަގޫދޫގައި ޤާއިމްކުރުމަށް އެޔުނިވަރސިޓީއާއި ދިވެހި ސަރުކާރާއިއެކު ވެވުނު އެއްބަސްވުން އައުކުރުމުގެ މުނާސަބަތުގައި ބޭއްވި ޙަފްލާގައި ވާހަކަދައްކަވަމުންނެވެ.\nއެ ހަފްލާގައި މެހުމާނެއްގެ ހައިސިއްޔަތުން ފޮރިން މިނިސްޓަރ އަބްދުﷲ ޝާހިދު ބައިވެރިވެވަޑައިގެންނެވިއެވެ.\nއެހަފްލާގައި ވާހަކަދައްކަވަމުން ޝާހިދު ވަނީ، ބިކޯކާ ޔުނިވަރސިޓީގެ ސައިންޓިފިކް ރިސަރޗް ޕްރޮގްރާމްތަކާއި އެއްބާރުލުމުގެ ސަބަބުން ދިވެހިރާއްޖެއަށް ބޮޑެތި ފައިދާތަކެއް ލިބޭކަން ފާހަގަކުރައްވާފައެވެ.\nއަދި ކަނޑުގެ ދިރުންތައް ރައްކާތެރިކުރުމާއި ގުޅޭ ގޮތުންނާއި، ޚާއްސަކޮށް ފ. މަގޫދޫގެ ދެމެހެއްޓެނިވި ގޮތެއްގައި ތަރައްޤީކުރުމާއި ގުޅޭ ގޮތުން ބިކޯކާ ޔުނިވަރިސިޓީއިން ކުރަމުންދާ މަސައްކަތް މިނިސްޓަރ ޝާހިދު ފާހަގަކުރެއްވިއެވެ.\nއަދި މިނިސްޓަރ ޝާހިދުގެ ވަނީ އިޓަލީގެ ސަރުކާރުން ރާއްޖެއާއި މެދު ބަހައްޓަވާ ގާތްކަމާއި، ވެދެއްވާ އެހީތެރިކަން ފާހަގަކުރައްވާފައެވެ.\nމި ޙަފްލާގައި އިޓަލީއިން ރާއްޖެއަށް ކަނޑައަޅުއްވާފައި ހުންނަވާ ސަފީރު ރީޓާ ޖޫލިއާނާ މަނޭއްލާ ވަނީ ދެޤައުމުގެ ގުޅުމާއި ބެހޭ ގޮތުން ވާހަކަފުޅު ދައްކަވާފައެވެ.\nމިއަދު ހަވީރު ބޭއްވި މިރަސްމިއްޔާތުގައި ދިވެހި ސަރުކާރުގެ އިސް ބައެއް ބޭފުޅުންނާއި ބިކޯކާ ޔުނިވަރިސިޓީގެ އިސް ބައެއް ބޭފުޅުން ބައިވެރިވެވަޑައިގަތެވެ.\nރާއްޖެ ކޮމަންވެލްތުގައި ބައިވެރި ކުރުމަށް ބާރުއެޅި ގައުމުތަކަށް ޝުކުރުއަދާކޮށްފި\nރައީސްގެ މަންދޫބެއްގެ ގޮތުގައި ޚާރިޖީ ވަޒީރު ސީޝެލްސްއަށް ފުރާވަޑައިގެންފި\nރާއްޖެއާއި ސިންގަޕޫރާއި ދެމެދު ދެ އެއްބަސްވުމެއްގައި ސޮއިކޮށްފި\nފެބުރުއަރީ 11, 2019 22:25\nފައިސާއެއް ނުދޭނެ. އަނގައިން ހުރިހައި އެއްޗެއް ވެސް ދޭނެ.\nފެބުރުއަރީ 12, 2019 07:42\nއެމީހުން ކުރާ ކަމަކީ އެޓަލީން އެމީހުންގެ އާއިލާ މީހުން ގެނެސްގެން ހިލޭ ރާއްޖޭގައި ޗުއްޓީ ހޭދަ ކުރަނީ ތިޔައި މަގޫދޫ އަކަށް ފައިދާ ކުރާ ކަމެއް ނޫން އެމީހުން މަގޫދޫ އަށް ކޮށްދިން ކަމެއް ބުނެބަލަ ރާއްޖޭގެ ސްކޫލް ކުދިންނަށް ކޮށްދިން ކަމެއް ޝާހިދު ބުނެދީބަލަ އެރަށުގެ ތަރައްގީގެ ބޮޑު މަސްރޫޢޫ އެއް ވޭތެވެދިޔަ5އަހަރު ކުރިއްޔާ ކުރީ ނިމިދިޔަ ސަރުކާރުން. ތިޔައީ ނަޝީދު ވެރިކަމުގައި ހުރި އިރު ހިންގާފައިވާ ބޮޑު ޖަރީމާ އެއް ކުރީގެ އަތޮޅުގެ ކުޑަ ކުއްޔަކަށް ބަޔަކަށް ދިނީ އެއްވެސް ބިޑު ކުރުމަކާ ނުލާ މިކަން ވީނޫންތޯ ޓްރާންސް ޕޭރަންސީ މޯލްޑީވްސް އިން ބަލައިލަަން. ނުބަލަނެ ނުބަލާނެ ޗުއްޕުވެސް ނުބުނާނެ. މިހާރު އެމީހުންނާއި ނުބެހޭ ކަމެއް ނެތް ބޭރުގެ ކްރިސްޓިއަން މިޝަނަރީ ތަކުން ދަނީ އެމީހުންނަށް ފަންޑު ކުރަމުން\nފެބުރުއަރީ 12, 2019 09:12\nއެއި ލާދީނީ ބައެއް. އެމީހުން ދޭ އެހީ ރާއްޖޭގައި ބަލައެއް ނުގަންނާނެ


Furathama Quarter Gai Dhaulathuge Aamdhanee 11.3 Percent Dhashah Hingajje - Vaguthu\nއަހަރުގެ ފުރަތަމަ ކުއާޓަރުގައި ދައުލަތަށް ލިބުނު އާމްދަނީ 11.3 ޕަސެންޓު ދަށަށް ގޮސްފައިވާ ކަމަށް މޯލްޑިވްސް އިންލެންޑް ރެވެނިއު އޮތޯރިޓީ (މީރާ) އިން ބުނެފިއެވެ.\nމި އަހަރުގެ ޖެނުއަރީން މާޗް މަހުގެ ނިޔަލަށް ދައުލަތަށް ލިބިފައިވާ އާމްދަނީ ހިސާބުތައް ދައްކާ ގޮތުގައި ފުރަތަމަ ކުއާޓަރުގައި ދައުލަތަށް ލިބިފައި ވަނީ 4.35 ބިލިއަން ރުފިޔާއެވެ. ފުރަތަމަ ކުއާޓަރުގައި ޓެކުހުގެ ގޮތުގައި 3.65 ބިލިއަން ރުފިޔާ ލިބިފައިވެއެވެ. ނަމަވެސް އެއީ ވެސް މިދިޔަ އަހަރާއި އަޅާ ބަލާއިރު 6.3 ޕަސެންޓު ދަށް އަދަދެކެވެ. ޓެކުސް ނޫން އެހެން ގޮތް ގޮތުން ދައުލަތަށް 700 މިލިއަން ރުފިޔާ ލިބިފައިވީ ނަމަވެސް އެއީ ވެސް މިދިޔަ އަހަރާއި އަޅާ ބަލާއިރި 31.1 ޕަސެންޓު ދަށް އަދަދެކެވެ.\nއެންމެ ގިނަ އާމްދަނީ މިއަހަރުގެ ފުރަތަމަ ކުއާޓަރުގައި ލިބުނީ ފަސް ދާއިރާއަކުންނެވެ. އެ ދާއިރާތަކުން ލިބުނު އާމްދަނީ އަކީ ދައުލަތަށް މުޅި ޖުމްލަ ލިބުނު އާމްދަނީގެ 85 ޕަސެންޓެވެ.\nއެގޮތުން ޖީއެސްޓީން މިއަހަރުގެ ފުރަތަމަ ކުއާޓަރުގައި ދެ ބިލިއަން ރުފިޔާ ލިބިފައިވެއެވެ. ނަމަވެސް މިދިޔަ އަހަރު ލިބުނީ 2.3 ބިލިއަން ރުފިޔާއެވެ. މިދިޔަ އަހަރު ބީޕީޓީ އިން 1.3 ބިލިއަން ރުފިޔާ ލިބުނުއިރު މިއަހަރު 1.13 ބިލިއަން ރުފިޔާ ބީޕީޓީން ވަނީ ލިބިފައެވެ.\nގްރީން ޓެކުހުން މި އަހަރު 236 މިލިއަން ރުފިޔާ ލިބުނުއިރު މިދިޔަ އަހަރު ލިބިފައި ވަނީ 241 މިލިއަން ރުފިޔާއެވެ. އެއާޕޯޓް ޑިވްލޮޕްމަންޓް ފީއިން 200 މިލިއަން ރުފިޔާ ލިބުނުއިރު މިދިޔަ އަހަރު ލިބުނީ 196 މިލިއަން ރުފިޔާއެވެ.\nމީރާގެ ތަފާސް ހިސާބުތައް ދައްކާ ގޮތުގައި އެއާޕޯޓް ޑިވްލޮޕްމަންޓް ސާވިސް ޗާޖުގެ ގޮތުގައި ފުރަތަމަ ކުއާޓަރުގައި 199.3 މިލިއަން ރުފިޔާ ލިބުނެވެ. މިދިޔަ އަހަރު އެއާޕޯޓު ޑިވެލޮޕްމަންޓު ސާވިސް ޗާޖުގެ ގޮތުގައި 195 މިލިއަން ރުފިޔާ ވަނީ ލިބިފައެވެ. އެހެނިހެން ފީގެ ގޮތުގައި މިދިޔަ އަހަރު 864 މިލިއަން ރުފިޔާ ލިބުނުއިރު މިއަހަރު 511 މިލިއަން ރުފިޔާ ވަނީ ލިބިފައެވެ.\nބަންދު ނަމަވެސް އޮންލައިންކޮށް މީރާއިން ފީ ބަލައިގަންނާނެ


15 ah vure gina gaumun vanee viha huri bis fenifai | Mihaaru\nތައިލެންޑްގެ ހޮހަޅައިގައި ކުދިންތަކެއް ތާށިވުން\nބިހުގައި ވިހައިގެ މާއްދާއެއް ހުރުމުން ޔޫރަޕުގެ ގައުމުތަކުން ވަނީ ސަމާލުވުމަށް އަންގާފައި.\n15 އަށް ވުރެ ގިނަ ގައުމުން ވަނީ ވިހަ ހުރި ބިސް ފެނިފައި\n12 އޯގަސްޓް 2017 - 13:02 1 comment\nއެމްސްޓެޑަމް (އޮގަސްޓް 12) - އިންސެކްޓިސައިޑް ހިމެނޭ ވިހަ ބިސް ޔޫރަޕުގެ 15 ގައުމާއި ހޮން ކޮންގާއި ސްވިޒަލެންޑުން ވެސް ފެނިފައިވާ ކަމަށް ޔޫރަޕިއަން ކޮމިޝަނުން ބުނެފި އެވެ.\nއިންސެކްޓިސައިޑެއް ކަމަށްވާ ފިޕްރޮނިލް ހުރި ބިސް ޔޫރަޕުގެ ބައެއް ގައުމުތަކުން ފެންނަ މައްސަލަ މިހާރު ވަނީ ބޮޑުވެފަ އެވެ. ޑެންމާކުން ވަނީ ފިޕްރޮނިލް ހިމެނޭ 20 ޓަނުގެ ބިސް ވިއްކާފައިވާ ކަމަށް ބުނެފަ އެވެ. ފިޕްރޮނިލް ހުރި ބިސް ފެނިފައިވާ ގައުމުތަކުގެ ތެރޭގައި ނެދަލޭންޑްސް، ބެލްޖިއަމް، ރުމޭނިއާ އަދި ޖަރުމަން ހިމެނެ އެވެ. ބެލްޖިއަމުން ވަނީ ބިހުގެ 6،000 ލިޓަރު އަދި ރުމޭނިއާ އިން ވަނީ އެއް ޓަނުގެ ބިހުގެ ދިޔާ ގޮބޮޅި ހިފަހައްޓައިފަ އެވެ. އިނގިރޭސި ވިލާތުގެ ފުޑް ސްޓޭންޑަޑްސް އެޖެންސީން ބުނީ ބިހުގައި ފިޕްރޮނިލްގެ އަސަރު ކުރި ކަމަށް ބުނި ނެދަލޭންޑްސްގެ ކުންފުނިން އެ ގައުމަށް 700،000 ބިސް އެތެރެކޮށްފައިވާ ކަމަށެވެ. ނަމަވެސް އާއްމު ސިއްހަތަށް ނުރައްކަލެއް އޮތް ކަމަށް ނުބެލެވޭ ކަމަށް ވަނީ ބުނެފަ އެވެ.\nވިހަ ހުރި ބިސް ފެނުމާ ގުޅިގެން މިނިސްޓަރުންނާއި ރެގިއުލޭޓަރުންގެ ބައްދަލުވުމެއް ސެޕްޓެމްބަރު 26 ގައި ބޭއްވުމަށް ޔޫރަޕިއަން ކޮމިޝަނުން ވަނީ ނިންމައިފަ އެވެ. އީޔޫގެ ގައުމުތަކުން މިހާރު ވަނީ ވިހަ ބިސް ފެނުނު މައްސަލާގައި އެއް ގައުމުން އަނެއް ގައުމު ބަދުނާމު ނުކުރުމަށް އެދިފަ އެވެ.\nޔޫރަޕުގެ ގައުމުތަކުން ވަނީ އެތައް ޓަނެއްގެ ބިސް ނައްތާލާފައި. --ފޮޓޯ:އޭއެފްޕީ\nފިޕްރޮނިލް އެންމެ ބޮޑަށް ފެނިފައި ވަނީ ނެދަލޭންޑްސް އިން ގައުމުތަކަށް ފޮނުވި ބިހުގަ އެވެ. ޖަނަވާރުންގެ ހަށިގަނޑުގައި އުޅޭ އުކުނު ފަދަ ސޫފިތައް މަރަން ޖަހާ ފިޕްރޮނިލްގެ ކުޑަ މިންވަރަކީ އިންސާނުންގެ ސިއްހަތަށް ގެއްލުމެއްވާ އެއްޗެއް ނޫން ކަމަށް ބައެއް ގައުމުތަކުން ބުނި ނަމަވެސް ކާބޯތަކެތީގެ އިންޑަސްޓްރީގައި މި މައްދާ ބޭނުން ކުރުން ޔޫރަޕުން ވަނީ މަނާކޮށްފަ އެވެ. ބެލެވޭ ގޮތުގައި ފިޕްރޮނިލް ބޭނުންކޮށްފައި ވަނީ ކުކުޅު ކޮށިތަކުން ކޮންމެވެސް ސޫތްޕެއް މެރުމަށެވެ. އަދި އޭގެ އަސަރު މިވަނީ ބިހަށް ކޮށްފަ އެވެ.\nފިޕްރޮނިލް އަކީ ގިނަ އަދަދަށް ބޭނުންކޮށްފި ނަމަ އިންސާނުންގެ ކިޑްނީ އާއި ލިވަ އަދި ތައިރޮއިޑް ގްލޭންޑް ހަލާކުވާ ފަދަ މާއްދާ އެކެވެ.\nފިޕްރޮނިލްގެ އަސަރު ފެނުމާ ގުޅިގެން ނެދަލޭންޑްސް، ބެލްޖިއަމް، ޖަރުމަން އަދި ފްރާންސް ފަދަ ގައުމުތަކުގައި ކުކުޅު ކޮށިތައް ވަނީ ބަންދުކޮށްފަ އެވެ. އީޔޫ އިން ފިޕްރޮނިލް ފެނުނު ގައުމުތަކަކީ އިނގިރޭސި ވިލާތް، ސްވިޑަން، އޮސްޓްރިއާ، އަޔަލެންޑް، އިޓަލީ، ލަގްޒަމްބޯގް، ޕޮލެންޑް، ރުމޭނިއާ، ސްލޮވީނިއާ، ސްލޮވާކިއާ އަދި ޑެންމާކެވެ. އީޔޫ ނޫން ގައުމުތަކުގެ ތެރޭން ސްވިޒަލެންޑާއި ހޮން ކޮންގުން ވެސް ފިޕްރޮނިލްގެ އަސަރު ހުރި ބިސް ވަނީ ފެނިފަ އެވެ. މިއީ ޔޫރަޕުން ބޭރުން ފިޕްރޮނިލް ފެނުނު ފުރަތަމަ ފަހަރެވެ.\nނެދަލޭންޑްސް އަކީ ޔޫރަޕުގައި އެންމެ ފުޅާ ދާއިރާއެއްގައި ބިސް އުފައްދާ ގައުމެވެ. އަދި އެއީ މުޅި ދުނިޔެ އަށް ބެލި ނަމަވެސް އެންމެ ގިނައިން ބިސް އެކްސްޕޯޓް ކުރާ ގައުމެވެ.\nއިތުރު ލިޔުންތައް ބިސް ޔޫރަޕް\nދަނޑަށް އެރި ހަތަރު އެކްޓިވިސްޓުން 15 ދުވަހަށް ޖަލަށް\nނުކުޅެދޭ މީހުންގެ ކަރުދާހުގައި އޮފިޝަލުން ފާހަގަ ޖަހަނީ\nއަބުހަރީ ޒުހައިރުގެ ގޭގެ ބިއްލޫރި ތަޅާލައިފި\nގާޒާގެ 100 ގެއަކަށް ޗާޖުކުރެވޭ ބޮކިތަކެއް ފޮނުވައިފި


3Rasheh ge fenaai narudhama gaaimukuran bayakaa havaalu koffi\nތިން ރަށެއްގައި ފެނާއި ނަރުދަމާ ގާއިމުކުރަން ބަޔަކާ ހަވާލުކޮށްފި\n28 ފެބްރުއަރީ 2021 - 14:50:51\nހއ. މޮޅަދޫ އާއި މ. ވޭވަށް އަދި ލ. މުންޑޫގައި ފެނާއި ނަރުދަމާގެ ނިޒާމު ގާއިމުކުރަން ފުލެކްސިންކް ޕްރައިވެޓް ލިމިޓެޑާ ހަވާލުކޮށްފި އެވެ.\nދިވެހިރާއްޖޭގެ އަޑުގެ ސެނަކޯ މާލަމުގައި މިއަދު ބޭއްވި ރަސްމިއްޔާތެއްގައި އެ މަޝްރޫއުގެ އެއްބަސްވުމުގައި މިނިސްޓްރީގެ ފަރާތުން ސޮއި ކުރެއްވީ ޑިރެކްޓާ ޖެނަރަލް ފާތިމަތު ޝާނާ ފާރޫގެވެ. އަދި އެ ކުންފުނީގެ ފަރާތުން ސޮއި ކުރެއްވީ މެނޭޖިން ޑިރެކްޓަރު ނަޖާހު ޝަރީފެވެ.\nއެ މަޝްރޫއުގެ ދަށުން ތިން ރަށުގެ އީ.އައި.އޭ މަސައްކަތާއި ފެނާއި ނަރުދަމާ ނިޒާމް ފަރުމާކުރުމާއި ފެނާއި ނަރުދަމާ ނިޒާމުގެ ވިޔުގަ އެޅުމާއި ނަރުދަމާ ޕަމްޕް ސްޓޭޝަން ގާއިމުކުރުމާއި އާރްއޯ ޕްލާންޓާއި ސްޓޯރޭޖް ޓޭންކް ބެހެއްޓުމުގެ އިތުރުން ސީ އައުޓް ފޯލް އެޅުމާއި އިދާރީ އޮފީސް އަދި ގޭގެއަށް ކަނެކްޝަން ގުޅުވައިދިނުން ހިމެނެ އެވެ.\nމޮޅަދޫގައި ފެނާއި ނަރުދަމާ ގާއިމުކުރުމަށް ހަވާލުކުރީ 35.8 މިލިއަން ރުފިޔާ އަށެވެ. އަދި މުންޑޫގައި 35.5 މިލިއަން ރުފިޔާއަށް އެ މަޝްރޫއުކުރިއަށް ގެންދަން ހަވާލުކުރިއިރު ވޭވަށުގައި ފެނާއި ނަރުދަމާ ގާއިމުކުރަން 32.6 މިލިއަން ރުފިޔާ ހޭދަކުރާނެ އެވެ.\nއެ ތިން ރަށުގައި ފެނާއި ނަރުދަމާ ގާއިމުކުރަން އެ ކުންފުންޏާއި ހަވާލުކުރީ 780 ދުވަހުގެ ތެރޭގަ އެވެ.\nފެންނަރުދަމާހއ. މޮޅަދޫ ލ. މުންޑޫޕްލޭނިން މިނިސްޓްރީ


Anehkkaa Ves Addu City Gai Khaahssa Ehee Ah Beynunvaa Meehaku Rape Koffi | Hathaavees\nއަނެއްކާވެސް އައްޑޫ ސިޓީގައި ހާއްސަ އެހީއަށް ބޭނުންވާ މީހަކު ރޭޕްކޮށްފި\nއައްޑޫ ސިޓީ ހުޅުމީދޫ މަގެއްގެ މަތި --\nއައްޑޫ ސިޓީގައި އަނެއްކާވެސް ހާއްސަ އެހީ އަށް ބޭނުންވާ މީހަކު ރޭޕްކޮށްފިއެވެ.\nމިފަހަރު މި ހާދިސާއެއް ހިނގީ އައްޑޫ ސިޓީ ހުޅުމީދޫގައެވެ. ފުލުހުން ބުނީ ހުޅުމީދޫގައި މި މަހުގެ 28 ވަނަ ދުވަހު ހާއްސަ އެހީ އަށް ބޭނުންވާ އަންހެނަކާ ގަދަކަމުން ބަދައަހުލާގީ އަމަލު ހިންގާފައިވާ ކަމަށް ތުހުމަތު ކުރެވޭ މައްސަލައެއް ފުލުހުންނަށް ހުށަހަޅާފައިވާ ކަމަށެވެ.\nމީގެއިތުރުން ފުލުހުން ބުނީ އެ މައްސަލާގައި ތުހުމަތު ކުރެވެނީ 68 އަހަރުގެ ދިވެހި ފިރިހެނަކަށް ކަމަށެވެ. އަދި އެ މީހާ ކޯޓު އަމުރެއްގެ ދަށުން މިހާރު ހައްޔަރުކޮށްފައިވާ ކަމަށް ފުލުހުން ބުންޏެވެ. ހަމައެއާއިއެކު އެމީހާގެ ބަންދަށްވެސް 15 ދުވަސް ޖަހާފައިވާ ކަމަށް ފުލުހުން ބުންޏެވެ.\nމީގެކުރިން އައްޑޫ ސިޓީ ހިތަދޫގައި ވެސް ހާއްސަ އެހީއަށް ބޭނުންވާ މީހަކު ރޭޕްކުރިއެވެ. އެއީ މިދިޔަ ޖުލައި މަހުގެ 31ވަނަ ދުވަހުއެވެ. އެމީހާ ރޭޕްކުރިކަމުގެ ތުހުމަތުގައި ދެ މީހަކު ހައްޔަރުކޮށްފައިވާއިރު އެ ދެމީހުންގެ މައްޗަށް މިހާރު ވަނީ ދައުވާ ވެސް އުފުލާފައެވެ.


STO "Ramazan bazaaru" fashaifi | Mihaaru\nއެސްޓީއޯގެ ސީއީއޯ އަދި އެމްޑީ އަމްރު ރަމަޒާން ބާޒާރު ފައްޓަވައިދެއްވަނީ-- ފޮޓޯ: އަހުމަދު އައުޝަން އިލްޔާސް/ މިހާރު\nއެސްޓީއޯގެ "ރަމަޒާން ބާޒާރު" ފަށައިފި\n23 ފެބުރުއަރީ 2020 - 17:574comments\nކޮންމެ އަހަރެއްގެ ރޯދަ މަހާ ދިމާކޮށް އެސްޓީއޯ އިން ކުރިއަށްގެންދާ "ރަމަޒާން ބާޒާރު" ފަށައިފި އެވެ.\nއެސްޓީއޯ ހޯމް އިމްޕްރޫވްމަންޓުގައި މިއަދު ބޭއްވި ރަސްމިއްޔާތެއްގައި މި ޕްރޮމޯޝަން ފައްޓަވައިދެއްވީ އެ ކުންފުނީގެ ސީއީއޯ އަދި މެނޭޖިން ޑިރެކްޓަރު ހުސައިން އަމްރެވެ.\nމެއި މަހުގެ ނިޔަލަށް ކުރިއަށް ގެންދާ މި ޕްރޮމޯޝަނުގައި އެސްޓީއޯ އިން ވިއްކާ ހުރިހާ ސާމާނަކުން 40 ޕަސެންޓާ ހަމަ އަށް ޑިސްކައުންޓް ލިބޭނެ އެވެ. އަދި ކޮންމެ ހަފުތާއަކު ނަގާ ގުރުއަތުން ހޮވޭ މީހަކަށް 10،00 - 20،000ރ އާދެމެދުގެ އަގުހުރި އިނާމެއް ލިބޭނެ އެވެ.\nއެސްޓީއޯގެ އެމްޑީ ހުސެން އަމްރު އެސްޓީއޯ ހޯމް އިމްޕްރޫވްމަންޓުން ލިބެން ހުންނަ ބައެއް ސާމާނު ބައްލަވާލައްވަނީ-- ފޮޓޯ: އަހުމަދު އައުޝަން އިލްޔާސް\nއެހެން އަހަރުތަކާ ހިލާފަށް މިއަހަރު ރަމަޒާން ބާޒާރުގެ ބޮޑު އިނާމެއްގެ ގޮތުގައި ކަނޑައަޅާފައި ވަނީ އުމްރާ ދަތުރުތަކެކެވެ. އެގޮތުން މުޅި ޕްރޮމޯޝަނުން ހޮވާލެވޭ ތިން މީހަކަށް އުމްރާ ދަތުރެއް ލިބޭނެ އެވެ. މީގެ ތެރެއިން އެއް ވަނަ އަށް ދާ މީހަކަށް ހަތަރު މީހުންގެ އުމްރާ ދަތުރު ލިބޭއިރު ދެ ވަނަ އަށް ދެ މީހެއްގެ އުމްރާ ދަތުރު އަދި ތިން ވަނަ އަށް އެކަކަށް އުމްރާ ދަތުރެއް ލިބޭނެ އެވެ.\nމި ޕްރޮމޯޝަންގައި ބައިވެރިވެވޭނީ މި މުއްދަތުގެ ތެރޭގައި އެސްޓީއޯއިން 1،000ރ. އާ ހަމަ އަށް ވިޔަފާރި ކުރާ ކަސްޓަމަރުންނަށެވެ. އެގޮތުން، ކޮންމެ 1000ރ. އަކަށް ކޫޕަނެއް ލިބޭނެ ކަމަށް އެސްޓީއޯއިން ބުންޏެވެ.\nމީގެ އިތުރުން މި ޕްރޮމޯޝަން ކުރިއަށްދާ މުއްދަތުގައި މަކިޓާ ބްރޭންޑުގެ ސާމާނާއި ފިލިޕްސް އެއާ ފްރަޔާ ގަންނަ މީހުންނަށް ވަގުތުން އިނާމްތައް ވެސް ލިބޭނެ އެވެ. އަދި އެ ފިހާރައިން ވިއްކާ ނިޕޯން ކުލައިން ވެސް 15 ޕަސެންޓާ ހަމައަށް ޑިސްކައުންޓް ލިބޭނެ އެވެ.\nމާލޭގެ އިތުރުން އަތޮޅުތަކުގައި ހުންނަ އެސްޓީއޯގެ ފިހާރަތަކުގައި ވެސް މި ޕްރޮމޯޝަން ކުރިއަށްދާނެ އެވެ.\nއިތުރު ލިޔުންތައް އެސްޓީއޯ ވިޔަފާރި ޕްރޮމޯޝަން ރޯދަ ސޭލް


Dharifulhu govaigen jalsaa ah vain memberu chamberun beyrukohlaifi! - vNews.mv\nދަރިފުޅު ގޮވައިގެން ޖަލްސާއަށްވަން މެންބަރު ޗެމްބަރުން ބޭރުކޮށްލައިފި!\nމަރްޔަމް ޝަނީޒާ 23 May 2019, 00:17\nޕާކިސްތާނުގެ ބަލޮޗިސްތާންގެ ޕްރޮވިންޝަލް އެސެމްބްލީގެ މެންބަރު މަހްޖަބީން ޝިރަން އޭނާގެ ހަތް މަހުގެ ތުއްތު ދަރިފުޅު ގޮވައިގެން މަޖިލީހުގެ ޖަލްސާއަކަށް ހާޒިރުވުމުން ޗެމްބަރުން ނިކުންނަށް އަންގާ ޖަލްސާއިން ބޭރުކޮށްލައިފިއެވެ.\nމީއީ އެޕްރީލް 29 ގައި ޕާކިސްތާނުގައި ހިނގާފައިވާ ހާދިސާއެކެވެ. މަހްޖަބީން އޭނާގެ ތުއްތު ފިރިހެން ދަރިފުޅު ގޮވައިގެން ޖަލްސާއަށް ވަޑައިގެންނެވީ އެ ތުއްތު ކުއްޖާ ބަލިވެ އުޅޭތީ ގޭގައި ބަހައްޓާފައި އަންނަން ނުކެރިގެން ކަމަށް އޭނާ ވިދާޅުވިއެވެ.\nމަހްޖަބީން ބުނީ އެދުވަހުުގެ ޖަލްސާއަށް ހާޒިރުނުވެވި ގޭގައި މަޑުކުރަން ބޭނުން ނުވި ކަމަށާއި، އެހެންކަމުން އޭނާގެ ތުއްތު ދަރިފުޅު ގޮވައިގެން މަޖިލީހަށް ހާޒިރުވީ ކަމަށެވެ. އެހެންނަމަވެސް ޗެމްބަރުގެ ތެރޭގައި ތިބި ބައެއް ފިރިހެން މެންބަރުން އޭނާއަށް ޖޯކުޖަހާ މަލާމާތް ކުރިކަމަށާއި އެކަމާއި ވަރަށް ދެރަވި ކަމަށެވެ.\nއަންހެނުންނަށް އިހުތިރާމް ކުރަންޖެހޭކަމަށާއި، ގޭގައި ކުރާހާ ކަމެއް ކުރަމުން ވަޒީފާ އަދާކުރާ އަންހެނުން އެ އުފުލަނީ ވަރަށް ބޮޑު ބުރައެއްކަމަށް ފާހަގަކޮށް މަހްޖަބީން ބުނީ ވަޒީފާގެ މާހައުލުގައި ޑޭކެއާގެ ހިދުމަތް ދޭ ތަންތަން ގާއިމުކުރުމަށް ގޮވާލާ އޭނާ ކެމްޕޭންވެސް ކުރައްވާނެ ކަމަށެވެ.\nމަހްޖަބީން އަކީ ޕާކިސްތާނުގެ ބަލޮޗިސްތާނުގެ ކެޗް ޑިސްޓްރިކްޓު ތަމްސީލު ކުރައްވާ މެންބަރެވެ. އޭނާ މަޖިލީހަށް އިންތިހާބުވީ ބަލޮޗިސްތާނުގެ ޑިސްޓްރިކްޓް އެސެމްބްލީގައި އަންހެނުންނަށް ކަނޑައަޅާފައިވާ ގޮނޑިއަކަށް 2018 ގައެވެ.\nމީގެ ކުރިންވެސް އޭނާވަނީ އެތައްފަހަރެއްގެ މަތިން މަޖިލީހުގެ ސެކެރެޓޭރިއޭޓު އަރިހުން ހުސް ކޮޓަރިއެއްގައި ޑޭކެއާގެ ހިދުމަތް ގާއިމުކޮށްދިނުމަށް އެދިފައެވެ. އެހެންނަމަވެސް ތަކުރާރުކޮށް އެކަން ކޮށްދެވެންނެތްކަމަށް އޭނާއަށްވަނީ އަންގާފައެވެ.\nމިހާރު މަހްޖަބީންވަނީ ސަރުކާރު އޮފިސްތަކާއި އެސެމްބްލީ ތަކުގައި ޑޭކެއާގެ ހިދުމަތް ގާއިމުކުރުމަށް ގޮވާލާ އޭނާ ފަށާފައިވާ ކެމްޕޭނަށް ސިޔާސީ ލީޑަރުންނާއި އެކްޓިވިސްޓުންގެ ތާއީދު ހޯދުމުގެ މަސައްކަތް ފަށާފައެވެ.\nއޭނާބުނީ މައިންނަށް އެމީހުންގެ ދަރިން ގޮވައިގެން އައިސް ޖަލްސާތަކުގައި ބައިވެ، ވަޒީފާއަދާކުރާ މައިންގެ ތަޖްރިބާ ފިރިހެނުންނާއި ހިއްސާ ކުރުމުގެ ގޮތުން އެފަދަ ބިލެއްވެސް ހުށަހަޅުއްވާނެ ކަމަށެވެ.


ބީއެމްއެލްގެ ބްރާންޗުތަކާއި ސަރވިސް ސެންޓަރުތައް ހުޅުވަނީ! | Atoll News\nބީއެމްއެލްގެ ބްރާންޗުތަކާއި ސަރވިސް ސެންޓަރުތައް ހުޅުވަނީ!\nޝާއިޢުކުރީ: މުޙައްމަދު އަފްރާޙް ޖުލައި 3, 2021, 19:17\nބޭންކް އޮފް މޯލްޑިވްސް (ބީއެމްއެލް)ގެ ބްރާންޗުތަކާއި ސަރވިސް ސެންޓަރުތައް ހުޅުވަން ނިންމައިފި އެވެ.\nއެ ބޭންކުން ބުނީ މާދަމާ އިން ފެށިގެން ބީއެމްއެލްގެ ބްރާންޗުތަކާއި ސަރވިސް ސެންޓަރުތައް ހުޅުވަން ނިންމާފައިވާ ކަމަށެވެ.\nމިގޮތަށް ނިންމީ ކޮވިޑުގެ ކޭސްތައް ދަށަށް ދިއުމާ ގުޅިގެން ސަރުކާރުން ބޮޑެތި ލުއިތަކެއްދީ، މާދަމާއިން ފެށިގެން ސަރުކާރު އޮފީސްތަކާއި ޕްރައިވެޓް އޮފީސްތައް ހުޅުވުމުގެ ހުއްދަ ދީފައިވާތީ ކަމަށް ވެސް ބީއެމްއެލް އިން ބުންޏެވެ.\nއެ ބޭންކުން ބުނީ މާދަމާއިން ފެށިގެން ބުރާސްފަތި ދުވަހަށް ކޮންމެ ދުވަހެއްގެ ހެނދުނު 8:30 އިން މެންދުރުފަހު 2:00 އަށް ބްރާންޗުތަކާއި ސަރވިސް ސެންތަރުތައް ހުޅުވާފައި ހުންނާނެ ކަމަށެވެ. އަދި މިގޮތަށް ދޭނީ އޮންލައިން އަދި ސެލްފް ސަރވިސް ބޭންކިންގ މެދުވެރިކޮށް ލިބެން ނުހުންނަ ޚިދުމަތްތައް ކަމަށް ވެސް ބީއެމްއެލް އިން ބުންޏެވެ.\n“ބީއެމްއެލްގެ ހިދުމަތްތައް ހޯދުމަށް ކަސްޓަމަރުންނަށް “ކިއުބީ” އެޕްލިކޭޝަން މެދުވެރިކޮށް ޓޯކަންއަށް އެދެވޭނެ. އަދި ކިއުބީ މެދުވެރިކޮށް ކިއުގައި ތިބި ކަސްޓަމަރުންގެ އަދަދު ބްރާންޗަށް އައުމުގެ ކުރިން އޮންލައިންކޮށް ބަލާލެވޭނެ. ބޭންކު ހުޅުވާފައި ހުންނަ ދުވަސްތަކުގައި ހެނދުނު 8:00 އިން މެންދުރު 12:00 އަށް އެޕް މެދުވެރިކޮށް ޓޯކަން ލިބޭނެ.” ބީއެމްއެލް އިން ބުންޏެވެ.\nމީގެ އިތުރުން ބީއެމްއެލް އިން ބުނީ އެޕޮއިންޓްމަންޓް މެދުވެރިކޮށް ދިނުމަށް ހަމަޖެހިފައިވާ ޚިދުމަތްތައް ކުރިއެކޭވެސް އެއްގޮތަށް ލިބޭނެ ކަމަށެވެ. އަދި އެޕޮއިންޓްމަންޓަށް ޚިދުމަތް ދޭނީ ބީއެމްއެލްގެ އެކައުންޓް އޯޕެނިންގ ސެންޓަރުންނާއި ލޯން ސެންޓަރުންނާއި ބިޒްނަސް ސެންޓަރުން ކަމަށެވެ.\nމި ސެންޓަރުތަކުން ޚިދުމަތް ހޯދުމަށް ބޭންކުގެ ވެބްސައިޓު މެދުވެރިކޮށް އެޕޮއިންޓްމަންޓް ހެއްދޭނެ ކަމަށް ވެސް ބީއެމްއެލް އިން ބުނެއެެވެ.\nނަމަވެސް ކަސްޓަމަރުން ގޭގައި ތިބެގެން ބޭންކިންގގެ ޚިދުމަތް ބޭނުންކޮށް، އޮންލައިންކޮށް ލިބެން ހުންނަ ޚިދުމަތްތައް ބޭނުން ކުރުމަށް ބީއެމްއެލް އިން ވަނީ އެދިފަ އެވެ.


Moonugai Ungulhaa Cream Eh Record Minvarakah Vikenee - Vaguthu\nކޮވިޑް-19: ބަލި ފެތުރުން ހުއްޓުމަކަށް ނާދޭ، ފައްސިވާ މީހުންގެ އަދަދު އިތުރުވަނީ - 41 މިނެޓް ކުރިން\nމޫނުގައި އުނގުޅާ ކްރީމެއް ރެކޯޑް މިންވަރަކަށް ވިއްކެމުން އަންނާތީ މީޑިއާތަކުގެ ސަމާލުކަން ހޯދައިފިއެވެ.\n"އެލިޒަބަތު އާޑެން 8 އަވާ ސްކިޕް ޕްރޮޓެކްޓަންޓް" ނަމަކަށް ކިޔާ މިކްރީމް މިހާރު ވަނީ މިނެޓެއް ތެރޭގައި އެންމެ ގިނައިން ވިކުނު އުފެއްދުމުގެ ރެކޯޑް ހަދާފައެވެ. އެއީ މިނެޓެއް ތެރޭގައި 28 މިލިއަން ޑޮލަރުގެ އުފެއްދުން ވިއްކައިގެންނެވެ.\nރިޕޯޓްތައް ބުނާ ގޮތުގައި މިއީ ހަންގަނޑު ހިކިފައި ހުންނަ އިރު ބޭނުން ކުރަން ހާއްސަ އުފެއްދުމެކެވެ. މޫނުގެ ރީތި ކަމާއި ޗާލު ކަން އިތުރު ކޮށްދޭ ކަމަށް ބުނާ މިއުފެއްދުން އެމޭޒަން އިން 22 އެމެރިކާ ޑޮލަރަށް ލިބެން އެބަހުއްޓެވެ.\n"މިއީ ގިނަ އެވޯޑްތަކެއް ހޯދާފައިވާ އުފެއްދުމެއް. ހަނގަނޑު ރީތިކޮށްދީ، ނުރަނގަޅު ދޯދިތަކުން ހަންގަނޑު ސަލާމަތް ކޮށްދޭނެ އުފެއްދުމަކަށް މިއުފެއްދުން ވާނެ." އެލިޒަބަތު އާޑެންގެ ވެބްސައިޓްގައި ވެއެވެ.\nގުދުރަތީ ތަކެތި ބޭނުން ކޮށްގެން އުފައްދާފައިވާ މިކްރީމްގެ ފުރަތަމަ އުފެއްދުން ބާޒާރަށް ނެރެފައި ވަނީ މީގެ 88 އަހަރު ކުރިންނެވެ. އޭގެ ފަހުން ތަފާތު ބަދަލުތައް ގެނެސް މިހާރު ވަނީ ގިނަ ބައެއްގެ މަގުބޫލްކަން ހޯދާފައެވެ.\nމިއުފެއްދުން ބޭނުން ކުރަމުން އަންނަ މީހުންގެ ތެރޭގައި މަޝްހޫރު އެތައް ފަންނާނުންނަކާއި އެތައް ބޭފުޅުންނެއް ހިމެނެއެވެ. މިއުފެއްދުން ބޭނުންކުރާ މީހުންގެ ތެރޭގައި ޕްރިންސް ހެރީ ވެސް ހިމެނެއެވެ.\nމިއުފެއްދުން އެމޭޒަން އިން ބައްލަވައިގަންނަން ބޭނުންފުޅުވާނަމަ މިލިންކަށް ފިއްތަވާލައްވާ\nއޮގަސްޓް 20, 2018 13:18\nވިއެގްރާ އަކީވެސް ހިތުގެ ބަލިމީހުންނަށް ދޭން އުފެއްދި ބޭހެއް! ވިއެގްރާ ބޭސް ރެކޯޑް މިންވަރަކަށް ބަނޑުކޭމަކަށް ބޭނުންކުރަން ފެށުމުން އެނގުނީ ވިއެގްރާ ބޭނުންކުރަނީ އެހެން ބޭނުމެއްގައިކަން. ވީމާ ތި ބޭހުގެ އެހެން ބޭނުމެއް ކުރޭތޯ ބަލައިލުން ބުއްދިވެރި.


Luhya Ah Eheevumah Malegai Mercy In Fundrising Event Harakaaithakeh Baavvanee - Vaguthu\nކޮވިޑް-19: ދިވެހިން ފައްސިވާ އަދަދު މަޑުޖެހުމެއް ނެތި މައްޗަށް! - 16 މިނެޓް ކުރިން\nލުހްޔާއަށް އެހީވުމަށް މާލޭގައި މާސީން ފަންޑްރައިޒިންގ ހަރަކާތްތަކެއް ބައްވަނީ\n8 މަސް ކުރިން ( ނޮވެމްބަރު 8, 2019 )\nލުހްޔާއަށް ފަންޑްރައިސް ކުރުމަށް ވިލިމާލޭގައި ބޭއްވި އިވެންޓެއްގައި ލުހްޔާ ފަންޑްރައިސް ފޮއްޓަށް ބަލަހައްޓައިގެން / ފޮޓޯ: ޓްވިޓާ\nއެހެން މީހެއްގެ ހާލަތު ގަލަމަކުން ބަޔާންކޮށްދިނުމަކީ އެހާ ފަސޭހަ ކަމެއް ނޫނެވެ. ކިތަންމެ ވަރަކަށް އެބައެއްގެ އިހްސާސްތައް ދެނެގަންނަން މަސައްކަތްކުރިޔަސް، އެފަދަ ހާލަތެއް ދިމާނުވަނީސް އެކަން ފަހުމުކޮށްދޭން ދަތިވާނެކަން ކަށަވަރެވެ.\nމިއީ އުމުރުން އެންމެ5އަހަރުގެ ލުހްޔާ މުހައްމަދެވެ. ލުހްޔާއަށްވަނީ އުފަންވީއިރުއްސުރެ "ކާޑަލް ރިގްރެޝަން ސިންޑްރޮމް" ގެ ޝިކާރައަކަށް ވެފައެވެ. މި ބަލީގެ ސަބަބުން ލުހްޔާ އުފްންވީއްސުރެ މައިބަނދައިގެ ކަށިގަނޑުގެ އެއްބައި އަދި އުނަގަނޑުން ތިރި ފުރިހަމައަށް އުފެދިފައި ނުވުމުގެ ސަބަބުން އެ ތުއްތު ކުއްޖާއަށް އެހެން މީހުން ހިނގާބިނގާވެ އުޅޭހެން އުޅުމަށް ވަނީ ނުކުޅެދިފައެވެ.\nއަދި ލުހްޔާގެ ފޫޅުން ތިރި މަސައްކަތް ނުކުރާ ކަމަށާއި، އެ ކުއްޖާއަކީ އަންހެން ކުއްޖެއް ނުވަތަ ފިރިހެން ކުއްޖެއް ކަމެއްވެސް އެކުއްޖާގެ އެތެރެ ހަށިންވެސް އިނގެން ނެތް ކަމަށެވެ. މިއަދާ ހަމައަށް އައި އިރު9ފަހަރު އަވައްޓެރި އިންޑިޔާއަށް ދެވިއްޖެ ކަމަށާއި އަދި ލަންކާއަށް4ފަހަރު ދެވިއްޖެ ކަމަށް ލުހްޔާގެ މަންމަ، އަވްލީން ވަނީ ބުނެފައެވެ.\nލުހްޔާގެ މަންމަ އިތުރަށް ބުނީ ލުހްޔާއަށް ފަރުވާކުރުމަށް ރާއްޖޭން ބޭރުގެ ދެ ގައުމަކަށް އެ އާއިލާއިން ގޮސްފައިވާ ކަމަށެވެ. އަދި ހުރިހާ ތަނަކުންވެސް ޑޮކްޓަރުން ވަނީ އުންމީދު ކަނޑާލާފައި ކަމަށެވެ. އެހެންނަމަވެސް ލުހްޔާގެ މަންމަ އުންމީދު ކަނޑާނުލާކަމަށާއި، އަދިވެސް އުންމީދު ކުރަނީ އެކުއްޖާ ރަނގަޅުވާނެ ކަމަށެވެ.\nލުހްޔާގެ ނަންމަ އަވްލީން ބުނީ ޑޮކްޓަރުންގެ ލަފަޔާއި އެކު އާއިލާގެ ވިސްނުންހުރީ ލުހްޔާއާ އެކު އިތުރު ބޭސްފަރުވާ ކުރުމަށްޓަކައި، ސިންގަޕޫރު ނޫނީ މެލޭޝިއާއަށް ދިޔުން ކަމަށެވެ. އަދި މިކަމަށް އާއިލާއަށް މާލީ އެހީތެރިކަން ބޭނުންވާ ކަމަށާއި ލުހްޔާއާއި މެދު ކުރާ އުންމީދު އެލުވާނުލާނެކަމަށް އޭނާ ބުނެއެވެ.\nއެގޮތުން ލުހްޔާއަށް ފަންޑްރައިޒް ކުރުމުގެ ގޮތުން މިއަދު މާލޭގެ ތިން ސަރަހައްދެއްގައި އެހީ ހޯދުމުގެ އެކިއެކި ހަރަކާތްތަށް ކުރިޔަށް ގެންދިޔުމަށް ވަނީ ހަމަޖެހިފައެވެ. އެގޮތުން ސަލްޓަން ޕާކާއި ބްރިޖް ވިއު ސަރަހައްދާއި ރަސްފަންނު މި ތިން ސަރަހައްދުގައި މިއަދު ހަވީރު ލުހްޔާއަށް އެހީވުމަށް ބާއްވާ އިވެންޓް ކުރިއަށް ދާނެއެވެ. މި އިވެންޓުތަކަކީ "މާސީ ޖަމިއްޔާ" އިން ކުރިޔަށްގެންދާ ހަރަކާތްތަކެކެވެ.\nމާތް ﷲ ލުހްޔާއަށް އަވަސް ޝިފާއެއް މިންވަރު ކުރައްވާ، އަޅަމެންނީ އެކަކު އަނެކަކަށް އެހީތެރިވެދޭ ބަޔަކުކަމުގައި ލައްވާންދޭވެ. އާމީން!\nމާރސީގެ ހަދިޔާވަށި ޕްރޮގްރާމަށް 42،344 ރުފިޔާ ލިބިއްޖެ\nނޮވެމްބަރު 8, 2019 16:01\nނުޖެހޭ ފަންޑުރައޒިން ފޮށިތައް ބަހައްޓާކަށް. ބައްޔެއްވިމަ ނާށިގަނޑު ހިފައިގެން މީގެ ކުރިނއވެސް ދުވީ. މިހާރުވެސް ދުވސންވީ. ރައެްޔިތުންގެ ބަޖެޓުން ރައްޔިތުންގެ އަސާސީ މުހުތާދުތައް ފުއްދެންޖެހޭ. ވެރިންޖީބަށާ ކޮރަޕްޝަނަށް ދުއްވާލަނަޖެހޭ ފައިސާއެއް ނުންއެއީ.\nނޮވެމްބަރު 8, 2019 19:14\nއެކަ އުންޓު ނަންބަރު ޖަހާލިނަމަ\nނޮވެމްބަރު 8, 2019 23:09\nއެކައުންޓް ނަމްބަރ ނެތީމަ ވ ދެރަ.ﷲގެ ތަނަވަސް ރަޙްމަތުން އަވަސް ޝިފާ އަކަށް އެދެން.❤


Mathiveri Councilaa gulhey gothun Jabir hahdhavanee ithurufulheh - Councilge Raees\nމަތިވެރި ކައުންސިލާގުޅޭގޮތުން ޖާބިރު ހައްދަވަނީ އިތުރުފުޅެއް - ކައުންސިލުގެ ރައީސް\nއއ. މަތިވެރީގައި ހުންނަ ކާޒާ މިއާ ގެސްޓު ހައުސްގައި ހިނގި އަލިފާނުގެ ހާދިސާއާއި ގުޅޭގޮތުން އެ ގެސްޓު ހައުސް މިހާރު ހިންގަވަމުން އަންނަ، ހ. ތިމާވެށި ޢަބްދުﷲ ޖާބިރު ހައްދަވަނީ އިތުރުފުޅެއްކަމަށް މަތިވެރި ކައުންސިލުގެ ރައީސް އިސްމާއީލް އާތިފް ވިދާލުވެއްޖެއެވެ. މީދޫ ޓައިމްސްއަށް މައުލޫމާތުދެއްވަމުން އާތިފް ވިދާޅުވީ ގެސްޓު ހައުސްގައި ރޯކޮށްލީ މަތިވެރި ކައުންސިލުންކަމަށް ޖާބިރު މީޑިޔާގައި މައުލޫމާތުދެއްވާފައިވާތީ އެކަމާ ހިތާމަކުރައްވާކަމަށެވެ. އާތިފް އިތުރަށް ވިދާޅުވީ މަތިވެރި ކައުންސިލަކީ ތަރައްޤީ ކުރާ ކައުންސިލެއްކަމަށާއި އެއީ ފަނާ ކުރާ ކައުންސިލެއް ނޫންކަމަށެވެ. މީގެއިތުރުން އާތިފް ވިދާޅުވީ ރޭގެ އެ ހާދިސާ ހިނގާދިޔަ ވަގުތު އޭނާ އެހާދިސާ ހިނގި ތަނުގައި އަތްޖަހަން ހުރިކަމަށް މީޑިޔާގައި ދެއްވާފައިވާ މައުލޫމާތަކީވެސް ދޮގު މައުލޫމާތެއްކަމަށެވެ. "އަޅުގަނޑު އެ ރޭ ހުރީ މާލޭގައި. ނިދާފައި އޮއްވާ އަންހެނުން ގުޅާފައި ނަންގަތީ ރޯވެގެން އުޅޭވާހަކަ"، އާތިފް ވިދާޅުވިއެވެ. އާތިފް ވިދާޅުވިގޮތުގައި ކާޒާ މިއާ ގެސްޓު ހައުސް ހިންގަމުން އަންނަ ބިމަކީ މާލޭގެ ރަޖިސްޓަރީ އޮންނަ ލ. މާވަށު ޢަބްދުއްރައްޒާޤު ޢަލީއަށް މަތިވެރި ކައުންސިލުން ކުއްޔަށް ދީފައިވާ ބިމެއްކަމަށާއި އެބިން ތިންވަނަ ފަރާތަކަށް ކުއްޔަށް ނުދެވޭނެކަމަށެވެ. އެހެންނަމަވެސް ޢަބްދުއްރައްޒާޤުވަނީ އެބިން ހ. ތިމާވެށި ޢަބްދުﷲ ޖާބިރަށް ކުއްޔަށްދީފައިކަމަށްވެސް މަތިވެރި ކައުންސިލުގެ ރައީސް ވިދާޅުވިއެވެ. އާތިފް އިތުރަށް ވިދާޅުވީ އެބިން ޢަބްދުއްރައްޒާޤު ކުއްޔަށް ނަގާފައިވަނީ 10 އަހަރުގެ މުއްދަތަކަށްކަމަށާއި 10 އަހަރު ހަމަވާނީ 2022 ވަނަ އަހަރުގެ ޖޫން މަހަށްކަމަށެވެ. އެ ބިން ކުއްޔަށް ހިފި ދުވަހުން ފެށިގެން 2017ވަނަ އަހަރުގެ ޖޫން މަހާ ހަމައަށް ބަރާބަރަށް ކައުންސިލަށް ދައްކަންޖެހޭ ބިމުކުލި ދައްކާފައިވާކަމަށާއި ކުލި ލިބުން ލަސްވާން ފެށީ 2017 ޖޫން މަހުން ފެށިގެންކަމަށެވެ. ޢަބްދުއްރައްޒާޤު، އެބިން ޢަބްދުﷲ ޖާބިރަށް ކުއްޔަށް ދިނީ 2018ވަނަ އަހަރުގެ ފެބްރުއަރީމަހުގައި ކަމަށާއި އޭގެފަހުން އެއްވެސް މަހެއްގެ ކުލި ކައުންސިލަށް ލިބިފައިނުވާކަމަށް އާތިފް ވިދާޅުވިއެވެ. އިތުރަށް މައުލޫމާތުދެއްވަމުން އާތިފް ވިދާޅުވީ ކައުންސިލާއި ޢަބްދުއްރައްޒާޤާއި ދެމެދު ވެފައިވާ އެއްބަސްވުމުގެ ދަށުން ބިމު ކުލި ނުދައްކާ6މަސްދުވަސް ވެއްޖެނަމަ އެއްވެސް ޝަރުތަކާ ނުލާ އެބިން ކައުންސިލަށް ނެގޭނެ ކަމަށާއި އެހެންނަމަވެސް ކައުންސިލުން މަސައްކަތްކުރީ ދެފަރާތުން ވާހަކަދައްކައިގެން ކައުންސިލަށް ލިބެންޖެހޭ ކުލި ހޯދުމަށްކަމަށެވެ.\nނުދައްކާ އޮތް ކުއްޔަށް ޖުރިމަނާވެސް އަރަމުން ދިޔަ ކަމަށާއި އެ އަދަދުތައް ބަޔާންކޮށް ކައުންސިލުން ޢަބްދުއްރައްޒާޤަށް ސިޓީވެސް ފޮނުވާފައިވާނެކަމަށް އާތިފް ވިދާޅުވިއެވެ. އެހެންނަމަވެސް އެއިން އެއްވެސް ސިޓީއަކަށް އެފަރާތުން އެއްވެސް ޖަވާބެއްދީފައިނުވާކަމަށް އާތިފް ވިދާޅުވިއެވެ. ކަންމިހެން ހިނގަމުންގޮސް ދައުލަތުގެ ބަންޑާރަ ނައިބުގެ ލަފާފުޅާވެސް އެކު މި އެއްބަސްވުން ކައުންސިލުން ބާތިލުކުރީ 2017 ވަނަ އަހަރުގެ ނޮވެމްބަރުމަހުގައިކަމަށް އާތިފު ވިދާޅުވިއެވެ. އެއްބަސްވުން ބާތިލުކުރުމަށްފަހު ކައުންސިލުން ފޮނުވި ނޯޓިސްގެ ޖަވާބު5މިނިޓްގެ ތެރޭގައި ލިބުނުކަންވެސް އާތިފު ފާހަގަކުރެއްވިއެވެ. މީދޫ ޓައިމްސްއަށް މައުލޫމާތުދެއްވަމުން މަތިވެރި ކައުންސިލުގެ ރައީސް އިސްމާއިލް އާތިފް ވިދާޅުވީ އެއްބަސްވުން ބާތިލުކުރުމާއެކު ގެސްޓު ހައުސް ހިންގަމުން އައި ފަރާތުން ދަށު ކޯޓަށް އެމައްސަލަ ހުށައެޅިކަމަށެވެ. އެހެންނަމަވެސް މަތިވެރި ކައުންސިލުން ހުށައެޅި އެއްވެސް ކަމަކަށް ރިޢާޔަތްކުރުމެއްނެތި ދަށު ކޯޓުން ހުކުމްކުރީ އެއްބަސްވުން ބާތިލުކުރުމަށްފަހު ކައުންސިލުން ފޮނުވި ނޯޓިސް ބާތިލުކަމަށެވެ. "އެއަށްފަހު އަޅުގަނޑުމެން އެމައްސަލަ ހައިކޯޓުގައި އިސްތިއުނާފުކޮށްގެން އުޅޭތާ 1 އަހަރުވީ މިހާރު،" އާތިފު ވިދާޅުވިއެވެ. އެ މައްސަލަ ހައިކޯޓުގައި އިސްތިއުނާފުކޮށްގެން އުޅޭތާ އަހަރެއްވެފައިވާއިރު ހައި ކޯޓުން ތާވަލުކޮށްފައިވަނީ އެންމެ2އަޑުއެހުން ކަމަށްވެސް އާތިފް ވިދާޅުވިއެވެ. އަދި އެ ދެ އަޑުއެހުމަށްވެސް މަތިވެރި ކައުންސިލުން ވަކީލުންނާއެކުގޮސް، ގަޑިއިރެއްހާއިރުވާފަހުން ލިބެނީ ދައުވާ ލިބޭ ފަރާތުގެ ސިޓީއެއްކަމަށާއި އެސިޓީގައި އެފަރާތުން އަންގަނީ ވަކީލަކު ހަމަނުޖެހުނު ވާހަކަކަމަށްވެސް އާތިފު ވިދާޅުވިއެވެ. މިމައްސަލައިގެ އަޑުއެހުމެއް މިމަހުގެ 11ވަނަ ދުވަހަށް ތާވަލުކުރެވިފައިވާކަމަށްވެސް އާތިފު ވިދާޅުވިއެވެ. މިމައްސަލަ މިހާހިސާބަށް ގޮސްފައިވާއިރު އެ ގެސްޓުހައުސްގައި އެކި އެކި މަސައްކަތްކޮށްފައިވާ ފަރާތްތަކަށް ދޭންޖެހޭ މުސާރަވެސް ވަރަށް ފަހަކާޖެހެންދެން ނުދީ ހުރުމަށްމަހު މިމަހުގެ3ވަނަ ދުވަހު އެތަނުގައި މަސައްކަތްކޮށްފައިވާ މުވައްޒަފުންގެ މުސާރައާއި ލޯންޗުދަތުރުތަކާއި އެހެނިހެންވެސް ބައެއް ބިލްތަކަށްވާ މިލިއަނެއްހާ ފައިސާ ދައްކާ ހަލާސްކޮށްފައިވާކަމަށް އާތިފު ވިދާޅުވިއެވެ. އެއަށްފަހު އެދުވަހު ކައުންސިލަށް ސިޓީއެއް ފޮނުވިކަމަށާއި އެ ސިޓީގައިވަނީ މިމަހުގެ7ވަނަ ދުވަހު ކައުންސިލަށް ދައްކަންޖެހޭ ބިމުކުލި ދައްކާނެކަމުގައިކަމަށްވެސް އާތިފް ވިދާޅުވިއެވެ. އެހެންނަމަވެސް އެފައިސާ ނުލުބިވަނިކޮށް ގެސްޓ ހައުސްގައި ރޯވީ7ވަނަ ދުވަހުގެ ރެއެވެ.\nއާތިފު އިތުރަށް ވިދާޅުވީ މި ހާދިސާއާއި ގުޅޭގޮތުން ފުލުހުން އަދި ވަކި އެއްޗެއް އަންގާފައިނުވާކަމަށާއި ޢަބްދުﷲ ޖާބިރު މީޑިޔާތަކަށް ދެއްވާފައިވާ މައުލޫމާތުތަކަކީ ކަނޑައެޅިގެން ދޮގު މައުލޫމާތުތަކެއްކަމަށެވެ. "ކައުންސިލުން އާދޭސް މިކުރަނީ ކައުންސިލަށް ދައްކަންޖެހޭ ބިމުކުލި ދައްކައިދިނުން އެދި"، އާތިފް ވިދާޅުވިއެވެ. މީގެއިތުރުން މަތިވެރި ކައުންސިލުގެ ރައީސްވަނީ ރާއްޖޭގެ ބައެއް ބޮޑެތި މީޑިޔާތަކުން މި ހަބަރު ގެނެސްދިނުމުގައި ކައުންސިލުގެ ބަހެއް ހޯދާފައިނުވާތީ އެކަމާ ހިތާމަކުރައްވާކަމަށް ވިދާޅުވެފައެވެ. އއ. މަތިވެރި ކައުންސިލަކީ2017 ވަނަ އަހަރުގެ ލޯކަލް\nކައުންސިލް ޕާފޯމަންސް އިންޑެކްސްގައި މުޅި ރާއްޖެއިން\nއެއްވަނަ ހޯދި ކައުންސިލެވެ. އަދި މަތިވެރި\nކައުންސިލަށްވަނީ އެންމެ ހަރަކާތްތެރި\nކައުންސިލުގެ އެވޯޑާއި އެންމެ\nހިންގުންތެރި ކައުންސިލުގެ އެވޯޑުވެސް ލިބިފައެވެ.\nކޭ ޕާރކުގެ ދީލަތި އެހީ ރ. މީދޫ ކައުންސިލަށް!\nއަޅުގަނޑުގެ ފޯކަސް އޮތީ ހަމައެކަނި ރައީސް ޔާމީން މިނިވަން ކުރުމަށް – އާދަމް ޝަރީފް


Ras Online - ހިތްވަރުގަދަ ދިވެހި ސަޕޯޓަރުން 18 ގަޑިއިރު ޓިކެޓް ކިޔޫގައިި!\nހިތްވަރުގަދަ ދިވެހި ސަޕޯޓަރުން 18 ގަޑިއިރު ޓިކެޓް ކިޔޫގައިި!\nއަހުމަދު މަސްނޫމް 12 އޮކްޓޯބަރު 2021 - 11:58\nފޯރިގަދަ ސާފް ޗެމްޕިއަންޝިޕް ފުޓްބޯޅަ މުބާރާތުގައި ރާއްޖެއާއި އިންޑިއާ ބައްދަލުކުރާ މެޗުގެ ޓިކެޓް ގަންނަން ހެދި ކިޔޫތަކާއެކު ދިވެހި ޓީމަށް ސަޕޯޓަރުންގެ އޮތް ލޯބި ދައްކާލައިފިއެވެ.\nމާދަމާރޭ ރާއްޖެއާއި އިންޑިއާ ބައްދަލުކުރާ މެޗުގެ ޓިކެޓް ސޯޝަލް ސެންޓަރުން ވިއްކަން ފަށާފައިވަނީ މިއަދު ހެނދުނު 10:00 ގައެވެ. ނަމަވެސް ރޭ ނުވައެއް ޖެހީއްސުރެ ޓިކެޓް ގަންނަން ބައެއް މީހުން ތިބީ ކިއު ހަދައިގެންނެވެ.\nމިއަދު ހެނދުނު ޓިކެޓް ވިއްކަން ފެށިއިރު، ދިވެހި ސަޕޯޓަރުންނަށް 3000 ޓިކެޓް އޮތީ ވިއްކަން ނިންމާފައެވެ. އަދި އޮތީ ކޮންމެ މީހަކަށް2ޓިކެޓް ވިއްކާ ގޮތަށެވެ.\nކުޅިވަރާއި ބެހޭ ވަޒީރު އަހުމަދު މަހްލޫފް ވިދާޅުވީ ޓިކެޓު ވިއްކަން ފެށުމާއެކު ފުރަތަމަ ޓިކެޓު ގަތީ 18 ގަޑިއިރު ކުރިން ކިޔުގައި ޖެހުނު ހިތްވަރުގަދަ ސަޕޯޓަރެއްކަމަށެވެ.\nޓިކެޓު ވިއްކުން ފެށިއްޖެ. ފުރަތަމަ ޓިކެޓު ގަތީ 18 ގަޑިއިރު ކުރިން ކިޔުގަ ޖެހުނު ހިތްވަރުގަދަ ސަޕޯޓަރެއް.\nވިދާޅުވީ ޔަގީންކޮށް ޓިކެޓު ލިބޭނަމަ ކިތައްމެ އިރެއްވިޔަސް ހެޔޮކަމަށް.\nރާއްޖެއާއި އިންޑިއާ ބައްދަލުކުރާ މެޗު އޮންނާނީ މާދަމާރެއެެވެ. މި މެޗުން އެއްވަރުވިޔަސް ރާއްޖެއަށް ފައިނަލުން ޖާގަ ލިބޭއިރު، އިންޑިއާއަށް ފައިނަލަށް ދިއުމަށް އޮތް ހަމައެކަނި މަގަކީ ރާއްޖެ އަތުން މޮޅެއް ހޯދުމެވެ.\nދިވެހި ގައުމީ ޓީމު ކުޅޭ މެޗަށް ޓިކެޓް ވިއްކުމަށް އައު އުސޫލެއް މިފަހަރު ހަމަޖައްސައި ވިއްކާ ޓިކެޓްގެ އަދަދު އިތުރުކުރީ އެންމެ ފަހުން ރާއްޖެ ކުޅުނު މެޗުގެ ޓިކެޓް މައްސަލައިގައި ސަޕޯޓަރުން ރުޅިގަދަވެ މައްސަލަ ހޫނުވުމުންނެވެ.


Covid-19: Surfing Association Ge Harakaaithah Ves Faskoffi - Vaguthu\nކޮވިޑް-19 ނުވަތަ ކޮރޯނާ ވައިރަސްގެ ސަބަބުން މޯލްޑިވްސް ސާފިންގް އެސޯސިއޭޝަނުން ރާވާފައިވާ ހުރިހާ ހަރަކާތެއް ފަސްކޮށްފިއެވެ.\nސާފިންގް އެސޯސިއޭޝަނުން ނެރުނު ބަޔާނެއްގައި ބުނީ އެ އެސޯސިއޭޝަނުން މާޗު މަހާއި އޭޕްރީލް މަހު ބާއްވަން ހަމަޖެހިފައިވާ ހުރިހާ ހަރަކާތެއް ފަސްކުރަން ނިންމައި ވައިޑީޕީ ޕްރޮގުރާމްތައްވެސް މެދުކަނޑާލަން ނިންމާފައިވާ ކަމަށެވެ.\nއެ ބަޔާނުގައިވާ ގޮތުން އެސޯސިއޭޝަންގެ ހަރަކާތްތައް ފަސްކުރަން ނިންމީ ކޮވިޑް-19 ރާއްޖެއިން ފެނިގެން، ސިއްހީ އަދި ކަމާބެހޭ ފަރާތްތަކުން ދިން އިރުޝާދުގެ މައްޗަށް ރިއާޔަތްކޮށް، ކުޅުންތެރިންނާއި މުޖުތަމައުގެ އާއްމު ސަލާމަތާއި ރައްކާތެރިކަން ކަށަވަރު ކުރުމުގެ ގޮތުންނެވެ. އަދި މިގޮތަށް ފަސްކުރެވޭ ހަރަކާތްތައް، މުޖުތަމައުގެ ސިއްހީ ހާލަތަށް އަންނަ ބަދަލާއި، ކަމާބެހޭ ފަރާތްތަކުގެ ލަފަޔާއި އިރުޝާދަށް ބަލައި ފަހުގެ ތާރީހުތަކަށް ރީޝެޑިއުލްކޮށް އަލުން އިއުލާނު ކުރާނެ ކަމަށް އެ ބަޔާނުގައި ބުނެފައިވެއެވެ.\nސާފިން އެސޯސިއޭޝަނުގެ އިތުރުން، ފުޓްބޯޅަ އެސޯސިއޭޝަން އޮފް މޯލްޑިވްސް (އެފްއޭއެމް) އާއި އެތުލެޓިކްސް އެސޯސިއޭޝަނުގެ ހަރަކާތްތައް ވެސް ވަނީ ފަސްކޮށްފައެވެ.\nއެފްއޭއެމް އިން އިއްޔެ ނެރުނު ބަޔާނެއްގައި ބުނީ ކޮރޯނާ ވައިރަހާ ގުޅިގެން ޖަޒީރާ ޗެމްޕިއަންޝިޕް މުބާރާތުގެ ހުރިހާ ކަންކަން މި އަހަރުގެ ރޯދަ މަހުގެ ފަހަށް ފަސްކޮށްފައިވާ ކަމަށެވެ. އެތްލެޓިކްސް އެސޯސިއޭޝަނުން ވަނީ އެ އެސޯސިއޭޝަނުން މާލެ އާއި ރާއްޖޭގެ އަތޮޅުތަކުގައި ކުރިއަށް ގެންދާ ޔޫތު އެތުލެޓިކްސް ޓްރެއިނިން އާއި ކިޑްސް އެތުލެޓިކްސް ޓްރެއިނިން މެދުކަނޑާލައި އޭޕްރިލް މަހުގެ ނިޔަލަށް ތާވަލުކޮށްފައިވާ ހުރިހާ މުބާރާތްތަކެއް ފަސްކޮށްފައެވެ.\nކޮރޯނާވައިރަސް އެއްވެސް ކޮންޓްރޯލެއް ނެތި ފެތުރެމުން އަންނާތީ ކުޅިވަރުގެ ބޮޑެތި ހަރަކާތްތައް ކުރިއަށް ގެންދިއުމުގައި ދުނިޔޭގެ ގިނަ ގައުމުތަކަށް ވަނީ ހުރަސްތަކަކާ ކުރިމަތިވެފައެވެ. ކޮވިޑް-19 އެންމެ ފުރަތަމަ ފެނުނު ޗައިނާގައި މިހާރު އޮތީ ވަގުތީ ގޮތުން ހުރިހާ ކުޅިވަރުގެ ބޮޑެތި ހަރަކާތްތައް ހުއްޓާލާފައެވެ. ޔޫރަޕުން މި ބަލި އެންމެ ބޮޑަށް ފެތުރެމުން އަންނަ އިޓަލީގައި ކުޅިވަރުގެ ހުރިހާ ހަރަކާތްތައް ސަސްޕެންޑް ކޮށްފައިވާއިރު އެގައުމު އޮތީ މިވަގުތު ލޮކްޑައުންގައެވެ.\nކޮވިޑް ޖެހޭ މީހުންނަށް ދޭނެ ބޭހަކަށް ހުއްދަ ދޭން އެމެރިކާ އިން ތައްޔާރުވެއްޖެ


Congress party ge Leadershp aa Raees Yameen bahdhalu kuravvaifi\nކޮންގްރެސް ޕާޓީގެ ލީޑަރުންނާއެކު ކުރީގެ ރައީސް އަބްދުﷲ ޔާމީން މިއަދު ބައްދަލު ކުރައްވަނީ\nކޮންގްރެސް ޕާޓީގެ ލީޑަޝިޕްގެ ބޭފުޅުންނާ ކުރީގެ ރައީސް އަދި ޕީޕީއެމްގެ ވެސް ރައީސް އަބްދުﷲ ޔާމީން އަބްދުލްގައްޔޫމް މިއަދު ބައްދަލު ކުރައްވައިފި އެވެ. މި ބައްދަލު ކުރެއްވުން އޮތީ ޕީޕީއެމާއި ކޮންގްރެސް ޕާޓީ ހިއްސާ ކުރަމުން އަންނަ ޕީޕީއެމްގެ އޮފީހުގަ އެވެ.\nކޮންގްރެސް ޕާޓީއަކީ ރައީސް ޔާމީން އިސްވެ ހުންނަވައިގެން އުފައްދަވާފައިވާ ޕާޓީ އެކެވެ. އެ ޕާޓީގެ ލީޑަޝިޕާ ރައީސް ޔާމީން މިއަދު ބައްދަކު ކުރެއްވި އިރު ރޭ ވަނީ އެ ޕާޓީގެ ގައުމީ ޖަލްސާ ބާއްވާ ޕާޓީގެ މަގާމުތަކަށާއި ކައުންސިލަށް ބޭފުޅުން އިންތހާބުކޮށްފަ އެވެ.\nބިލަބޮން އިންޓަނޭޝަނަލް ހައި ސްކޫލުގައި އިއްޔެ އާއި ރޭ ބޭއްވި ގައުމީ ޖަލްސާގައި އެ ޕާޓީގެ ރައީސް ކަމުގެ މަގާމަށް ވޯޓަކާ ނުލައި ހޮވީ އަބްދުއްރަހީމް އަބްދުﷲ އެވެ. ނައިބު ރައީސުންގެ ގޮތުގައި އިންތިހާބު ކުރީ އަހުމަދު ނިހާން ހުސެއިން މަނިކާއި މުހައްމަދު ހުސައިން ޝަރީފް (މުންދު) މުހައްމަދު ސައީދު އަދި އިބްރާހިމް ސުޖާއު އެވެ.\nކޮންގްރެސް ޕާޓީގެ ގައުމީ ޖަލްސާ ނިންމަން ބާއްވާ ބައްދަލުވުން އޮންނާނީ މިރޭގަ އެވެ.\nރައީސް އަބްދުﷲ ޔާމީން ޕީޕީއެމް ރައީސް މައުމޫން އަބްދުލްގައްޔޫމް + އަހުމަދު ނިހާން ހުސައިން މަނިކު އަބްދުއްރަހީމް އަބްދުﷲ ޕީޕަލްސް ނޭޝަނަލް ކޮންގްރެސް - ޕީއެންސީ